Copyright: Friday, February 04, 2000 18:26:10


Egy biztonsági szolgáltatás a Windows 2000 operációs rendszerben. Ha bizonyos időn belül egy adott számúnál több sikertelen bejelentkezési kísérlet történik egy felhasználói fiókba, zárolja az adott fiókot. Az időtartam és az engedélyezett sikertelen bejelentkezések száma a biztonsági irányelvek zárolásra vonatkozó beállításai között vannak megadva. A zárolt fiókokba nem lehet bejelentkezni.


A bejegyzések neve az objektum tulajdonosi hozzáférés-szabályozási listájában (DACL), amellyel egy felhasználó vagy egy csoport számára adhatók engedélyek. A rendszerszintű hozzáférés-szabályozási lista (SACL) bejegyzéseinek neve is ACE. Ebben a listában a felhasználó vagy csoport naplózandó biztonsági eseményei vannak megadva. A hozzáférés-szabályozási bejegyzés angol rövidítése ACE.

Lásd még: DACL; objektum; engedély; SACL.


Nyílt ipari előírás, amely a hordozható, asztali és kiszolgáló számítógépek és perifériák széles skálájára vonatkozóan meghatározza az energiagazdálkodási elveket. Az ACPI az alapja az OnNow nevű ipari kezdeményezésnek, amely lehetővé teszi, hogy a rendszergyártók olyan számítógépeket készítsenek, amelyek a billentyűzet valamely billentyűjének megnyomásával indíthatók. Az ACPI elengedhetetlen a Windows 2000 energiagazdálkodási, illetve Plug and Play lehetőségeinek teljes körű kihasználásához. Amennyiben nem tudja, hogy számítógépe ACPI-kompatibilis-e, olvassa el a számítógép dokumentációját. A speciális konfiguráció és energiagazdálkodás angol rövidítése ACPI.

Lásd még: Plug and Play.


Az az ablak vagy ikon, amelyet éppen használ, vagy amelyik pillanatnyilag ki van választva. A Windows 2000 mindig az aktív ablakban alkalmazza a következő billentyűleütést vagy választott parancsot. Az Asztalon lévő, pillanatnyilag ki nem választott ablakok vagy ikonok inaktívak.


A Windows 2000 Server operációs rendszer címtárszolgáltatása. A hálózaton található objektumok adatait tárolja, és elérhetővé teszi ezt az információt a felhasználók és a rendszergazdák számára. Az Active Directory lehetővé teszi, hogy a felhasználók egy egyszerű bejelentkezési eljárás után a hálózaton bárhol elérhessék a részükre engedélyezett erőforrásokat. A rendszergazdák részére szemléletes hierarchikus képet ad a hálózat felépítéséről, és lehetővé teszi, hogy egyetlen helyről felügyeljék az összes hálózati objektumot.

Lásd még: címtárpartíció; szolgáltatás.


Az a partíció, amelyről a számítógép indul. Az aktív partíciónak elsődleges partíciónak kell lennie egy alaplemezen. Ha csak Windows 2000 operációs rendszert használ, az aktív partíció és a rendszerkötet azonos lehet. Ha a Windows 2000 mellett használ Windows 98 vagy korábbi, netán MS-DOS operációs rendszert is, az aktív partíciónak tartalmaznia kell mindkét operációs rendszer indítófájljait.

Lásd még: alaplemez; elsődleges partíció; rendszerpartíció.


Az a kötet, amelyből a számítógép indul. Az aktív kötetnek egy dinamikus lemezen lévő egyszerű kötetnek kell lennie. Már meglévő dinamikus kötetet nem lehet aktív kötetként kijelölni, de az aktív partíciót tartalmazó alaplemez továbbfejleszthető dinamikus lemezzé. Ha a lemezt dinamikus lemezzé fejleszti, a partíció egyszerű kötetté válik, és aktív lesz.

Lásd még: aktív partíció; alaplemez; dinamikus lemez; dinamikus kötet; egyszerű kötet.


Olyan nyomtatott áramkörös kártya, amely lehetővé teszi, hogy a számítógép olyan perifériákat is használjon, amelyekhez már nincs belső kapcsolata vagy nyomtatott áramköri lapja. A hálózati csatoló például tartalmazza a számítógép számára a hálózat elérését lehetővé tevő fizikai illesztést (csatlakozót) és a megfelelő hardverelemeket (áramkört). A hálózati csatolót hívják csatolókártyának, hálókártyának és hálózati csatolókártyának is.


A tartományvezérlők és helyi számítógépek és a rajtuk lévő felhasználói fiókok és csoportfiókok telepítéséért, beállításáért és kezeléséért, a jelszó-hozzárendelésekért és az engedélyek kiosztásáért felelős személy, aki a hálózattal kapcsolatos problémák esetén a felhasználóknak is segítséget nyújt. A rendszergazdák a Rendszergazdák csoport tagjai, és teljes hozzáférésük van a tartományhoz vagy a számítógéphez.


Olyan számítógép, amelyen Simple Network Management protokoll (SNMP) ügynökszoftver fut. Az SNMP Windows rendszerbeli formáinál az ügynöki információ a számítógép konfigurációján alapulva tartalmazza a felhasználóra vonatkozó megjegyzéseket, a számítógép fizikai helyét és a jelentőszolgáltatások típusait.

Lásd még: SNMP.


A kiszolgáló és más szolgáltatások által a felhasználóknak és számítógépeknek a számítógépeken létrejövő felügyeleti riasztásokról történő értesítésére használt szolgáltatás. A riasztási szolgáltatás csak az Üzenetkezelő szolgáltatással együtt működik.

Lásd még: felügyeleti riasztások; Üzenetkezelő szolgáltatás; szolgáltatás.


Adatok, amelyek azt jelzik, hogy a fájl írásvédett, rejtett, archiválandó (biztonsági mentésre kész), tömörített vagy titkosított-e, és hogy kell-e a tartalmát indexelni a benne történő gyorskereséshez.


A felhasználók tevékenységének nyomon követése megadott eseménytípusoknak a kiszolgáló vagy a munkaállomás biztonsági naplójába történő bejegyzése útján.


A Biztonsági mentés nevű eszközben a Windows 2000 tartományvezérlő egyik visszaállítási módja, melynek során a program a visszaállított címtárban lévő objektumokat tekinti mérvadónak, és (replikáció útján) lecseréli velük az adott objektumok összes létező példányát. Mérvadó visszaállítás csak replikált rendszerállapot-adatokhoz használható, ilyenek például az Active Directory vagy a Fájlreplikációs szolgáltatás adatai. Végrehajtásához az Ntdsutil.exe segédprogramot kell használni.

Lásd még: Active Directory; nem mérvadó visszaállítás; Rendszerállapot.


Azok a programok, amelyek futnak, miközben a felhasználó egy másik feladaton dolgozik. A számítógép mikroprocesszora a háttérben futó programok számára kevesebb erőforrást foglal le, mint az előtérben futók számára.

Lásd még: előtérben futó program.


Helyi vagy globális csoporttípus, amely rendelkezik a fájlok és mappák biztonsági mentéséhez és visszaállításához szükséges felhasználói engedélyekkel. A Biztonságimásolat-felelősök csoport tagjai a tulajdonviszonytól, engedélyektől, titkosítástól és naplózási beállításoktól függetlenül tudnak biztonsági másolatot készíteni a fájlokról és mappákról, és tudják visszaállítani azokat.

Lásd még: naplózás; globális csoport; helyi csoport; felhasználói engedélyek.


Olyan fájlok, mappák és egyéb adatok csoportja, amelyekről biztonsági másolat készült. A biztonsági másolat egy fájlban, illetve egy vagy több szalagon van tárolva.


A biztonságimásolat-készletbe mentett fájlok és mappák adatlapja.

Lásd még: biztonságimásolat-készlet; lemezkatalógus; adathordozó-katalógus.


Ezek a típusok határozzák meg, mely adatokról készül biztonsági másolat és milyen módon. A biztonsági mentésnek öt típusa van, ezek: másolási, napi, különbségi, növekményes és normál.

Lásd még: másolási biztonsági mentés; napi biztonsági mentés; különbségi biztonsági mentés; növekményes biztonsági mentés; normál biztonsági mentés.


Analóg hírközlésben egy adott tartomány legnagyobb és legkisebb frekvenciája közötti különbség. Az analóg telefonvonal sávszélessége például 3000 Hz, mivel ennyi a különbség a legkisebb (300 Hz) és legnagyobb (3300 Hz) frekvencia között, amelyet képes átvinni. A digitális kommunikációban a sávszélesség bit per másodpercben vagy bit per szekundumban (b/s, angol rövidítéssel bps) van kifejezve.

Lásd még: b/s.


Prioritási sorrend, amely meghatározza, hogy a folyamat szálai milyen sorrendben kerüljenek a processzorba. Az alapprioritásokat a Feladatkezelővel lehet megtekinteni és módosítani.

Message Queuing esetén az üzenetnek a nyilvános várólistán elfoglalt prioritását meghatározó tulajdonság. Az alapprioritás értéke -32 768 és 32 767 közötti lehet. Az alapértelmezett érték 0. A privát várólisták nem támogatják az alapprioritás használatát. A Message Queuing szolgáltatás először az alapprioritás, majd az üzenetprioritás alapján irányítja és kézbesíti az üzeneteket.

Lásd még: Message Queuing; privát várólista; nyilvános várólista.


Elsődleges partíciókat, kiterjesztett partíciókat vagy logikai meghajtókat tartalmazó fizikai lemez. Az alaplemezek tartalmazhatnak Windows NT 4.0 vagy annál korábbi operációs rendszerrel készített átnyúló, tükrözött, csíkozott és RAID-5 köteteket is. Az alaplemezekhez az MS-DOS is hozzá tud férni.

Lásd még: alapkötet; kiterjesztett partíció; logikai meghajtó; tükrözött kötet; MS-DOS; elsődleges partíció; RAID-5 kötet; átnyúló kötet; csíkozott kötet.


Kötet az alaplemezen. Alapkötet az elsődleges partíció, a kiterjesztett partíció és a logikai meghajtó, valamint a Windows NT 4.0 vagy annál korábbi operációs rendszerrel készített átnyúló, tükrözött, csíkozott és RAID-5 kötet.

Lásd még: alaplemez; kiterjesztett partíció; logikai meghajtó; tükrözött kötet; MS-DOS; elsődleges partíció; RAID-5 kötet; átnyúló kötet; csíkozott kötet; kötet.


ASCII (formázatlan szöveges) fájl, amely egy vagy több operációs rendszeri parancsot tartalmaz. A kötegfájl nevének kiterjesztése .cmd vagy .bat szokott lenni. Amikor beírja a fájlnevet a parancssorba, vagy amikor a kötegfájlt egy másik program elindítja, a benne lévő parancsokat egymás után dolgozza fel a processzor. A kötegfájlok kötegelt parancsfájl néven is ismertek.

Lásd még: ASCII, bejelentkezési parancsfájl.


A 2-es alapú számrendszer, amelyben az értékeket két számjegy, a 0 és az 1 kombinációjával lehet kifejezni.


A PC-kompatibilis számítógépeken alapvető programrutinok csoportja, amely indításkor ellenőrzi a hardvert, elindítja az operációs rendszert, és támogatja a hardvereszközök közti adatátvitelt. A BIOS csak olvasható (ROM) memóriában van tárolva, hogy a számítógép bekapcsolásakor végrehajtható legyen. Bár a teljesítmény szempontjából létfontosságú szerepet tölt be, a BIOS a számítógép-felhasználók számára általában láthatatlan. A BIOS a bemeneti/kimeneti alaprendszer angol rövidítése.

Lásd még: ROM.


A másodpercenként átvitt bitek száma. Az eszközök (például modem) átviteli sebességének mértékegysége. Egy karakter (pl. egy betű) 8 bitből áll. Aszinkron kommunikáció során minden karaktert egy startbit előz meg, és egy stopbit zár le. Így minden karakterhez 10 bitet kell átvinni. Ha egy modem például 2400 b/s (bit per másodperc, angol rövidítéssel bps) sebességgel kommunikál, másodpercenként 240 karaktert tud küldeni vagy fogadni.


A számítógép elindításának vagy újraindításának folyamata. Az első bekapcsolás (hidegindítás) és az újraindítás (melegindítás) során a számítógép végrehajtja az operációs rendszert betöltő és elindító programot, így készítve elő a gépet a használatra.


A Windows 2000 indításához szükséges rendszerfájlok. Intel alapú számítógépek esetében az Ntldr és a Ntdetect.com, míg Compaq Alpha alapú rendszerekben az Osloader.exe fájl.

Lásd még: a partíció indítószektora.


A Windows 2000 operációs rendszert és kiegészítő fájljait tartalmazó kötet. A rendszerindító kötet lehet azonos a rendszerkötettel, de nem feltétlenül az.

Lásd még: rendszerkötet; kötet.


A Windows 2000 Professional vagy Windows 2000 Server operációs rendszert használó alapértelmezett csoportok. A beépített csoportok hasznos engedélyekkel és beépített képességekkel vannak ellátva.

A legtöbb esetben a beépített csoportok biztosítják mindazokat a lehetőségeket, amelyekre egy adott felhasználónak szüksége lehet. Ha például egy tartományi felhasználói fiók a Rendszergazdák nevű beépített csoportba tartozik, abba a fiókba bejelentkezve a felhasználónak rendszergazdai jogai lesznek az adott tartományban és a tartomány kiszolgálóin. Ha egy felhasználói fiókot a szükséges jogokkal szeretne ellátni, rendelje azt a megfelelő beépített csoporthoz.

Lásd még: csoport.


A számítógép rendszerét alkotó komponensek közötti adatátvitelre használt kommunikációs vonalak neve. A buszok elsősorban azt teszik lehetővé, hogy a rendszer különböző részei adatokat osszanak meg. Busz köti össze például a lemezmeghajtó vezérlőjét , a memóriát és a mikroprocesszor bemeneti/kimeneti portjait.


A kapcsolatfelvétel óta fogadott karakterek száma.


A kapcsolatfelvétel óta küldött karakterek száma.


A Nemzetközi Távközlési Szövetség (ITU) távközlési szabványokért felelős részlege. A Nemzetközi Távközlési Tanácsadó Testületet (CCITT) az ITU-T váltotta fel. Felelősségi körébe tartozik a modemtervezés és -működés szabványosítása, valamint a hálózati és faxátvitel protokolljainak szabványosítása. Az ITU nemzetközi szervezet, amelyen belül az állami és magánszektorba tartozó cégek az egész Földre kiterjedően koordinálják a távközlési hálózatokat és szolgáltatásokat.

Lásd még: szolgáltatás.


Olyan útvonal vagy kapcsolat, amelyen keresztül nem vezérlési célt szolgáló adatok mozognak két eszköz között. Az egyszerű alapsebességű illesztős (BRI) kapcsolat például egyetlen fizikai kapcsolat, mégis két csatornát használ az eszközök közötti adatcserére. Ezt gyakran nevezik vivőcsatornának is, utalva arra, hogy a csatorna viszi át az adatokat.

Lásd még: B csatorna; D csatorna.

Olyan webhely, amelyet arra terveztek, hogy tartalmat továbbítson az Internetről a felhasználók számítógépére. Működése a kedvenc webhelyre történő előfizetéshez hasonló.

Lásd még: aktív tartalom.


Beállítás kikapcsolása a jelölőnégyzetben lévő X vagy pipa eltávolításával. A jelölőnégyzetből úgy tudja törölni a jelet, ha rákattint, vagy ha kijelöli, majd lenyomja a SZÓKÖZ billentyűt.


Windows 2000 alapú alkalmazás, amely képes csatolt és beágyazott objektumok megjelenítésére és tárolására.

Elosztott alkalmazások esetén olyan alkalmazás, amely kérdést intéz egy kiszolgálóalkalmazáshoz.


A Windows 2000 Professional részét képező szolgáltatás, amely lehetővé teszi, hogy az ügyfélszámítógépek közvetlen kapcsolatot hozzanak létre NetWare 2.x, 3.x vagy 4.x kiszolgálószoftvert futtató számítógépeken lévő erőforrásokkal.

Lásd még: szolgáltatás.


A Vágókönyv-megjelenítőt támogató rendszerszolgáltatás. A Vágókönyv-megjelenítő az oldalak távoli Vágókönyvben történő megtekintését teszi lehetővé.


A különböző országok karakterkészleteinek és billentyűzetkiosztásának használatát elősegítő eszköz. A kódlap egy olyan táblázat, amely a program által használt bináris karakterkódokat hozzárendeli a billentyűzet billentyűihez vagy a képernyőn megjelenő karakterekhez.


Az SNMP-állomások nevének csoportosítására használt név. Ez a név bekerül az SNMP által kezelt eszközök - például Windows 2000 alapú kiszolgálók vagy SNMP-állomások - által küldött SNMP-üzenetekbe. Jellemzően minden állomás a Nyilvános csoportba tartozik, ami az SNMP-állomások szokványos közösségének szokásos neve.

Lásd még: SNMP; trap.


A PPP-kapcsolatok egyeztetési eljárása során használt protokoll. A Compression Control protokoll a Network Control protokollok (NCP) egyik típusa. Az NCP protokollokat különböző IP, IPX és NetBEUI hálózatiprotokoll-paraméterek létrehozására és beállítására használják. A Compression Control protokoll angol rövidítése CCP.

Lásd még: IP; IPX; NetBEUI; PPP.


Meghajtóbetűjel, port vagy számítógépnév hozzárendelése egy megosztott erőforráshoz annak érdekében, hogy a Windows 2000 rendszerrel használni lehessen.


A Microsoft Management Console (MMC) bal oldali ablaktáblája, amely a konzolban lévő elemeket jeleníti meg. Alapértelmezés szerint ez a konzolablak bal oldali ablaktáblája, de el is rejthető. A konzolfa elemei és az elemek hierarchiája határozzák meg, hogy mit lehet a konzollal végrehajtani.

Lásd még: MMC.


Olyan biztonsági mentés, amely másolatot készít az összes kijelölt fájlról, de nem jelöli meg a fájlokat, hogy biztonsági mentés készült róluk (azaz nem törli az „archiválandó" attribútumot). A másolatkészítés akkor hasznos, ha a normál és a növekményes biztonsági mentés között szeretne biztonsági másolatot készíteni a fájlokról, mivel nem befolyásolja a biztonsági mentés többi típusának működését.

Lásd még: napi biztonsági mentés, különbségi biztonsági mentés, növekményes biztonsági mentés, normál biztonsági mentés.


A Feladatkezelőben a folyamat által az utolsó frissítés óta felhasznált processzoridő százalékban. A Feladatkezelő Folyamatok lapján az oszlop fejléce CPU.

Lásd még: Windows 2000 Feladatkezelő.


A Feladatkezelőben a folyamat által az indítása óta felhasznált teljes processzoridő másodpercben.

Lásd még: Windows 2000 Feladatkezelő.


Általában véve fájlok olyan fájlkiterjesztéssel, amely bizonyos fájltípus számára lett létrehozva. Az egyéni fájltípusokat a rendszerleíró adatbázis nem tartja nyilván.


Olyan biztonsági mentés, amely minden olyan fájlról másolatot készít, amely aznap lett módosítva, mikor a mentés történik. A művelet során a fájlok nem lesznek megjelölve, hogy biztonsági másolat készült róluk (azaz nem törlődik az „archiválandó" attribútum).

Lásd még: másolási biztonsági mentés; különbségi biztonsági mentés; növekményes biztonsági mentés; normál biztonsági mentés.


Az RS-232-C soros csatlakozóra csatlakoztatható kétféle hardvereszköz egyik típusa (a másik típus az adatterminál-eszközök (DTE) csoportja). A DCE egy köztes eszköz, amely gyakran a DTE-eszközökről beérkezett jeleket alakítja át, mielőtt továbbküldené azokat a címzetthez. A modem például egy DCE-eszköz, amely modulálja a mikroszámítógép (DTE) adatait, majd továbbküldi azokat a telefonvonalon. Az adatkommunikációs eszközök angol rövidítése DCE.

Lásd még: DTE; RS-232-C szabvány.


Az RS-232-C hardverszabvány szerint minden olyan eszköz - például a távelérés-kiszolgáló vagy a távelérésű ügyfél -, amely képes digitális formában adatokat továbbítani kábelen vagy hírközlési vonalon keresztül. Az adatterminál-eszközök angol rövidítése DTE.

Lásd még: DCE; távelérés-kiszolgáló; RS-232-C szabvány.


A fájlrészletek átírása a merevlemez egymással szomszédos szektoraiba az elérés és a beolvasás sebességének növelése érdekében. A fájlok frissítésekor a számítógép megpróbálja a frissítéseket a merevlemez legnagyobb összefüggő területére írni, amely gyakran más szektorban van, mint a fájl többi része. Amikor a fájlok ily módon szét vannak tördelve, a számítógépnek a fájl minden megnyitásakor végig kell néznie a teljes merevlemezt, hogy megtalálja a fájl mindegyik részét. Ez megnöveli a válaszadási időt.

Lásd még: töredezettség.


A képernyő azon területe, amelyen az ablakok, ikonok, menük és párbeszédpanelek megjelennek.


Az a dokumentum, amelybe a csomagot, illetve a csatolt vagy beágyazott objektumot be szeretné illeszteni. Beágyazott objektum esetén ezt néha a dokumentum tárolóhelyének is hívják.

Lásd még: beágyazott objektum.


A Microsoft Management Console (MMC) azon ablaktáblája, amelyben a konzolfán kijelölt elem részletei láthatók. A részletek megjelenítése történhet egy elemeket tartalmazó lista formájában, vagy lehetnek felügyeleti tulajdonságok, szolgáltatások és események, amelyeket beépülő modulok befolyásolnak.

Lásd még: MMC; szolgáltatás; beépülő modul.


Minden olyan készülék, amelyet a hálózathoz vagy a számítógéphez lehet csatlakoztatni. Ilyen például a számítógép, a nyomtató, a botkormány, a csatolókártya, a modem és minden más periféria. Az eszközöknek általában eszközillesztőre van szükségük ahhoz, hogy megfelelően működjenek Windows 2000 alatt.

Lásd még: eszközillesztő.


Ütközés, mely akkor fordul elő, ha ugyanazon rendszererőforrások két vagy több eszköz számára is le lettek foglalva. A rendszererőforrások a megszakításkérő (IRQ) vonalak, a közvetlen memóriaelérés (DMA) csatornái, a bemeneti/kimeneti (I/O) portok és a memóriacímek.

Lásd még: DMA; megszakításkérő (IRQ) vonalak; I/O port; memóriacím; erőforrás.


Olyan program, amely lehetővé teszi, hogy egy adott eszköz, például egy modem, hálózati kártya vagy nyomtató kommunikálhasson a Windows 2000 operációs rendszerrel. Sorosporti illesztőprogramok nélkül például a Hálózati kapcsolatok szolgáltatás nem tudna modemmel kapcsolódni a hálózathoz. Noha az eszköz be van szerelve a számítógépbe, a Windows 2000 mégsem tudja azt használni, amíg a megfelelő illesztőprogram nincs telepítve és beállítva. Ha az eszköz szerepel a hardverkompatibilitási listán (HCL), egy hozzá tartozó illesztőprogramot többnyire tartalmaz a Windows 2000. Az eszközillesztők a számítógép indításakor automatikusan betöltődnek (minden engedélyezett eszközhöz), majd láthatatlanul futnak.

Lásd még: HCL.


Hordozható számítógép befogadására szolgáló egység tápcsatlakozással, bővítőhelyekkel és perifériák (például monitor, nyomtató, teljes méretű billentyűzet és egér) csatlakozóival. A dokkolóegység asztali számítógéppé változtatja a hordozható számítógépet.


Egy TCP/IP szolgáltatóprotokoll, amely az állomások számára kiosztható IP-címek dinamikus bérlési konfigurációját teszi lehetővé, és más beállítóparamétereket is eloszt a megfelelő hálózati ügyfelek számára. A DHCP biztonságos, üzembiztos és egyszerű TCP/IP hálózati konfigurációt tesz lehetővé, megakadályozza a címütközést, és segíti a hálózatra kapcsolódó ügyfelek IP-címei használatának fenntartását. A DHCP ügyfél/kiszolgáló modellt használ, amelyben a DHCP-kiszolgáló végzi a hálózatban használt IP-címek központi kezelését. A DHCP protokollt támogató ügyfelek hálózati bejelentkezésük részeként IP-cím bérlését kérhetik és kaphatják meg a DHCP-kiszolgálótól. A Dynamic Host Configuration protokoll angol rövidítése DHCP.

Lásd még: IP-cím; szolgáltatás; TCP/IP.


Címbeállító paraméterek, amelyeket a DHCP-szolgáltatás rendel az ügyfelekhez. A legtöbb DHCP-beállítás előre meg van adva, és a 1542. számú RFC dokumentumban definiált választható paramétereken alapszik, bár a szolgáltatók vagy a felhasználók bővítő beállításokat adhatnak ezekhez.

Lásd még: DHCP; RFC; szolgáltatás.


Olyan biztonsági mentés, amely azokról a fájlokról készít másolatot, amelyek az utolsó normál vagy növekményes biztonsági mentés óta megváltoztak, vagy azóta készültek. A művelet során a fájlok nem lesznek megjelölve, hogy biztonsági másolat készült róluk (azaz nem törlődik az „archiválandó" attribútum). Ha a normál és a különbségi biztonsági mentés kombinációját hajtja végre, a fájlok és mappák visszaállításához rendelkeznie kell legalább az utolsó normál és az utolsó különbségi biztonsági másolattal.

Lásd még: másolási biztonsági mentés; napi biztonsági mentés; növekményes biztonsági mentés; normál biztonsági mentés.


Olyan memóriaelérés, amelybe a mikroprocesszor nincs bevonva. A DMA-t gyakran használják adatok közvetlen továbbítására a memória és valamelyik periféria, például a lemezmeghajtó között. A közvetlen memóriaelérés angol rövidítése DMA.


A replikációs egységet képező címtár összefüggő részfája. Egy adott replika mindig néhány címtárpartíció replikája. A címtár mindig legalább három címtárpartícióból áll:

Az Active Directoryban lévő objektumosztályokat és -attribútumokat meghatározó séma;

A tartományvezérlőket, a replikációs topológiát és az Active Directory adott kialakításán belüli tartományvezérlőkkel kapcsolatos egyéb adatokat azonosító konfiguráció.

A tényleges címtárobjektum-adatokat tartalmazó egy vagy több tartomány.

A tartományvezérlő mindig tárolja a séma, a konfiguráció és a saját tartomány partícióját (más tartományét nem). A séma és a konfiguráció a tartományfa vagy -erdő minden tartományvezérlőjére replikálva van. A tartomány csak az adott tartomány tartományvezérlőire van replikálva. Az összes tartományobjektumra vonatkozó attribútumok egy része a globális katalógusba van replikálva.

Lásd még: Active Directory; attribútum; tartományvezérlő.


Eszköz működésképtelenné tétele. Ha valamelyik hardverkonfigurációban letilt egy eszközt, nem tudja azt használni, amikor a számítógép az adott hardverkonfigurációt használja. Az eszköz letiltásával felszabadulnak a számára lefoglalt erőforrások.

Lásd még: engedélyezés; hardverkonfiguráció.


A számítógéphez kapcsolódó fizikai adattároló eszköz.

Lásd még: alaplemez, dinamikus lemez.


A személyi számítógépekbe illeszthető bővítőkártya, amely megjelenítési képességekkel ruházza fel a számítógépet. A számítógép megjelenítési képességei a (videokártyán lévő) logikai áramkörtől és a monitortól függenek. Mindegyik videokártyának több videoüzemmódja van. A videoüzemmód két alapkategóriája a szöveges és a grafikus üzemmód. A szöveges és a grafikus üzemmódokon belül egyes monitorok esetén többféle felbontás közül lehet választani. Kisebb felbontás mellett a monitor több színt tud megjeleníteni.

A modern videokártyákon memória is van, hogy a képek tárolására ne a számítógép RAM memóriáját kelljen használni. Emellett a legtöbb videokártya saját grafikai segédprocesszorral van ellátva, amely a grafikai számításokat végzi el. Ezeket a videokártyákat gyakran nevezik grafikus gyorsítókártyáknak is.

Lásd még: RAM.


Számítógépek olyan csoportja, amely egyazon hálózatrészt képez és közös címtáradatbázist használ. A tartományok szintekbe vannak szervezve, és közös szabályok és eljárások szerint, egy egységként történik a felügyeletük. Mindegyik tartománynak egyedi neve van.

Az Interneten a tartományokat az IP-címek határozzák meg. Minden olyan eszköz, amelyek IP-címének egy része közös, azonos tartományban van. Internetes címek esetén a tartomány általában az a szó vagy szám, amely a címtulajdonos típusát jelzi (például .com, .org vagy .hu).

Lásd még: IP-cím.


Windows 2000 Server tartományokban olyan számítógép, amelyen Windows 2000 Server operációs rendszer fut, és a hálózat felhasználók általi elérését kezeli, beleértve a bejelentkezést, hitelesítést és a címtárhoz, illetve a megosztott erőforrásokhoz való hozzáférést.


Lemezen tárolt karakterkészlet, melyet a rendszer akkor küld el a nyomtató memóriájába, ha egy adott dokumentum kinyomtatásához szükség van rá. A letölthető betűtípusokat leggyakrabban a lézernyomtatók és más lapnyomtatók használják, bár egy részüket sok tűs mátrixnyomtató is képes fogadni. A letölthető betűtípusokat lemezes betűtípusoknak is nevezik.

Lásd még: betűtípus.


Elem mozgatása a képernyőn az elem kijelölése után az egér gombját lenyomva, és úgy tartva az egér mozgatása közben. Egy ablakot át lehet például helyezni a képernyőn egy másik helyre a címsorát húzva.


Hexadecimális (16-os számrendszerbeli) adatokból álló adattípus, mely legfeljebb 4 bájtnyi helyet foglal.


A Lemezkezelés által kezelt fizikai lemez. A dinamikus lemez csak dinamikus köteteket (azaz a Lemezkezeléssel készített köteteket) tartalmaz. Nem lehetnek rajta partíciók és logikai meghajtók, és MS-DOS rendszerből nem érhető el.

Lásd még: dinamikus kötet; partíció.


Az operációs rendszer egyik szolgáltatása, amely lehetővé teszi, hogy a végrehajtható rutinok (amelyek egy vagy több speciális függvényt szolgálnak ki) külön legyenek tárolva .dll fájlok formájában. Ezek a rutinok csak akkor töltődnek be, amikor az őket meghívó programnak szüksége van rájuk.


Logikai kötet, melyet a Lemezkezeléssel lehet létrehozni. A dinamikus kötetek lehetnek egyszerű, átnyúló, csíkozott, tükrözött vagy RAID-5 kötetek. A dinamikus lemezekre dinamikus köteteket kell készíteni.

Lásd még: dinamikus lemez; tükrözött kötet; RAID-5 kötet; egyszerű kötet; átnyúló kötet; csíkozott kötet; kötet.


Másik alkalmazásban készített és a dokumentumba másolt információ. Beágyazott információ esetében az új dokumentumban az információt a forrásprogram eszköztáraival és menüivel szerkesztheti. A beágyazott információ szerkesztéséhez kattintson duplán az információra, ekkor megjelennek azon program eszköztárai és menüi, amelyben az információt létrehozta.

A beágyazott információ és annak forrása között nincs kapcsolat. Az információ módosítása az egyik helyen nem vonja maga után a másik frissítését.

Lásd még: csatolt objektum.


A Biztonsági mentés segédprogram által készített lemez, amely a jelenlegi Windows rendszerbeállítások adatait tartalmazza. A lemez a számítógép javítására használható, ha az valamiért nem indul el, illetve ha megsérültek a rendszerfájlok, vagy törölte azokat. A helyreállító lemez angol rövidítése ERD.


Eszköz üzemképessé tétele. Ha valamelyik hardverkonfigurációban engedélyez egy eszközt , használni tudja azt, amikor a számítógép az adott hardverkonfigurációt használja.

Lásd még: letiltás; hardverkonfiguráció.


A Windows 2000 fájlrendszere, amely lehetővé teszi, hogy a felhasználók titkosítsák az NTFS-köteteket tartalmazó lemezeken lévő fájlokat és mappákat az illetéktelen behatolóktól való védelem érdekében. A titkosított fájlrendszer angol rövidítése EFS.

Lásd még: NTFS fájlrendszer.


Hibakeresési technika, melyet akkor használnak, ha adatok vesznek el az átvitel során. Lehetővé teszi, hogy a szoftver helyreállítsa az elveszett adatokat. Ehhez értesíti a küldő számítógépet, hogy küldje el az adatokat újra.


Bármely olyan fejlemény a rendszerben vagy alkalmazásban, amely szükségessé teszi a felhasználó értesítését, vagy hogy bejegyzés kerüljön róla a naplóba.


A Windows 2000 rendszerben a naplóbejegyzések rögzítése a naplóba bizonyos események előfordulásakor (ilyen esemény például a szolgáltatások elindítása vagy leállása, a felhasználók be- és kijelentkezése és az erőforrások általuk történő elérése). Az Eseménynapló segítségével az AppleTalk hálózati integráció (korábban Szolgáltatások Macintosh rendszerhez) eseményei is Windows 2000 eseményekként tekinthetők meg.

Lásd még: szolgáltatás.


Aljzat a számítógép belsejében, feladata a bővítőkártyák csatlakoztatásának lehetővé tétele és a rendszerbuszhoz kapcsolása.

Lásd még: busz.


A számítógép vagy operációs rendszer azon képessége, hogy hardverhiba esetén biztosítja az adatok épségét. A Lemezkezelés eszközben a tükrözött és a RAID-5 kötetek hibatűrőek.

Lásd még: tükrözött kötet; RAID-5 kötet.

Kiszolgálófürtök esetében hibatűrő rendszer az, amelyik mindig használható. A hibatűrő rendszerek megvalósítása általában úgy történik, hogy létrehoznak egy, az elsődlegessel megegyező kialakítású tartalék rendszert, amely a hiba bekövetkeztéig csak készenléti állapotban üzemel.

Lásd még: kiszolgálófürt.


Kis memóriablokk, amelyet a számítógép operációs rendszere ideiglenesen a használatra megnyitott fájl adatainak tárolására jelölt ki. Az FCB általában olyan adatokat tárol, mint például a fájl azonosítója, helye a lemezen, és egy mutató, amely a felhasználó jelenlegi (vagy utolsó) helyét jelöli a fájlban. A fájlvezérlő blokk angol rövidítése FCB.


Az operációs rendszerek által karbantartott tábla vagy lista, amelyben a fájlok tárolására használt lemezterület különböző részeire vonatkozó állapotinformációk vannak nyilvántartva. A fájlallokációs tábla angol rövidítése FAT.

Lásd még: FAT32; fájlrendszer; NTFS fájlrendszer.


Windows környezetben a fájl működési vagy strukturális jellemzőinek meghatározása. A fájltípus megadja, mely programmal (például Microsoft Word) kell megnyitni a fájlt. A fájltípusokat a fájlnévkiterjesztés segít meghatározni. Például a .txt vagy .log kiterjesztésű fájlok szöveges dokumentumok, és bármely szövegszerkesztővel megnyithatók.

Macintosh környezetben egy négy karakterből álló karakterlánc, amely a Macintosh-fájl típusát azonosítja. A Macintosh Finder a fájltípus és a fájlkészítő segítségével határozza meg, hogy milyen ikon tartozzon az asztalon a fájlhoz.


Számok, jelek és betűk gyűjteményének grafikailag tervezett kivitele. Egy betűtípus egy bizonyos betűkialakítást ír le, olyan egyéb jellemzőkkel együtt, mint például a méret, a térköz és a karaktertávolság.


Olyan fizikai jellemzők megadása, mint például a papírméret (mondjuk A4 vagy letter) és a papír vagy egyéb nyomtatásra használt anyag nyomtatási margói. Alapértelmezés szerint például az A4 papírméret 210 x 297 mm, és nincsenek rajta margók.


Azt jelenti, hogy egy lemezen lévő fájl különböző részei elszórtan helyezkednek el a lemez különböző területein. A töredezettség a lemezen lévő fájlok törlése és új fájlok lemezre írása következtében jön létre. Lelassítja a lemez elérését és csökkenti a lemezműveletek általános teljesítményét, bár általában nem jelentősen.

Lásd még: töredezettségmentesítés.


A kiterjesztett partíciókon logikai meghajtók létrehozására használható terület.

Lásd még: kiterjesztett partíció; logikai meghajtó; lefoglalatlan terület.


Windows 2000 Server rendszerben olyan csoport, amely engedélyeket kaphat, és amely helyi csoportok tagjává tehető saját tartományán belül, az abban lévő kiszolgálókon és munkaállomásokon, illetve a meghatalmazó tartományokban. A globális csoport azonban csak saját tartományának felhasználói fiókjait tartalmazhatja. A globális csoportok segítségével a tartományban lévő felhasználók csoportokra tagolhatók, és ezek a csoportok elérhetők a tartományon belülről és kívülről is.

Windows 2000 Professional operációs rendszert futtató számítógépeken nem lehet globális csoportokat létrehozni és gondozni. A tartományokban található Windows 2000 Professional számítógépekhez azonban a globális csoportok kaphatnak az adott munkaállomásra érvényes engedélyeket, és így a globális csoportok az adott munkaállomáson található helyi csoportok tagjaivá tehetők.

Lásd még: csoport; helyi csoport; felhasználói fiók.


Felhasználókból, számítógépekből, kapcsolatokból és más csoportokból álló halmaz. A csoportok használhatók adatvédelmi vagy elektronikuslevél-elosztó csoportokként. A címzési csoportokat csak elektronikus levelezéshez használják. Az adatvédelmi csoportok használhatók erőforrás-hozzáférések engedélyezésére és elektronikuslevél-elosztó listákhoz is.

Lásd még: tartomány; helyi csoport; globális csoport.

Kiszolgálófürtök esetén az egy objektumként kezelt erőforrások halmaza. Általában egy csoport tartalmazza az egy adott alkalmazás vagy szolgáltatás futtatásához összes erőforrást. Egy csoport bármely időpontban csak egy csomóponthoz tartozik. A feladatátvétel és a visszaállás mindig csoportokra nézve működik.

Lásd még: visszaállás; feladatátvétel; csomópont; erőforrás; kiszolgálófürt; szolgáltatás.


Felhasználói fiókok halmaza. Amikor egy felhasználói fiókot egy csoport tagjává tesznek, a fiók tulajdonosa megkapja a csoporthoz társuló összes engedélyt.

Lásd még: felhasználói fiók.


Azok a csoportok, amelyeknek a felhasználói fiók tagja. A csoportnak adott engedélyek a csoport minden tagjára érvényesek. A legtöbb esetben az határozza meg, hogy a felhasználó milyen műveleteket végezhet a Windows 2000 operációs rendszerben, hogy a felhasználói fiók, amelybe bejelentkezett, mely csoportok tagja.

Lásd még: csoport.


A Windows 2000 operációs rendszerben egy helyi vagy globális csoportot azonosító egyedi név. A csoportnév nem lehet azonos az adott tartományban vagy számítógépen lévő egyetlen más csoport vagy felhasználó nevével sem.

Lásd még: globális csoport; helyi csoport.


AppleTalk hálózati integrációt (korábban Szolgáltatások Macintosh rendszerhez) használó felhasználó, akinek nincs felhasználói fiókja, vagy nem adott meg jelszót. Amikor egy Macintosh-felhasználó mindenki számára engedélyezi a hozzáférést, az engedélyeket a csoport vendégei és felhasználói kapják.

Lásd még: AppleTalk; engedély.


A Feladatkezelőben az objektumleírók száma a folyamat objektumtáblájában.

Lásd még: Windows 2000 Feladatkezelő.


Egy adott eszköz számára lefoglalt erőforrások és megadott erőforrás-beállítások. A számítógépben található minden eszközhöz tartozik hardverkonfiguráció, amely a következőkből állhat: IRQ-vonalak, DMA, I/O port és memóriacím-beállítások.

Lásd még: eszköz; DMA; I/O port; megszakításkérő (IRQ) vonalak; memóriacím.


A Windows 2000 által támogatott eszközöket tartalmazó lista. A HCL legfrissebb verziója a hardverkompatibilitási lista weblapról tölthető le, amelynek URL-címe: http://www.microsoft.com/hwtest/hcl/.


Egyes szalagos eszközökön igénybe vehető szolgáltatás, amely automatikusan tömöríti az eszközön tárolandó adatokat. Ez egy többnyire a biztonságimásolat-készítő programban ki- és bekapcsolható beállítás.

Lásd még: eszköz.


Hasonló működésű eszközöket magába foglaló osztályozás. A képfeldolgozó eszközök például a digitális kamerákat és lapolvasókat magába foglaló hardvertípus.

Lásd még: eszköz.


A 16-os alapú számrendszer, amelynek számjegyei a számok 0-tól 9-ig és a kis- vagy nagybetűk A-tól (ami 10-nek felel meg) F-ig (ami 15-tel egyenlő).


Vízszintes vagy függőleges oszlopokból álló grafikon, amelyben az oszlopok szélessége vagy magassága jelképezi az adatok értékét.


A rendszerleíró adatbázis egy része, amely fájl formájában van jelen a merevlemezen.

A rendszerleíró adatbázis részfája kaptárokra van osztva (a nevet a méhkaptár cellaszerkezetéhez való hasonlósága miatt kapta). A kaptár kulcsokat, alkulcsokat és értékeket tartalmazó különálló tömb, amelynek gyökere a rendszerleíró adatbázis hierarchiájának csúcsán helyezkedik el. A kaptárt egy egyszerű fájl és egy .log fájl alkotja, amelyek a rendszergyökér\System32\Config vagy a rendszergyökér\Profiles\felhasználónév mappában találhatók.

Alapértelmezés szerint a kaptárfájlok többségét (Default, SAM, Security és System) a rendszergyökér\System32\Config mappában tárolja a rendszer. A rendszergyökér\Profiles mappa tartalmazza a számítógép összes felhasználójának felhasználói profilját. Mivel a kaptár is fájl, áthelyezhető egyik rendszerből a másikba, de szerkeszteni csak a Rendszerleíróadatbázis-szerkesztővel lehet.

Lásd még: rendszerleíró adatbázis; rendszergyökér.


A kezdőkönyvtár egy mappa, amelyet a felhasználó elérhet, és az adott felhasználó fájljai és programjai lehetnek benne. Az Active Directory - Felhasználók és számítógépek vagy a Helyi felhasználók és csoportok ablakban állítható be. Hozzárendelhető egy felhasználóhoz, de osztozhat rajta több felhasználó is. Egyes programok a kezdőkönyvtárat használják a Megnyitás és a Mentés másként párbeszédpanelek alapértelmezett helyeként, más programok a Dokumentumok mappát.

Lásd még: Active Directory - felhasználók és számítógépek; Dokumentumok.


Egy egyszerű leírókódnyelv, amellyel platformfüggetlen hiperszöveges dokumentumokat lehet készíteni. A HTML-fájlok egyszerű ASCII-szövegfájlok (leírókódok formájában megadott) beágyazott kódokkal, amelyek a formázást és a hiperszöveges hivatkozásokat jelölik. A Hypertext Markup Language (hiperszöveges leírókódnyelv) rövidítése HTML.

Lásd még: ASCII.


Olyan üzemmód, amelyben az ARP/MARS csoportos küldési kiszolgálói (MCS) listaérték formátumú ATM-címekkel látja el az ATM-címet kérő ügyfeleket. Ebben az üzemmódban az ARP/MARS csoportos küldési kiszolgálóként működik, lehetővé téve a listában megadott IP-címtartományokban szereplő IP-címekre menő összes csoportos küldésű és szórásos forgalom aktív továbbítását.

Lásd még: ARP; ATM; IP-cím; MARS; MCS; nem központosított működés.


A hálózatban lévő eszközök közös kapcsolódási pontja. A hubnak több portja van, és általában a helyi hálózat (LAN) részeinek összekötésére használják. Amikor csomag érkezik valamelyik portra, a másolata megjelenik a többi porton is, hogy a helyi hálózat mindegyik része láthassa az összes csomagot.

Lásd még: LAN.


A processzornak küldött figyelemfelhívó jelzés. Amikor a processzor egy megszakítást kap, felfüggeszti az éppen végzett műveletet, menti a munka állapotát, majd átadja a vezérlést egy megszakításkezelő néven ismert speciális rutinnak, amely tartalmazza a megszakítást eredményező konkrét helyzet megoldásához szükséges utasításokat. A megszakításokat különféle hardvereszközök állíthatják elő valamilyen szolgáltatás kérése vagy hiba jelentése céljából, illetve maga a processzor programhibákra válaszul vagy operációs rendszeri szolgáltatások kérésekor. A megszakítások a processzor eszközei a számítógéprendszert felépítő egyéb elemekkel való kommunikációra. Ha egy időben több megszakítás is létrejön, a megszakítások prioritási hierarchiája határozza meg, melyik megszakításkérés kezelésére kerül előbb sor. A programok ideiglenesen letilthatnak bizonyos megszakításokat, ha egy feladat elvégzéséhez szükségük van a processzor teljes teljesítményére.


A lemezmeghajtó eszközök egyik illesztőfelület-típusa, amelyben a vezérlőelektronika magán a meghajtón van elhelyezve. Ily módon nincs szükség külön csatolókártyára. Az integrated device electronics (eszközre integrált elektronika) rövidítése IDE.


A nagysebességű soros eszközökre (például digitális mozgókép- és hangvágó berendezésekre) vonatkozó szabvány.

Lásd még: eszköz.


A folyamat neve a Feladatkezelőben megjelenő módon.

Lásd még: Windows 2000 Feladatkezelő.


Olyan biztonsági mentés, amely csak azokról a fájlokról készít másolatot, amelyek az utolsó normál vagy növekményes biztonsági mentés óta megváltoztak vagy azóta készültek. A művelet során a fájlok meg lesznek jelölve, hogy biztonsági másolat készült róluk (azaz törlődik az „archiválandó" attribútum). Ha a normál és a növekményes biztonsági mentés kombinációját használja, az adatok visszaállításához az utolsó normál biztonsági másolatra és az összes növekményes biztonságimásolat-készletre szükség lesz.

Lásd még: másolási biztonsági mentés; napi biztonsági mentés; különbségi biztonsági mentés; normál biztonsági mentés.


Az eszköz és a mikroprocesszor közötti adatátvitelre szolgáló csatorna. A port a mikroprocesszor számára egy vagy több olyan memóriacímnek látszik, amelyet adatok küldésére vagy fogadására tud használni. A bemeneti/kimeneti port angol rövidítése I/O port.

Lásd még: eszköz; memóriacím.


Nagyobb sávszélesség elérésére használt digitális telefonvonal. Az ISDN Magyarországon két formában érhető el: az alapsebességű illesztő (BRI) 2, egyenként 64 kb/s-es (kilobit/másodperc) B csatornát és egy 16 kb/s-es D csatornát tartalmaz, míg a primer sebességű illesztő (PRI) 30, egyenként 64 kb/s-es B csatornát és egy 64 kb/s-es D csatornát tartalmaz. Az ISDN-vonalat a telefontársaságnak kell kiépítenie a hívó és a hívott félnél is. Az integrált szolgáltatású digitális hálózat angol rövidítése ISDN.

Lásd még: B csatorna; D csatorna, WAN.


Nemzetközi hívásnál az országhívó szám előtt tárcsázott számok. Hogy milyen számokat kell tárcsázni, az attól függ, hogy melyik országból vagy (Kanadában) melyik területről akarja elérni a nemzetközi telefonszolgáltatást. Magyarországon például a 00 a nemzetközi előhívó szám. Ha Magyarországról Finnországba szeretne telefonálni, amelynek a hívószáma 358, a következő számot kell tárcsáznia:

011 +504 (000) 000-0000

A ténylegesen tárcsázandó számok az országtól vagy területtől függenek.


A TCP/IP készlet egyik karbantartó protokollja, amelyre minden TCP/IP rendszer kialakításánál szükség van. Azt teszi lehetővé, hogy egy IP-hálózat két csomópontja megossza az IP-állapot- és hibainformációkat. Az ICMP a ping segédprogrammal együtt a távoli rendszerek elérhetőségének meghatározására használható. Az Internet Control Message protokoll angol rövidítése ICMP.

Lásd még: IP; protokoll; TCP/IP.


Olyan cég, amely az Internet és a Világháló (World Wide Web) elérést biztosítja egyének vagy cégek részére. Amikor szerződést köt egy Internet-szolgáltatóval, a felhasználó kap egy hívandó telefonszámot, egy felhasználónevet, egy jelszót és egyéb kapcsolatfelvételi adatokat, hogy képes legyen számítógépével az Internet-szolgáltató számítógépeihez kapcsolódni. Az Internet-szolgáltatóknak általában havidíjat és/vagy kapcsolati idő szerinti díjat kell fizetni. Az Internet-szolgáltató angol rövidítése ISP.


Hardveres vonalak, amelyeken keresztül az eszközök jeleket tudnak küldeni, hogy jelezzék a processzornak: készen állnak adatok küldésére vagy fogadására. A megszakításkérő (IRQ) vonalak 0-tól 15-ig vannak számozva. Mindegyik eszköznek egyedi IRQ-vonallal kell rendelkeznie.

Lásd még: eszköz.


Egy 32 bites cím, amelynek segítségével az összetett IP-hálózatokon lehet a csomópontokat azonosítani. Az összetett IP-hálózat mindegyik csomópontjához egyedi IP-címet kell rendelni, amely egy hálózatazonosító és egy állomásazonosító részből áll. Ez a cím általában pontokkal tagolt, tízes számrendszerben megadott formátumú cím, amelyben minden decimális oktettértéket pont határol, például: 192.168.7.27.

A Windows 2000 operációs rendszerben az IP-címek megadhatók statikusan, vagy DHCP segítségével dinamikusan.

Lásd még: DHCP; IP-cím; csomópont.


A NetWare saját hálózati protokollja, amely a helyi hálózatokon belüli és helyi hálózatok közötti csomagcímzést és -útválasztást vezérli. Az IPX nem garantálja, hogy az üzenet teljes terjedelmében megérkezik (nem vesznek el csomagok). Az Internetwork Packet Exchange protokoll rövidítése IPX.

Lásd még: IPX/SPX; LAN.


Olyan fizikai hely a merevlemezen, amely a merevlemez egy másik helyén vagy egy másik tárolóeszközön található adatokra mutat. A csatlakozási pontok csatlakoztatott meghajtók létrehozásakor jönnek létre, de a linkd paranccsal is lehet csatlakozási pontot készíteni.

Lásd még: csatlakoztatott meghajtó.


A Rendszerleíróadatbázis-szerkesztő bal oldali ablaktáblájában megjelenő mappa. A kulcs tartalmazhat alkulcsokat és értékeket. Például az Environment a HKEY_CURRENT_USER egyik kulcsa.

Lásd még: rendszerleíró adatbázis; alkulcs.

Az IP-biztonság (IPSec) protokollban egy olyan érték, amelyet egy algoritmussal kombinálva adatok titkosítására vagy visszafejtésére használnak. A kulcs beállításai az IP-biztonság esetében konfigurálhatók, ami nagyobb biztonságot nyújt.


Olyan elrendezés, amely a különböző nyelvek speciális karaktereinek és jeleinek ad helyet. A billentyűzetkiosztástól függ, hogy milyen karakterek jelennek meg a képernyőn a billentyűzet egyes billentyűinek lenyomásakor. Ha megváltoztatja a billentyűzetkiosztást, előfordulhat, hogy a képernyőn nem azok a karakterek jelennek meg, amelyek a billentyűzet billentyűin láthatók.


Az az időtartam, amíg egy DHCP-ügyfél a számára dinamikusan kiosztott IP-címbeállítást használhatja. A bérleti idő lejárta előtt az ügyfélnek meg kell újítania a bérletet, vagy új bérletet kell kérnie a DHCP-szolgáltatás segítségével.

Lásd még: DHCP; IP-cím.


Adattároló rendszer, amelyet általában a Cserélhető tároló kezel. A tár cserélhető adathordozókból (például szalagokból vagy lemezekből) és egy olyan hardvereszközből áll, amely képes ezekre az adathordozókra írni és azokról olvasni. A táraknak két fő típusa van: a robotkaros tár (automatizált többadathordozós, többmeghajtós eszköz) és az egymeghajtós tár (kézi üzemeltetésű, egymeghajtós eszköz).

Lásd még: Cserélhető tároló.


Olyan objektum, amely be van szúrva egy dokumentumba, de továbbra is a forrásfájlban található. Csatolt információ esetében az új dokumentum az eredeti dokumentumban lévő információ módosításakor automatikusan frissítődik. A csatolt információ szerkesztéséhez kattintson duplán az információra. Ekkor megjelennek a forrásprogram eszköztárai és menüi.

Ha a forrásdokumentum a számítógépen van, a csatolt információn végrehajtott módosításokat a forrásdokumentum is átveszi.

Lásd még: beágyazott objektum.


Számítógépek és egyéb eszközök viszonylag behatárolt területen belül található csoportja, amelyeket az eszközöknek a hálózatra csatlakozó bármely egyéb eszközzel való együttműködését lehetővé tevő kommunikációs vonalak kötnek össze. A helyi hálózat angol rövidítése LAN.


Az a számítógép, amelyre jelenleg be van jelentkezve felhasználóként. Általánosabban olyan számítógép, amelyet kommunikációs vonal vagy kommunikációs eszköz (például hálózati kártya vagy modem) használata nélkül, közvetlenül el lehet érni. Ehhez hasonlóan a helyi program futtatása azt jelenti, hogy a saját számítógépén fut a program, szemben azzal, amikor hálózati kiszolgálóról futtatja a programot.


A Windows 2000 Professional operációs rendszert futtató számítógépek és a tagkiszolgálók esetében olyan csoport, amelyhez engedélyek rendelhetők azon a számítógépen, amelyiken a csoport található, illetve (ha a számítógép egy tartomány tagja) felhasználói fiókok és globális csoportok rendelhetők abból a tartományból, amelyiknek a számítógép tagja, valamint a megbízható tartományokból.

Lásd még: globális csoport; felhasználói fiók.


Felhasználói profil, amely automatikusan jön létre, amikor a felhasználó először bejelentkezik egy Windows 2000 Professional vagy Windows 2000 Server operációs rendszert futtató számítógépre.


Alkalmazás, szolgáltatás vagy operációs rendszer által létrehozott üzeneteket tároló fájl. Az üzenetek segítségével a végrehajtott műveleteket lehet nyomon követni. A webkiszolgálók például a kiszolgálóhoz intézett összes kérést tartalmazó naplófájlokat tartanak fenn. A naplófájlok általában egyszerű szöveges (ASCII) fájlok, és gyakran .log kiterjesztésű a nevük.

A Biztonsági mentés szolgáltatásban a szalagokra történő mentés dátumát, valamint a sikeresen mentett és helyreállított fájlok és címtárak nevét tartalmazó fájl. A Teljesítménynaplók és riasztások szolgáltatás is készít naplófájlokat.

Lásd még: ASCII; szolgáltatás.


Az alaplemez kiterjesztett partícióján létrehozott kötet. A logikai meghajtó formázható, és meghajtóbetűjel rendelhető hozzá. Logikai meghajtót csak alaplemezeken lehet létrehozni, és egy logikai meghajtó nem nyúlhat át több lemezre.

Lásd még: alaplemez; alapkötet; kiterjesztett partíció.


Felhasználói fiókokhoz rendelhető fájlok. A bejelentkezési parancsfájl általában egy kötegfájl, amely automatikusan lefut minden alkalommal, amikor a felhasználó bejelentkezik a rendszerbe. Használatával a felhasználó minden bejelentkezéskor ugyanazt a munkakörnyezetet kapja, és segítségével a rendszergazda anélkül módosíthatja a felhasználói környezetet, hogy azt minden szempontból felügyelné. Egy bejelentkezési parancsfájl több felhasználói fiókhoz is hozzárendelhető.

Lásd még: kötegelt parancsfájl; bejelentkezési parancsfájl elérési útja; felhasználói fiók.


A bejelentkezési parancsfájl helyét megadó címtárnevek sora. Amikor a felhasználó bejelentkezik, a hitelesítő számítógép a bejelentkezési parancsfájl adott számítógépen használt elérési útját (ez általában rendszergyökér\System32\Repl\Import\Scripts) követve keresi meg a megadott bejelentkezési parancsfájlt (ha van bejelentkezési parancsfájl rendelve az adott felhasználói fiókhoz).

Lásd még: bejelentkezési parancsfájl; felhasználói fiók.


Távolsági hívásnál a terület vagy város körzetszáma előtt tárcsázott számok. Magyarországon távolsági hívás kérésekor a 06-os kódot kell tárcsázni:

1 (206) 000-0000

A ténylegesen tárcsázandó számok az országtól vagy területtől, illetve a telefonszolgáltatástól függenek. Körzetszámokat és távolsági előhívó számot nem minden országban használnak.


A tartomány rendszergazdája által létrehozott fiók, amely egyedien azonosítja a számítógépet az adott tartományban. A Windows 2000 számítógépfiókok a tartományhoz csatlakozó számítógépek nevével azonosak.


Az eszköz különféle adatait jelképező objektumokból álló készlet, amelyet a Simple Network Management protokoll (SNMP) használ eszközök kezelésére. Mivel a különféle eszközök és protokollok különféle hálózatkezelő szolgáltatásokat használnak, mindegyik szolgáltatásnak saját objektumkészlete van. A Kezelési információbázis angol rövidítése MIB.

Lásd még: SNMP.


Simple Network Management protokoll (SNMP) kezelőszoftvert futtató, hálózatelérésre képes állomás. Ez a szoftver az SNMP-ügynököktől kér információkat. A kezelőrendszert hívják kezelőkonzolnak is.

Lásd még: SNMP.


Felhasználói profil, amelyet a rendszer nem frissít, amikor a felhasználó kijelentkezik. A rendszergazda hozza létre, és hozzárendeli egy vagy több felhasználóhoz, hogy egyforma vagy munkához szabott felhasználói profilok álljanak rendelkezésre. Amikor a felhasználó bejelentkezik, ez mindig letöltődik az Asztalára. A profilokat csak a Rendszergazdák csoport tagjai tudják módosítani.

Lásd még: központi felhasználói profil; felhasználói profil.


Az ablak lehető legnagyobb méretre nagyítása a Teljes méret gombra kattintva (a címsor jobb szélén lévő gombok egyike) vagy az ALT+SZÓKÖZ billentyűkombinációt, majd az x billentyűt lenyomva.

Lásd még: kis méret.


A számítógépes adatok tárolására szolgáló, beépített vagy cserélhető eszközök összefoglaló neve. Adathordozó a merevlemez, a hajlékonylemez, a szalag és a CD.


Azonos kezelési irányelveket használó cserélhető adathordozók logikai csoportja. Az alkalmazások az adathordozó-készletek segítségével vezérlik, hogy ki férhet hozzá a Cserélhető tároló által kezelt könyvtárakban található egyes szalagokhoz vagy lemezekhez. Négy adathordozó-készlet van: fel nem ismert, importált, szabad és alkalmazásfüggő. Az adathordozó-készletben vagy csak adathordozók, vagy csak más adathordozó-készletek lehetnek.

Lásd még: tartalék adathordozó-készlet; szabad adathordozó-készlet; importált adathordozó-készlet; Cserélhető tároló.


A Feladatkezelőben a folyamat jelenlegi munkakészletének mérete kilobájtban. A jelenlegi munkakészlet a pillanatnyilag a memóriában tárolt lapok száma. A Feladatkezelő Folyamatok lapján az oszlop fejléce Memóriahasználat.

Lásd még: Windows 2000 Feladatkezelő.


A Feladatkezelőben a memóriahasználat változásának értéke az utolsó frissítés óta (kilobájtban).

Lásd még: Windows 2000 Feladatkezelő.


A számítógép memóriájának egy része, amely eszközök számára lefoglalható, illetve programok vagy az operációs rendszer által használható. Az eszközök számára általában memóriacím-tartományt foglal le a rendszer.


A rendszergazdák és a riasztási szolgáltatás által küldött üzeneteket küldő és fogadó szolgáltatás.

Lásd még: riasztási szolgáltatás; szolgáltatás.


Számítástechnikai szabványos kommunikációs protokoll, amely lehetővé teszi, hogy a modemek automatikusan újra elküldjék a sérült adatokat, biztosítva ezzel, hogy csak hibamentes adatok jutnak keresztül a modemen. Az MNP2 és MNP3 szabványokat az MNP4 tartalmazza. A Microcom Networking Protocol Four angol rövidítése MNP4.


Adattömörítési szabvány, amely lehetővé teszi, hogy a modem az adatok elküldés előtti tömörítésével növelje az átviteli teljesítményt. Az adattömörítés akár 2:1 arányú is lehet.

Az MNP5 néha kibontja a korábban már tömörített adatokat, ami gyengébb teljesítményhez vezet. Ha MNP5 modemje van, a modemes és a szoftveres tömörítés ne legyen egyszerre bekapcsolva.

Az MNP5 bekapcsolásához be kell kapcsolni az MNP4 hibaellenőrzést is. A Microcom Networking Protocol Five angol rövidítése MNP5.

Lásd még: MNP4.


Helyi és távoli hálózati ügyfeleknek faxszolgáltatásokat nyújtó rendszerszolgáltatás. Faxszolgáltatások a következők: dokumentumok faxon történő küldése és fogadása, fax varázsló üzenetek és elektronikus levelezési üzenetek.

Lásd még: szolgáltatás.


Konzolnak nevezett felügyeleti eszközöket tartalmazó vázprogram.

A konzol tartalmazhat eszközöket, mappákat vagy egyéb tárolókat, weblapokat vagy egyéb felügyelettel kapcsolatos elemeket. Ezek az elemek a konzol bal oldali ablaktáblájában jelennek meg, amelynek konzolfa a neve. A konzolnak egy vagy több ablaka lehet, amelyekben a konzolfa különféle nézetei láthatóak.

Az MMC főablakában a konzolokon végzett munkához szükséges parancsok és eszközök találhatók. Ha a konzol Felhasználói üzemmódban van, lehet, hogy az MMC engedélyezési szolgáltatásai és maga a konzolfa nem láthatóak. Microsoft Management Console rövidítése MMC.

Lásd még: konzolfa; szolgáltatás; beépülő modul.


Beállítóprogram, amellyel megadhatja a használt MIDI-eszköz típusát, a MIDI-fájlok lejátszásához szükséges csatorna- és javításbeállításokat és az eszköz által használt portot.

Lásd még: MIDI.


Az ablaknak a Tálca egyik gombjává kicsinyítése a Kis méret gombra kattintva (a címsor jobb szélén lévő gombok egyike) vagy az ALT+SZÓKÖZ billentyűkombinációt, majd az n billentyűt lenyomva.

Lásd még: teljes méret.


Soros illesztőfelületre vonatkozó szabvány, amely szintetizátorok, hangszerek és számítógépek egymáshoz kapcsolását teszi lehetővé. A MIDI szabvány részben hardverre vonatkozik, részben leírja, hogyan történik a zene és a hang kódolása, és hogyan kommunikálnak egymással a MIDI-eszközök. A MIDI-eszközök között mozgó adatok úgynevezett MIDI-üzenet formátumúak, amely a hang különféle jellemzőit (például a hangmagasságot) 8 bites digitális adatok formájában kódolja.

A MIDI-eszközöket zene készítésére, felvételére és lejátszására lehet használni. A MIDI szabvány segítségével számítógépek, szintetizátorok és szekvencerek tudnak egymással kommunikálni, tartva a másik csatlakoztatott készülék által diktált ütemet vagy vezérelve az azon készített zenét. A Musical Instrument Digital Interface rövidítése MIDI.

Lásd még: MIDI-beállítás.


Egy kötet másolata. A kötetről készült tükrök mindegyike más lemezen található. Ha valamelyik tükör elérhetetlenné válik (például lemezhiba miatt), az adott kötetben lévő adatok a másik tükör segítségével elérhetők maradnak.

Lásd még: hibatűrés; tükrözött kötet.


Hibatűrő kötet, amely két fizikai lemezen található két példányban tárolja az adatokat. Az adatredundanciát úgy biztosítja, hogy a kötet adatairól egy másolatot (tükröt) készít. A tükör mindig egy másik lemezre kerül. Ha a fizikai lemezek egyike meghibásodik, a hibás lemezen lévő adatok elérhetetlenné válnak ugyan, de a rendszer a hibátlan lemezt használva továbbra is működőképes marad.

A tükrözött kötetek olvasási műveletek során lassabbak a RAID-5 köteteknél, írási műveleteknél viszont gyorsabbak. Tükrözött köteteket csak dinamikus lemezekre lehet készíteni. Windows NT 4.0 rendszerben a tükrözött kötet neve tükörkészlet volt.

Lásd még: dinamikus lemez; dinamikus kötet; hibatűrés; RAID-5 kötet; kötet.


A modulator/demodulator angol szóösszetétel rövidítése. Olyan eszköz, amely számítógépes adatok telefonvonalon át történő küldését és fogadását teszi lehetővé. A küldő modem analóg jelekké alakítja a számítógép digitális adatait, és az analóg jeleket a telefonvonal már képes továbbítani. A fogadó modem az analóg jeleket alakítja vissza digitális formába.


MS-DOS operációs rendszerben való használatra tervezett program, amely épp emiatt nem is tudja teljes mértékben kihasználni a Windows 2000 összes szolgáltatásának előnyeit.

Lásd még: MS-DOS; program.


Több hálózati kártyát tartalmazó, vagy egy hálózati kártyával, ám több IP-címmel ellátott számítógép.

Lásd még: IP-cím.


A számítógép azonosítója a hálózatban.


A memória egy része, amelyet a folyamat arra használ, hogy egy másik folyamatnak adjon át adatokat. Így az egyik folyamat kimenőjele a másik folyamat bemenőjele lesz. A második folyamat lehet helyi (azon a számítógépen található, amelyiken az előző) vagy távoli (másik hálózati számítógépen található).


Megosztott számítógépes környezetben használt, erőforrások vagy más elemek egyedi neveit tartalmazó névkészlet.

A Microsoft Management Console (MMC) esetén a névteret egy konzolfa jelképezi, amely a konzolról elérhető összes beépülő modult és erőforrást tartalmazza.

Lásd még: konzolfa; MMC; erőforrás; beépülő modul.

Tartománynév-rendszer (DNS) esetén a névtér a tartományfa függőleges vagy hierarchikus struktúráját jelenti. Például a teljesen minősített tartománynevekben használt mindegyik tartománycímke (például a „gazda1" vagy a „pelda" a „gazda1.pelda.microsoft.com/hun" tartománynévben) a tartomány névtérfájának egy ágát jelképezi.

Lásd még: címtár; DNS; címke.


A helyi hálózaton található programok által használható alkalmazásprogramozási felület (API). A NetBIOS egységes parancskészletet biztosít a programok számára a nevek kezeléséhez, kapcsolatok vezérléséhez és a hálózat csomópontjai közötti adatgramküldéshez szükséges alacsony szintű szolgáltatások kéréséhez. A hálózati bemeneti/kimeneti alaprendszer angol rövidítése NetBIOS.

Lásd még: BIOS; LAN; csomópont; szolgáltatás.


A DDE-párbeszédekhez szükséges hálózati átvitelt és adatvédelmet biztosító szolgáltatás.

Lásd még: DDE; szolgáltatás.


Fastruktúrákban olyan hely, amelyhez egy vagy több alsóbb szintű elem kapcsolódhat.

Helyi hálózatokban a hálózathoz kapcsolódó eszköz, amely képes a hálózat más eszközeivel kommunikálni.

Lásd még: LAN.

Kiszolgálófürtökben Windows 2000 Advanced Server operációs rendszert futtató számítógép, amely a fürt aktív vagy inaktív tagja.

Lásd még: kiszolgálófürt.


A Windows 2000 tartományvezérlő biztonsági másolatából történő visszaállítás, amelynek során a visszaállított címtárban lévő objektumokat a rendszer nem kezeli mérvadóként. A visszaállított objektumok frissítve lesznek a visszaállított tartomány egyéb replikáiban meglévő módosításokkal.

Lásd még: mérvadó visszaállítás.


Olyan üzemmód, amelyben az ATM ARP/MARS nem továbbítja a csoportos küldésű és a szórásos forgalmat a csoportos küldési csoportokban lévő ügyfeleknek. Ebben az üzemmódban a szolgáltatás a csoportos küldési csoport címéhez pillanatnyilag regisztrált ATM-állomások dinamikus listáját jeleníti meg a kérdező ügyfeleknek. Az ügyfelek aztán ezt a listát használják a csoportos küldési listában felsorolt tagokkal létesített saját, egy pontból több pontba irányuló virtuális kapcsolataik kezdeményezésére és létrehozására.

Lásd még: ARP; ATM; központosított működés; MARS; MCS; szolgáltatás.


Olyan biztonsági mentés, amely másolatot készít az összes kijelölt fájlról, és megjelöli a fájlokat, hogy biztonsági mentés készült róluk (azaz törli az „archiválandó" attribútumot). Normál biztonsági mentést használva csak a legfrissebb biztonságimásolat-fájlra vagy -szalagra van szükség ahhoz, hogy minden fájlt vissza lehessen állítani. Biztonságimásolat-készlet készítésekor első alkalommal általában normál biztonsági mentést szoktak végrehajtani.

Lásd még: másolási biztonsági mentés; napi biztonsági mentés; különbségi biztonsági mentés; növekményes biztonsági mentés.


Egy speciálisan a Windows 2000 operációs rendszerhez kialakított fejlett fájlrendszer. Támogatja a fájlrendszer-helyreállítást, a különösen nagy kapacitású adattároló eszközöket, a hosszú fájlneveket és a POSIX alrendszer különféle szolgáltatásait. Támogatja az objektumorientált alkalmazásokat is, mégpedig oly módon, hogy minden fájlt a felhasználó vagy a rendszer által meghatározott attribútumokkal ellátott objektumként kezel.

Lásd még: FAT; FAT32; fájlrendszer; POSIX.


Eltérő, névvel ellátott attribútumkészlettel leírt egység, például fájl, mappa, megosztott mappa, nyomtató vagy Active Directory. Egy fájlobjektum attribútumai például a fájl neve, helye és mérete. Egy Active Directory objektum attribútumai lehetnek például a felhasználó vezetékneve, utóneve és e-mail címe.

OLE és ActiveX esetén objektum lehet bármely, más objektumhoz csatolható vagy abba beágyazható információ is.

Lásd még: ActiveX; attribútum; gyermekobjektum; tárolóobjektum; nem tároló objektum; OLE; szülőobjektum.


Helyi lemezmeghajtón tárolt információ. A lemezkatalógus a biztonságimásolat-készletbe mentett fájlok és mappák listáját tartalmazza.

Lásd még: biztonságimásolat-készlet; adathordozó-katalógus.


A biztonsági másolatokat tároló adathordozón tárolt információ. Az adathordozó-katalógus a biztonságimásolat-készletbe mentett fájlok és mappák listáját tartalmazza.

Lásd még: biztonságimásolat-készlet; lemezkatalógus.


Tükrözött kötet vagy RAID-5 kötet súlyos hiba, például áramkimaradás vagy a merevlemez fejegységének hibája miatt meghibásodott tagja. Amikor ilyen eset áll elő, a hibatűrő illesztőprogram észleli, hogy az árvává vált tagot a továbbiakban nem tudja használni, és az összes új írási és olvasási igényt a hibatűrő kötet megmaradt tagjaira irányítja.

Lásd még: hibatűrés; tükrözött kötet; RAID-5 kötet.


Windows 2000 operációs rendszerben az a személy, aki az egyes objektumokra vonatkozó engedélyeket meghatározza, és aki engedélyeket adhat másoknak.

Macintosh környezetben a tulajdonos az a felhasználó, aki a kiszolgálón lévő egy adott mappa engedélyeinek beállításaiért felel. Az a Macintosh felhasználó, aki létrehoz egy mappát a kiszolgálón, automatikusan az adott mappa tulajdonosává válik, de átadhatja a tulajdonosi jogokat más felhasználónak. A kiszolgálón is van tulajdonosa mindegyik Macintosh rendszer által elérhető kötetnek.


Beágyazott vagy csatolt információkat jelképező ikon. Az adott információ lehet egy teljes fájl (például egy Paint bitkép), vagy egy fájl egy része (például egy táblázatkezelő munkafüzetének egyetlen cellája). Amikor kijelöl egy csomagot, az azt létrehozó alkalmazás lejátssza az objektumot (például hangfájlt), vagy megnyitja és megjeleníti azt. Ha az eredeti információt módosítja, a csatolt információ automatikusan frissítődik, a beágyazott információt azonban külön kell frissítenie.

Lásd még: beágyazott objektum; csatolt objektum; OLE.


Az a megszakítás, amely akkor jelentkezik, amikor a szoftver „not present" („nincs ilyen") jelölésű helyre próbál írni a virtuális memóriába, vagy ilyen helyről próbál olvasni.

Lásd még: virtuális memória.

A Feladatkezelőben a laphiba az a szám, ahányszor lemezről kellett egy folyamat számára adatokat beolvasni, mert a memóriában azok nem voltak fellelhetők. A laphiba értéke a folyamat elindulásától összegződik.

Lásd még: laphibaszám-változás; Windows 2000 Feladatkezelő.


A Feladatkezelőben a laphibaszám változásának értéke az utolsó frissítés óta.

Lásd még: laphiba; Windows 2000 Feladatkezelő.


A rendszer által lefoglalt virtuális memóriának egy folyamat számára kiosztott része, amely lapozható. A lapozás az a művelet, amikor a program áthelyezi munkamemóriájának ritkábban használt részeit a RAM memóriából egy másik tároló adathordozóra, általában a merevlemezre.

Lásd még: RAM.

A Feladatkezelőben a rendszer által lefoglalt virtuális memóriának az a része, amelyet egy folyamat használ (kilobájtban).

Lásd még: virtuális memória; Windows 2000 Feladatkezelő.


Rejtett fájl a merevlemezen, amelyet a Windows 2000 azon programok és adatfájlok tárolására használ, amelyek nem férnek el a memóriában. A lapozófájl és a fizikai memória (más néven RAM) együtt alkotja a virtuális memóriát. A Windows 2000 szükség szerint helyezi át az adatokat a lapozófájlból a memóriába, a memóriából pedig azért helyez át adatokat a lapozófájlba, hogy helyet teremtsen az új adatok számára. A lapozófájl másik neve háttérfájl.

Lásd még: RAM; virtuális memória.


A papír helye a nyomtatóban (például Felső papírtálca vagy Borítékadagoló).


Az az objektum, amelyben a másik objektum elhelyezkedik. A szülőobjektum a két objektum közötti kapcsolatra utal. Szülőobjektum lehet például egy mappa, amelyben egy fájl - vagy gyermekobjektum - található. Egy objektum lehet egyszerre szülő- és gyermekobjektum is. Például egy almappa, amely fájlokat is tartalmaz, egyszerre gyermekobjektuma a szülőmappának és szülőmappája a fájloknak.

Lásd még: gyermekobjektum; objektum.


Redundáns információ, amely egy információblokkhoz társul. A Windows 2000 Server operációs rendszerben a paritás az adatok meghibásodás utáni helyreállítására szolgáló számított érték.

A RAID-5 kötetek (más néven paritásos csíkkészletek) a lemezkészletbe tartozó lemezeken váltakozva tárolt csíkokra osztják a hasznos adatokat és a paritásadatokat. Az egyik lemezen lévő adatok minden csíkban paritásadatok, a többi lemezen lévők normál adatok. RAID-5 kötetek használatához épp ezért legalább három lemezre van szükség, hogy lehetőség legyen ezen többletinformáció (a paritás) tárolására. Az egyes csíkok paritási része az adott csík adatain végrehajtott XOR (kizáró VAGY) nevű logikai művelet eredményét tartalmazza. Amikor egy lemez meghibásodik, a Windows 2000 Server az ép lemezeken lévő adatok és a paritásadatok segítségével újra tudja alkotni a hibás lemezen lévő adatokat.

Lásd még: hibatűrés; RAID-5 kötet; csíkozott kötet; XOR.


Fizikai lemez egy olyan része, amely fizikailag különálló lemezként viselkedik. Partíciókat csak alaplemezeken lehet létrehozni.

Lásd még: alaplemez; kiterjesztett partíció; elsődleges partíció; rendszerpartíció.


Automatikus telefonközpont-rendszer, amely lehetővé teszi, hogy egy cégen belül a felhasználók anélkül telefonálhassanak egymással, hogy igénybe vennék a nyilvános telefonhálózatot, de külső telefonszámok is hívhatók róla. A helyi alközpont angol rövidítése PBX.


A Hewlett Packard által saját lézer- és tintasugaras nyomtatóihoz kifejlesztett oldalleíró nyelv (PDL - Page Description Language). A lézernyomtatók széles körű elterjedése következtében sok nyomtatónál ez lett a szabványos parancsnyelv. A Printer Control Language rövidítése PCL.

Lásd még: PDL; PostScript.


A nyomtatott oldalon a szöveg és a képek elrendezését leíró számítógépes nyelv. Az oldalleíró nyelv angol rövidítése PDL.

Lásd még: PCL; PostScript.


A Rendszerfigyelőben egy teljesítményobjektumhoz társuló adat. A Rendszerfigyelő minden kiválasztott számlálóhoz megjeleníti a teljesítményobjektumra megadott teljesítményellenőrzési szempontok szerinti értéket.

Lásd még: teljesítményobjektum.


A Teljesítményfigyelőben a figyelhető erőforrásokhoz vagy szolgáltatásokhoz kapcsolódó számlálók logikai csoportja.

Lásd még: teljesítményszámláló; szolgáltatás.


A Teljesítményfigyelőben az egy számítógépen futó több azonos típusú teljesítményobjektum közötti különbségtételre használt kifejezés.

Lásd még: teljesítményobjektum.


Az objektumokhoz társuló szabály, amely azt szabályozza, hogy mely felhasználók férhetnek hozzá egy adott objektumhoz, és milyen módon.

Lásd még: objektum.

Az AppleTalk hálózati integráció (korábban Szolgáltatások Macintosh rendszerhez) automatikusan átalakítja az engedélyeket Macintosh hozzáférési jogokká. Ez annyit jelent, hogy egy mappára (kötetre) beállított engedélyek a Macintosh-felhasználókra is érvényesek lesznek, illetve a Macintosh-felhasználók által beállított hozzáférési jogok a Windows 2000 Server operációs rendszert futtató kiszolgálókhoz csatlakozó személyi számítógép (PC) felhasználóira is érvényesek lesznek.


Azonosítószám, amelynek segítségével egyértelműen megkülönböztethető a folyamat, míg fut. A folyamatazonosító számokat a Feladatkezelővel lehet megtekinteni. A folyamatazonosító angol rövidítése PID.


Az Intel által kifejlesztett előíráskészlet, amely lehetővé teszi, hogy a számítógépek automatikusan felismerjék és beállítsák az eszközöket, és telepítsék hozzájuk a megfelelő eszközillesztőket.


Általánosságban: csatlakozási pont a számítógépen, amelyhez a számítógépbe adatokat küldő és onnan adatokat fogadó eszközök kapcsolhatók. A nyomtatót például általában egy párhuzamos portra (más néven LPT portra) kell csatlakoztatni, a modemet pedig általában egy soros portra (más néven COM portra).

Lásd még: modem; soros port.


Oldalleíró nyelv (PDL), amelyet az Adobe Systems fejlesztett ki lézernyomtatókon történő nyomtatáshoz. A PostScript rugalmasan méretezhető betűk használatát teszi lehetővé, és jó minőségű képnyomtatást biztosít. A PostScript az asztali gépeken történő kiadványszerkesztés szabványa, mivel támogatják a levilágító eszközök, azaz a nyomdákban szedésre használt nagy felbontású nyomdagépek.

Lásd még: PCL; PDL; szolgáltatás.


A rendszerleíró adatbázis egyik fő egységét jelképező kulcs. Mindegyik előre definiált kulcs külön ablakban jelenik meg a Rendszerleíróadatbázis-szerkesztőben, és az ablak címsorában a kulcs neve olvasható. A HKEY_CLASSES_ROOT például egy előre definiált kulcs.

Lásd még: kulcs; rendszerleíró adatbázis.


Az a NetWare kiszolgáló, amelyhez a saját számítógépére történő bejelentkezéskor alapértelmezés szerint kapcsolódik. Az elsődleges kiszolgáló érvényesíti a felhasználó hitelesítő adatait, és ezt a kiszolgálót kérdezi le a felhasználó, amikor a NetWare hálózaton elérhető erőforrásokról kér információkat.


Az alaplemez lefoglalatlan területéből létrehozott kötet. A Windows 2000 és más operációs rendszerek csak elsődleges partícióról tudnak elindulni. Egy alaplemezen legfeljebb négy elsődleges partíciót lehet létrehozni, vagy három elsődleges és egy kiterjesztett partíciót. Elsődleges partíciókat csak alaplemezeken lehet létrehozni, és nem lehet alpartíciókra osztani.

Lásd még: alaplemez; dinamikus kötet; kiterjesztett partíció; partíció.


A hálózatra csatlakozó nyomtatók kezelésére szolgáló számítógép. A nyomtatókiszolgáló a hálózat bármelyik számítógépe lehet.


Számítógépes szoftver, amely fogadja a felhasználó által a nyomtatóra küldött dokumentumot, majd lemezen vagy a memóriában tárolja azt, amíg a nyomtató készen nem áll a dokumentum fogadására. Ez a dinamikus csatolású függvénytárakat (DLL) tartalmazó gyűjtemény fogadja és feldolgozza a dokumentumokat, valamint ütemezi és elosztja azokat nyomtatásra. A nyomtatásisor-kezelő szó angol megfelelője, a spooler a „simultaneous print operations on line" (egyidejű hálózati nyomtatási műveletek) kifejezés rövidítéséből származik.

Lásd még: DLL; sorbaállítás.


Olyan eszköz, amely a szöveget vagy a képeket papírra vagy más nyomtatásra használt anyagra másolja. Ilyen eszközök például a lézernyomtatók vagy a tűs mátrixnyomtatók.

Lásd még: logikai nyomtató; Nyomtatók; nyomtatási várólista.


A Vezérlőpult azon mappája, amelyben a Nyomtató hozzáadása varázsló és a számítógépre telepített összes nyomtató ikonja található.

Lásd még: nyomtató.


Számítógépes utasítások teljes, önállóan használható készlete, amelynek segítségével egy adott feladat, például szövegszerkesztés, számlázás vagy adatkezelés hajtható végre. A programokat alkalmazásoknak is nevezik.


Olyan fájl, amely arról tájékoztatja a Windows 2000 operációs rendszert, hogy mi a legjobb módja egy adott MS-DOS alapú program futtatásának. Amikor elindít egy MS-DOS alapú programot, a Windows 2000 keres egy ahhoz használható PIF fájlt. A PIF fájlok olyan adatokat tartalmaznak, mint például a fájl neve, a kezdőkönyvtár és a többfeladatos működéshez szükséges beállítások. A programinformációs fájl rövidítése PIF.

Lásd még: MS-DOS alapú program.


A hálózaton át történő adatküldésre szolgáló szabályok és előírások gyűjteménye. Ezek a szabályok szabják meg a hálózatban található eszközök által küldött üzenetek tartalmát, formátumát, időzítését, sorrendjét és hibakezelését.


Olyan számítógép, amely a szórásos névlekérdezéseket figyeli, és válaszol azon nevek helyett, amelyek nincsenek a helyi alhálózaton. A proxy a névkiszolgálóval kommunikál, hogy feloldja a neveket, majd egy adott ideig a gyorsítótárba helyezi azokat.


Hibatűrő lemezrendszerek szabványosítására és kategorizálására használt módszer. Hat szintje a teljesítmény, megbízhatóság és ár arányainak különféle verzióit nyújtja. A Windows 2000 operációs rendszerben három RAID-szint használható: a 0. szint (csíkozás), az 1. szint (tükrözés) és az 5. szint (RAID-5). A független lemezek redundáns tömbje kifejezés angol rövidítése RAID.

Lásd még: hibatűrés; tükrözött kötet; RAID-5 kötet; csíkozott kötet.


Hibatűrő kötet, amelyben a hasznos adatok és a paritásadatok három vagy több fizikai lemezen váltakozva tárolt csíkokra vannak osztva. A paritásadatok számított értékek, amelyeket az adatok meghibásodás utáni helyreállítására használnak. Ha valamelyik fizikai lemez egy része meghibásodik, a hibás részen található adatokat a megmaradt adatok és a paritásadatok segítségével helyre lehet állítani. RAID-5 köteteket csak dinamikus lemezeken lehet létrehozni, és nem lehet tükrözni vagy kiterjeszteni. Windows NT 4.0 rendszerben a RAID-5 kötet neve paritásos csíkkészlet volt.

Lásd még: dinamikus lemez; dinamikus kötet; hibatűrés; paritás; RAID-5 kötet; kötet.


Olyan memória, amelybe a számítógép vagy más eszközök képesek írni vagy onnan olvasni. A RAM memóriában tárolt adatok a számítógép kikapcsolásakor elvesznek. A véletlen hozzáférésű memória angol rövidítése RAM.

Lásd még: virtuális memória.


Bitképként tárolt betűtípusok. A raszteres betűtípusokat fix mérettel és felbontással, adott nyomtatóhoz tervezik, így ezek nem méretezhetők, és nem forgathatók el. Ha valamely nyomtató nem támogatja a raszteres betűtípusokat, nem nyomtatja ki azokat. Az öt raszteres betűtípus a Courier, az MS Sans Serif, az MS Serif, a Small, és a Symbol. A raszteres betűtípust bitképes betűtípusnak is hívják.

Lásd még: betűtípus; nyomtató.


A törölt fájlokat tároló mappa. Segítségével visszaállíthatók a tévedésből törölt fájlok. A Lomtár ürítésével növelhető a lemezen lévő szabad terület.


A megjelenített információ frissebbé tétele a jelenlegi adatokkal.

Lásd még: frissítési frekvencia.


A rendszerleíró adatbázisban nyilvántartott fájltípus, amelyet a számítógépre telepített programok felismernek.

Lásd még: fájltípus.


Egybefüggő tárolási területek a lemezen.


Windows 2000 operációs rendszerben a számítógép konfigurációs adatait tároló adatbázis. A rendszerleíró adatbázis olyan információkat tárol, amelyeket a Windows 2000 működése során folyamatosan referenciaként használ. Ilyenek például:

Az összes felhasználó profilja.

A számítógépre telepített programok és az azokkal létrehozható dokumentumtípusok.

A mappák és programikonok tulajdonságbeállításai.

A számítógépbe épített hardverelemek.

A használt portok.

A rendszerleíró adatbázis faelrendezésű hierarchiába van szervezve, és kulcsokból, azok alkulcsaiból, kaptárakból és értékbejegyzésekből áll.

Lásd még: kaptár; kulcs; alkulcs; értékbejegyzés.


Az integrált Útválasztás és távelérés szolgáltatás része, amely a hálózat távelérését biztosítja számítógéppel otthon dolgozók, nem állandó helyen dolgozó munkatársak és több fiókiroda kiszolgálóit figyelő és kezelő rendszergazdák részére. A Windows 2000 operációs rendszert és Hálózati és telefonos kapcsolatok szolgáltatást futtató számítógéppel rendelkező felhasználók betárcsázással távolról is elérhetik saját hálózatukat, ha igénybe szeretnének venni olyan szolgáltatásokat, mint például a fájl- vagy nyomtatómegosztás, az elektronikus levelezés, a feladatütemezés vagy az SQL-adatbázis elérése.

Lásd még: távelérés-kiszolgáló; szolgáltatás.


Olyan számítógép, amelyet csak kommunikációs vonalon át vagy kommunikációs eszköz (például hálózati kártya vagy modem) segítségével lehet elérni.


A cserélhető adathordozók (például szalagok vagy lemezek) és tárolóeszközök (tárak) kezelésére használt szolgáltatás. A Cserélhető tároló lehetővé teszi, hogy az alkalmazások ugyanazokat az adathordozó-erőforrásokat érjék el, és megosztva használják azokat.

Lásd még: tár; szolgáltatás.


A Windows 2000 Server operációs rendszerben a ritkán használt fájlok helyi tárolóhelyről automatikusan távtárolóra történő áthelyezését végző alkalmazás. A távoli fájlokat a rendszer a felhasználó kérésére a fájl megnyitásakor automatikusan lehívja.


A színkezelés során a képfájlban megadott színeknek a monitor vagy a nyomtató színskálájához való hozzárendelésekor elért közelítés. A színskála az a színtartomány, amelyet az adott eszköz képes előállítani.

Lásd még: színskála.


Az IETF (Internet Engineering Task Force) által kiadott hivatalos dokumentumok, amelyek a TCP/IP családba tartozó protokollok részletes leírását tartalmazzák. Az RFC-dokumentumokat RFC néven is ismerik.

Lásd még: TCP/IP.


Egy adott IP-cím egy adott DHCP-ügyfél általi bérelt használatra állandóan fenntartott tartományban. Az ügyfelek részére fenntartott címeket a DHCP-kezelővel lehet a DHCP-adatbázisban létrehozni, és minden fenntartott bejegyzéshez egy egyedi ügyféleszköz-azonosító tartozik.

Lásd még: DHCP; IP-cím.

A QoS belépésvezérlés szolgáltatásban a hálózati erőforrások lefoglalása, amelyet az ACS belépésvezérlő szolgáltatás által felügyelt Resource Reservation protokoll (RSVP) foglalási kérés tartalmaz.


Általánosságban: a számítógéprendszer vagy a hálózat bármely része, például lemezmeghajtó, nyomtató vagy memória, amelyet le lehet foglalni egy futó program vagy egy folyamat számára.

Az Eszközkezelőben az eszközöknek a számítógépben való működését vezérlő négy rendszerösszetevő bármelyike. Ez a négy rendszererőforrás a következő: a megszakításkérő (IRQ) vonalak, a közvetlen memóriaelérés (DMA) csatornái, a bemeneti/kimeneti (I/O) portok és a memóriacímek.

Lásd még: DMA; I/O port; megszakításkérő (IRQ) vonalak; memóriacím.

Kiszolgálófürtök esetében olyan fizikai vagy logikai egység, amelyet egy fürt tud kezelni, hálózatra kapcsolható és onnan lekapcsolható, valamint a csomópontok között mozgatható. Egy erőforrás bármely időpontban csak egy csomóponthoz tartozik.

Lásd még: csomópont; off-line; on-line; erőforrás; kiszolgálófürt.


A kiszolgálón elhelyezkedő felhasználói profil, amely a felhasználó bejelentkezésekor letöltődik a helyi számítógépre, és amelyet a rendszer helyileg és a kiszolgálón is frissít a felhasználó kijelentkezésekor. A központi profil a kiszolgálóról érhető el bármely Windows 2000 Professional vagy Windows 2000 Server operációs rendszert futtató számítógépre történő bejelentkezéskor. Bejelentkezéskor a felhasználó használhatja a helyi felhasználói profilt is, ha az frissebb, mint a kiszolgálón lévő felhasználóiprofil-példány.

Lásd még: helyi felhasználói profil; kötelező felhasználói profil; felhasználói profil.


Soros kommunikációt lehetővé tevő kapcsolatokra vonatkozó elfogadott számítástechnikai szabvány. Ez az Electric Industries Association (az amerikai Villamosipari Szövetség) által elfogadott szabványajánlás (RS = Recommended Standard) a soros kommunikáció vezérlőegységei által használt speciális vonalakat és jelformákat határozza meg, és célja a soros adatok eszközök közötti átvitelének szabványosítása. A C betű azt jelzi, hogy ez a harmadik a sorban.


Olyan IP-címek csoportja, amelyeket a DHCP-szolgáltatás DHCP-ügyfelekhez rendelhet, vagy nekik bérletbe adhat.

Lásd még: DHCP; IP-cím; bérlet.


Tartományi környezetben webhely, tartomány vagy szervezeti egység, munkacsoportos környezetben a helyi lemez.

Lásd még: tartomány.


A számítógép monitorának képernyőjén való megjelenítésre tervezett betűkészlet. A képernyő-betűtípusokhoz gyakran tartozik megfelelő PostScript betűtípus is a PostScript-kompatibilis nyomtatókon történő nyomtatáshoz.

Lásd még: betűtípus; PostScript.


A képernyőn megjelenő információmennyiséget meghatározó beállítás. Mértékegysége: képpont. Kis felbontás (például a 640 x 480 képpont) használatakor a képernyőn megjelenő elemek nagyok, de a képernyő látható területe kicsi. Nagy felbontás (például 1024 x 768 képpont) használatakor nagy képernyőterület látható, de az egyes elemek kicsik.

Lásd még: képpont.


Az ANSI (American National Standards Institute - az amerikai Szabványügyi Hivatal) által definiált szabványos, nagy sebességű párhuzamos csatoló. A SCSI-csatoló mikroszámítógépek perifériákhoz (például merevlemezekhez vagy nyomtatókhoz) vagy más számítógépekhez, illetve helyi hálózatokhoz történő kapcsolására használható. A kisszámítógépes rendszercsatoló angol rövidítése SCSI.

Lásd még: LAN.


Hálózatokban a számítógéprendszer és a rajta lévő adatok sérülés vagy elvesztés elleni védelme. Speciálisan úgy alakítják ki, hogy a megosztott fájlokhoz csak az arra feljogosított felhasználók férhessenek hozzá.


Adatkarakterek bitenkénti aszinkron átvitelét lehetővé tevő számítógépes port. Nevezik még kommunikációs vagy COM portnak is.

Lásd még: kommunikációs port; port.


Általánosságban olyan számítógép, amely megosztott erőforrásokat biztosít a hálózati felhasználók részére.


Olyan engedélyek, amelyek a megosztott erőforrások hálózati elérhetőségét mindössze bizonyos felhasználókra korlátozzák.

Lásd még: engedély.


Hálózatban való használatra mások számára elérhetővé tett, másik számítógépen található mappa.


Bármely olyan eszköz, adat vagy program, amelyet egynél több másik eszköz vagy program használ. A Windows 2000 esetén a megosztott erőforrások a hálózati felhasználók számára elérhetővé tett összes erőforrást jelentik, ilyenek például a mappák, fájlok, nyomtatók és named pipe-ok. A kiszolgálókon lévő, hálózati felhasználók számára elérhető erőforrások neve is megosztott erőforrás.

Lásd még: erőforrás; kiszolgáló.


Erőforrások, például mappák vagy nyomtatók elérhetővé tétele mások számára.

Lásd még: erőforrás.


A számítógépen vagy a hálózaton elérhető bármely elemre (például programra, fájlra, mappára, lemezmeghajtóra, weblapra, nyomtatóra vagy másik számítógépre) mutató hivatkozás. Parancsikonokat sokfelé el lehet helyezni, például az Asztalon, a Start menüben vagy bármelyik mappában.


A TCP/IP hálózatok kezeléséhez használt hálózati protokoll. A Windows rendszerben az SNMP szolgáltatással a TCP/IP hálózatokon lévő állomásokról lehet állapotinformációkat kérni. A Simple Network Management protokoll rövidítése SNMP.

Lásd még: szolgáltatás; TCP/IP.


Egyetlen lemez területén készített kötet. Állhat a lemez egyetlen területéből, vagy ugyanazon lemez több, egymással összekapcsolt területéből. Az egyszerű kötet kiterjeszthető ugyanazon lemez más területeire vagy további lemezekre is. Ha az egyszerű kötetet több lemezre is kiterjeszti, átnyúló kötetté válik. Egyszerű kötetet csak dinamikus lemezen hozhat létre. Az egyszerű kötetek nem hibatűrők, de tükrözhetők.

Lásd még: dinamikus lemez; dinamikus kötet; hibatűrés; tükrözött kötet; átnyúló kötet; kötet.


Olyan eszköz, amely a Microsoft Management Console (MMC) által támogatott konzolokhoz adható. Az önálló beépülő modulok önmagukban is felvehetők, míg a bővítő beépülő modulok csak más beépülő modulok funkcióinak bővítése céljából vehetők fel.

Lásd még: MMC.


Az a dokumentum, amelyben a csatolt vagy beágyazott objektum eredetileg készült.

Lásd még: beágyazott objektum; csatolt objektum.


Egynél több fizikai lemez területén létrehozott kötet. Az átnyúló kötethez bővítéssel bármikor újabb területek adhatók. Átnyúló köteteket csak dinamikus lemezekre lehet készíteni. Az átnyúló kötetek nem hibatűrők és nem is tükrözhetők. Windows NT 4.0 rendszerben az átnyúló kötet neve kötetkészlet volt.

Lásd még: dinamikus lemez; dinamikus kötet; hibatűrés; tükrözött kötet; egyszerű kötet; kötet.


Folyamat azon a kiszolgálón, amelyen a nyomtatandó dokumentumok lemezen tárolva várakoznak, míg egy nyomtató elérhetővé nem válik a kinyomtatásukhoz. A várólista fogadja minden ügyfél minden dokumentumát, tárolja, majd a nyomtatóra küldi azt, amikor a nyomtató erre készen áll.

Lásd még: nyomtatási várólista.


Az épp használt programra vonatkozó adatokat megjelenítő sor. Az állapotsor általában az ablak alján található. Nem mindegyik ablakhoz tartozik állapotsor.


Karakterek vagy karakterbájtok egy egységként kezelt csoportja. A számítógépes programok karakterláncok formájában tárolják és továbbítják az adatokat és a parancsokat. A legtöbb programnyelv különbséget tesz a karakterláncok (például „2674:gstmn") és a numerikus értékek (például „470924") között.


Olyan kötet, amely két vagy több fizikai lemezen lévő csíkokban tárolja az adatokat. A csíkozott kötetben lévő adatok váltakozva, ám egyenletes mennyiségekre (csíkokra) osztva kerülnek a kötetet alkotó lemezekre. A csíkozott kötet nyújtja a Windows 2000 operációs rendszerben használható kötetek közül a legjobb teljesítményt, de hibatűrést nem biztosít. Ha egy csíkozott kötet valamelyik lemeze meghibásodik, akkor az egész kötet adatai elvesznek. Csíkozott köteteket csak dinamikus lemezekre lehet készíteni. A csíkozott kötetek nem tükrözhetők és nem terjeszthetők ki. Windows NT 4.0 rendszerben a csíkozott kötet neve csíkkészlet volt.

Lásd még: dinamikus lemez; dinamikus kötet; hibatűrés; kötet.


Ablakok kezelésére vagy programok bezárására használható parancsokat tartalmazó menü. A Rendszer menü a címsor bal oldalán lévő programikonra kattintva nyitható meg.


A Windows által az operációs rendszer betöltésére, beállítására és futtatására használt fájlok. Általánosságban igaz, hogy a rendszerfájlokat sosem szabad törölni vagy áthelyezni.


A rendszerre vonatkozó, menthető és helyreállítható adatok gyűjteménye a Biztonsági mentés eszközben. A rendszerállapot-adatok a Windows 2000 operációs rendszer minden változatában tartalmazzák a rendszerleíró adatbázist, a COM+ osztály regisztrációs adatbázisát és a rendszerindító fájlokat. A Windows 2000 Server esetében ehhez járul még a Bizonyítványszolgáltatások adatbázisa (ha a kiszolgáló bizonyítványkiszolgálóként működik). Ha a kiszolgáló tartománykiszolgáló, a rendszerállapot-adatok tartalmazzák még az Active Directory címtárszolgáltató adatbázist és a SYSVOL könyvtárat is.

Lásd még: Active Directory; tartományvezérlő; rendszerleíró adatbázis; SYSVOL.


A tartomány nyilvános fájljainak a kiszolgálón lévő példányát tároló megosztott címtár. Ezeket a fájlokat változás esetén a tartomány összes tartományvezérlője replikálja a többire.

Lásd még: tartomány, tartományvezérlő.


A Windows 2000 betöltéséhez szükséges, hardverrel kapcsolatos fájlokat tartalmazó kötet. A rendszerkötet lehet azonos a rendszerindító kötettel, de nem kell feltétlenül azonosnak lennie azzal.

Lásd még: rendszerindító kötet; kötet.


Olyan MS-DOS program, amely a memóriában marad akkor is, amikor nem fut, így könnyen elindítható speciális feladatok végrehajtására a többi alkalmazás működése közben is. A memóriarezidens angol rövidítése TSR.

Lásd még: MS-DOS.


Mező a párbeszédpaneleken, amelybe beírható a parancs végrehajtásához szükséges információ. A szövegmező a párbeszédpanel megjelenésekor lehet üres, vagy tartalmazhat valamilyen szöveget.


A Feladatkezelőben a folyamatban futó szálak száma.

Lásd még: Windows 2000 Feladatkezelő.


Az ablakok tetején látható vízszintes sáv, amelyben az ablak neve olvasható. Sok ablaknál a címsor tartalmazza még a program ikonját, a Teljes méret, a Kis méret és a Bezárás gombokat, valamint a környezetfüggő súgóhoz tartozó ? gombot. Ha egy helyi menüt szeretne megjeleníteni, amely olyan parancsokat tartalmaz, mint például az Előző méret vagy az Áthelyezés, kattintson a jobb gombbal a címsorra.

Lásd még: teljes méret, kis méret.


Az Interneten használt hálózati protokollok egy csoportja, amely lehetővé teszi az eltérő hardverfelépítésű és operációs rendszerű számítógépeket tartalmazó, egymással összekapcsolt hálózatok közötti kommunikációt. A TCP/IP a számítógépes kommunikációra vonatkozó szabványokat, valamint a hálózatok összekapcsolására és az adatforgalom irányítására vonatkozó előírásokat is tartalmaz. A Transmission Control protokoll/Internet protokoll rövidítése TCP/IP.

Lásd még: IP; protokoll.


A Simple Network Management protokollban (SNMP) olyan üzenet, amelyet egy ügynök küld egy kezelőrendszernek, jelezve, hogy valamilyen esemény bekövetkezett azon az állomáson, amelyiken az ügynök fut. Az SNMP-szolgáltatás beállítható például úgy, hogy küldjön egy trapet, amikor olyan információkérést kap, amely nem a megfelelő logikaicsoport-nevet tartalmazza, és nem egyezik a szolgáltatáshoz használható egyik állomásnévvel sem.

Lásd még: ügynök; hitelesítés; IP; SNMP.


A Felhasználó objektum helye a Novell NetWare hálózaton lévő Novell címtárszolgáltatások (NDS) faelrendezésű fájlrendszerében. Az alapértelmezett fa és környezet az a hely az NDS-fában, ahová a Windows 2000 operációs rendszert futtató számítógépeket és a NetWare átjárószolgáltatást vagy a NetWare ügyfélszolgáltatást a NetWare rendszer bejelentkezteti.

Lásd még: NetWare ügyfélszolgáltatás; NetWare átjárószolgáltatás; NDS; objektum.


A mappák, fájlok, lemezmeghajtók és a számítógéphez vagy a hálózathoz csatlakozó egyéb erőforrások hierarchikus felépítés szerinti ábrázolása. A Windows Intéző például faelrendezésben jeleníti meg a számítógéphez vagy a hálózathoz csatlakozó erőforrásokat.


Olyan program, amely más programnak álcázza magát, és így próbál adatokat szerezni. A trójai falóra jó példa egy olyan program, amely a rendszer bejelentkeztető programjának adja ki magát, így próbálva lekérni a felhasználónevet és a jelszót, amit aztán a trójai faló alkotói később a rendszerbe való betörésre használhatnak fel.


Méretezhető betűtípusok, amelyeket néha bitképes vagy lemezes betűtípusok formájában hoznak létre, attól függően, hogy a nyomtató mit fogad el. A TrueType betűtípusok  kontúrok formájában tárolt, eszközfüggetlen betűtípusok. Bármely betűmagasságra méretezhetők, és kinyomtatva pontosan úgy jelennek meg, ahogyan a képernyőn láthatóak voltak.

Lásd még: betűtípus.


Két tartomány között kialakított logikai viszony, amely lehetővé teszi az átmenő hitelesítést. Ebben a hitelesítési módban a meghatalmazó tartomány elfogadja a meghatalmazott tartomány bejelentkezési hitelesítését.

A meghatalmazott tartományokban létrehozott felhasználói fiókok és globális csoportok engedélyeket kaphatnak a meghatalmazó tartományban, még akkor is, ha a felhasználói fiókok és a csoportok a meghatalmazó tartomány címtárában nem léteznek.

Lásd még: hitelesítés; tartomány; globális csoport; engedély; felhasználói fiók.


A PostScript eszközökhöz tervezett méretezhető betűkészletek.

Lásd még: betűtípus; PostScript.


Szabad lemezterület, amely nincs lefoglalva egyik partíció, logikai meghajtó vagy kötet számára sem. Az, hogy a lefoglalatlan területen milyen objektumok hozhatók létre, a lemeztípustól függ (alaplemez vagy dinamikus):

Az alaplemezek partíciók számára le nem foglalt területein elsődleges és kiterjesztett partíciókat lehet létrehozni. A kiterjesztett partíciókon belüli szabad terület logikai meghajtók kialakítására használható.

A dinamikus lemezek lefoglalatlan területein dinamikus köteteket lehet létrehozni. Az alaplemezektől eltérően itt nem kell kiválasztani a kötet létrehozásához használt pontos lemezterületet.

Lásd még: alaplemez; dinamikus lemez; kiterjesztett partíció; logikai meghajtó; objektum; partíció; elsődleges partíció; kötet.


16 bites karakterkódolási szabvány, amelyet a Unicode Consortium fejlesztett ki 1988 és 1991 között. Azzal, hogy két bájtot használ az egyes karakterek megadására, a Unicode lehetővé teszi, hogy a világ csaknem minden írott nyelvének karakterei egyetlen karakterkészletben jelenjenek meg. Ezzel ellentétben a 8 bites ASCII még a latin ábécé betűinek és diakritikus jeleinek összes kombinációját sem tudja leírni.

A 65 536 lehetséges Unicode-karakterből jelenleg mintegy 39 000 van már kiosztva, ebből 21 000 a kínai ideogramok számára. A fennmaradó kombinációk a további bővítésekre használhatók.

Lásd még: ASCII.


Szoftveres vonatkozásban a programfájlok és -mappák eltávolítása a merevlemezről, és az adott programmal kapcsolatos adatok eltávolítása a rendszerleíró adatbázisból annak érdekében, hogy a programot a továbbiakban ne lehessen használni.

Eszközök vonatkozásában a megfelelő eszközillesztők eltávolítása a merevlemezről, és az eszköz fizikai eltávolítása a számítógépből.

Lásd még: eszközillesztő; telepítés.


A számítógéphez kapcsolt szünetmentes áramforrást (UPS) kezelő szolgáltatás.

Lásd még: szolgáltatás.


A felhasználót a Windows 2000 számára azonosító összes információt rejtő rekord. Tartalmazza a felhasználó bejelentkezéséhez szükséges felhasználónevet és a jelszót, azokat a csoportokat, amelyeknek a felhasználói fiók a tagja, valamint azokat az engedélyeket, amelyek a felhasználót a számítógép és a hálózat használata, illetve az azokon elérhető erőforrásokhoz való hozzáférés terén megilletik. A Windows 2000 Professional és a tagkiszolgálók esetében a felhasználói fiókokat a Helyi felhasználók és csoportok konzolról lehet kezelni. A Windows 2000 Server tartományvezérlők esetében a felhasználói fiókokat a Microsoft Active Directory - felhasználók és számítógépek konzolról lehet kezelni.

Lásd még: Active Directory - felhasználók és számítógépek; tartományvezérlő; csoport; engedély; felhasználónév.


A felhasználói fiókot a Windows 2000 számára azonosító egyedi név. A fiókokhoz tartozó felhasználóneveknek egyedieknek kell lenniük a saját tartományukon vagy munkacsoportjukon belül.

Lásd még: felhasználói fiók.


A felhasználó bejelentkezésekor a rendszer által betöltendő, a Windows 2000 környezetet meghatározó profil. Tartalmazza a felhasználó Windows 2000 környezetének a felhasználó számára kialakított összes beállítását, például a programelemeket, a képernyőszíneket, a hálózati kapcsolatokat, a nyomtatókapcsolatokat, az egérbeállításokat, valamint az ablakok méretét és helyzetét.


Olyan feladatok, amelyeket a felhasználó egy számítógéprendszerben vagy tartományban végrehajthat, például fájlok vagy mappák biztonsági mentése, felhasználók felvétele egy munkaállomásra vagy csoportba, illetve törlése onnan, vagy a számítógéprendszer leállítása. Az engedélyek adhatók csoportoknak vagy felhasználói fiókoknak, de jobb megoldás, ha csoportok általi használatra vannak fenntartva.

Lásd még: csoport.


Adatátviteli szabvány, amely telefonvonalakon legfeljebb 33.600 bit/másodperc (b/s, angol rövidítéssel bps) sebességű kommunikációt tesz lehetővé. Teljes kétirányú (kétutas) modulációs technikát definiál, és tartalmaz hibajavítást és egyeztetést is.

Lásd még: b/s; teljes kétirányú; modulációs szabványok.


Adatátviteli szabvány, amely telefonvonalakon legfeljebb 56 000 bit/másodperc (b/s, angol rövidítéssel bps) sebességű kommunikációt tesz lehetővé. Az ügyféloldali modem küldési sebessége legfeljebb 33 600 b/s. Az állomásoldali modem, például az Internet-szolgáltató vagy a vállalati hálózat átviteli sebessége akár 56 000 b/s is lehet, 40 000 és 50 000 b/s közötti átlagsebességgel. Ha az állomásoldali modem nem támogatja ezt a szabványt, a V.34 az elérhető alternatíva.

Lásd még: b/s; modulációs szabványok; V.34.


Olyan protokollok, amelyek azt határozzák meg, hogyan alakítják át a modemek a digitális adatokat a telefonvonalakon átvihető analóg jelekké.

Eleinte a Bell által létrehozott modulációs szabványokat alkalmazták adatátvitelre, majd a CCITT hozott létre nemzetközi szabványokat. Jelenleg az ITU-T (korábbi nevén CCITT) hozza létre ezeket a szabványokat, amelyeket általában minden országban elfogadnak a modemgyártók. Az ITU-T V-sorozatú szabványai (például a V.34 és a V.90) a telefonos hálózaton történő adatkommunikációt szabályozzák. A „-bis" és „-ter" toldalékok (például V.32bis) a szabvány újabb verzióit jelzik.

Lásd még: ITU-T; modem; V.34; V.90.


A Rendszerleíróadatbázis-szerkesztő jobb oldali ablaktáblájában megjelenő adat-karakterlánc, amely az éppen kiválasztott kulcs értékét határozza meg. Az értékbejegyzés három részből áll, ezek: név, adattípus és maga az érték.

Lásd még: kulcs; rendszerleíró adatbázis.


Ideiglenes tárolóhely, amelyet a számítógép olyan programok futtatása során használ, amelyeknek nagyobb a memóriaigénye, mint a számítógépbe épített memória. A programok például 4 gigabájt virtuális memóriát tudnak megcímezni a számítógép merevlemezén, akkor is, ha a számítógépben csak 32 megabájt RAM van. A program azon adatai, amelyek az adott időpontban nem férnek el a számítógép memóriájában, lapozófájlokba lesznek mentve.

Lásd még: lapozófájl; RAM.


Fizikai lemez egy olyan része, amely fizikailag különálló lemezként viselkedik. A Sajátgép ablakban és a Windows Intézőben a kötetek helyi lemezekként jelennek meg (például C: vagy D:).


A magánhálózat kiterjesztése, amely mintegy körülzárja a megosztott vagy nyilvános hálózatokon átmenő beágyazott, titkosított és hitelesített kapcsolatokat. A VPN-kapcsolatok magánhálózatokkal való távelérésű és útválasztásos kapcsolatokat tesznek lehetővé az Interneten keresztül. A virtuális magánhálózat angol rövidítése VPN.

Lásd még: LAN; protokoll; távelérés; bújtatási alagút.


Grafikus felhasználói felületeken (például a Windows rendszerben) használt háttérminta. Bármely bitképfájl (.bmp) formájában tárolható minta vagy kép beállítható a képernyő háttereként.


Földrajzilag elkülönült területek összekapcsolására távközlési kapcsolati formákat használó kiterjedt adathálózat. A nagy kiterjedésű hálózat angol rövidítése WAN.

Lásd még: LAN.


Logikai művelet, amelynek eredménye csak akkor igaz, ha az egyik operandus igaz, a másik pedig hamis. A Windows 2000 Server esetében a kizáró VAGY egy olyan logikai művelet, amelyben a Windows 2000 Server RAID-5 kötet formátumú hibatűrése az összes adaton végzett XOR művelet eredményét tárolja az adatredundancia biztosítása érdekében. Ez a meghibásodott lemezen vagy szektorban lévő, elveszett adatoknak a RAID-5 kötet épségben maradt lemezei alapján történő helyreállítására használható. A kizáró VAGY művelet rövidítése XOR.

Lásd még: hibatűrés; RAID-5 kötet.


Cserélhető szalag vagy lemez eltávolítása a meghajtóból.

Lásd még: tár; meghajtó csatlakoztatása.


Cserélhető szalag vagy lemez behelyezése a meghajtóba.

Lásd még: leválasztás; tár.


Tárolóterület a merevlemezen. A meghajtó egy betűjelet kap, formázása pedig valamilyen fájlrendszer (például FAT vagy NTFS) használatával történik. A meghajtó tartalmát úgy tudja megtekinteni, ha az ikonjára kattint a Windows Intézőben vagy a Sajátgép ablakban. Egy merevlemezen több meghajtó is lehet.

Lásd még: FAT; NTFS fájlrendszer.


A Tálcán a gomboktól jobbra lévő terület. Az állapotterületen található az óra, és lehetnek ott a programok (például a Hangerőszabályzó vagy az Energiagazdálkodási lehetőségek) gyors elérését lehetővé tevő különféle ikonok is. Más ikonok csak egy időre jelennek meg ezen a területen, és a program által végrehajtott műveletek állása tekinthető meg a segítségükkel. Például egy nyomtatóikon jelenik meg, ha a nyomtatóra küld egy dokumentumot, de a nyomtatás befejeztével el is tűnik.

Lásd még: Tálca; gomb a Tálcán.


Az operációs rendszer és a nyomtató közötti szoftveres illesztő a Windows 2000 operációs rendszerben. Míg a nyomtató maga a nyomtatást végző eszköz, a logikai nyomtató azt határozza meg, hogyan kell feldolgozni egy nyomtatási feladatot, és az milyen útvonalon jusson el a rendeltetési helyére (egy helyi vagy hálózati portra, egy fájlba vagy egy távoli megosztott nyomtatóra). A nyomtatáskor a dokumentum a logikai nyomtatóban van sorba állítva (vagy tárolva), mielőtt a fizikai nyomtatóra kerülne.

Lásd még: nyomtató; sorbaállítás.


Egyes nyomtatókhoz kapható, bedugással csatlakoztatható egység, amely betűtípusokat tartalmaz több stílusban és méretben. A letölthető betűtípust használókhoz hasonlóan a betűkazettákat használó nyomtatók is képesek a kazettában található betűtípusokkal létrehozottaktól eltérő méretű és stílusú karaktereket is előállítani.

Lásd még: letölthető betűtípusok; betűtípus.


Olyan nyomtató, amely több számítógépről is kap bemenő jeleket. Például egy hálózati számítógéphez csatlakoztatott nyomtató megosztható, hogy azt más gépekről is lehessen használni. A megosztott nyomtatót hálózati nyomtatónak is nevezik.


A színskála értékeinek átalakításához szükséges adatokat tartalmazó profil. Ilyen adatok a szín, az árnyalat, a telítettség és a fényesség.

Lásd még: színskála; telítettség; árnyalat.


Többdimenziós színtér, amely a piros, a zöld és a kék erősségének értékeiből állítja elő a kívánt színt. Ezt a rendszert használják általában a lapolvasók, a digitális kamerák és fényképezőgépek, valamint a számítógépek monitorai és nyomtatói.

Lásd még: színkezelés; színtér.


Többdimenziós színtér, amely a zöldeskék, a lila, a sárga és a fekete erősségének értékeiből állítja elő a kívánt színt. A nyomdákban színes nyomtatásra használt eszközök általában ezt a négyszínű festéket használó eljárást alkalmazzák.

Lásd még: színkezelés; színtér.


Három értékből álló készlet, amely meghatározza, hogyan jelenjen meg egy szín a számítógépes eszközökön, például monitorokon, lapolvasókon és nyomtatókon. A LAB színtérben például a fényerő vagy fehérség (L - luminance), a pirosság-zöldség (A) és a sárgaság-kékség (B) értékeit használják, a HVC rendszerben pedig az árnyalat (H - hue), az érték (V - value) és a szín (C - chroma) a használt értékek. A színtér arra a háromdimenziós térre utal, amelyet a megfelelő értékek, például az L, A és B határoznak meg.

Lásd még: CMYK színtér; színtér; RGB színtér.


A színek azon tartománya, amelyet egy adott eszköz képes előállítani. A lapolvasók, monitorok és nyomtatók például egyedi színtartományok előállítására képesek, amit az eszközök műszaki jellemzői határoznak meg.

Lásd még: színprofil; telítettség; árnyalat.


Pontos, egyforma színek előállítása több kimeneti és bemeneti eszközön. A színkezelő rendszer (CMS) hozzárendeléssel állítja elő a színeket az eszközökön, például lapolvasókon, monitorokon és nyomtatókon. Ehhez átalakítja a színeket egyik színtérből a másikba (például RGB-ről CMYK-ra), és pontos színeket jelenít meg a képernyőn vagy a nyomtatási előképeken.

Lásd még: CMYK színtér; RGB színtér.


Egy adott számítógép beállításait és műszaki jellemzőit leíró adatok összessége. Ezen információ segítségével lehet a számítógépet perifériák használatához beállítani.


A monitor képernyőjének újrarajzolási gyakorisága, amelyre a kép villogásának elkerülése érdekében van szükség. A legtöbb monitor teljes képterülete másodpercenként  körülbelül 60-szor van frissítve.

Lásd még: frissítés.


Egy NTFS-kötet üres mappájához csatolt meghajtó. A csatlakoztatott meghajtók ugyanúgy működnek, mint bármely más meghajtó, de betűjel helyett címkéjük vagy nevük van, amely egyetlen betű helyett teljes fájlelérési úttal adható meg. A Rendszergazdák csoport tagjai a Lemezkezelés segítségével tudnak csatlakoztatott meghajtókat létrehozni, illetve a meghajtóbetűjeleket is így tudják módosítani.

Lásd még: meghajtó; meghajtó csatlakoztatása; NTFS fájlrendszer.


Kép kisméretű változata, amelyet gyakran használnak sok kép gyors áttekintésének megkönnyítésére.


Annak a mappának az elérési útja és neve, amelyben a Windows 2000 rendszerfájljai találhatók. Ez általában a C:\Winnt, bár a Windows 2000 telepítésekor a felhasználó másik meghajtót vagy mappát is kijelölhet e célra. A Windows 2000 rendszerfájljait tartalmazó mappa valódi helyének megadása helyett használható a %systemroot% érték is. Ha azonosítani szeretné, hogy melyik mappa a rendszergyökér, kattintson a Start gombra, majd a Futtatás parancsra, és írja be a mezőbe: %systemroot%.


A Plug and Play telepítést támogató külső busz. Az USB-t használva a számítógép leállítása és újraindítása nélkül lehet eszközöket a számítógéphez csatlakoztatni és arról leválasztani. Egy USB-portra 127 periféria csatlakoztatható, amelyek lehetnek hangszórók, telefonok, CD-ROM-meghajtók, botkormányok, szalagos meghajtók, billentyűzetek, lapolvasók, kamerák és fényképezőgépek. Az USB-port általában a számítógép hátsó részén található, a soros és párhuzamos port közelében. Az univerzális soros busz rövidítése USB.

Lásd még: busz; Plug and Play; port.


Szoftveres vonatkozásban a programfájlok és -mappák felvétele a merevlemezre, és az adott programmal kapcsolatos adatok felvétele a rendszerleíró adatbázisba annak érdekében, hogy a program a megfelelő módon fusson. A telepítés nem azonos a frissítéssel vagy továbbfejlesztéssel, amely már meglévő programfájlok és -mappák, valamint a rendszerleíró adatbázis bejegyzéseinek frissítése egy újabb verzióra.

Hardveres vonatkozásban az eszköz fizikai csatlakoztatása a számítógéphez, az eszközillesztők betöltése a számítógépbe, valamint az eszköz tulajdonságainak és beállításainak megadása.

Lásd még: eszközillesztő; rendszerleíró adatbázis; eltávolítás.


Körülbelül hitelkártya méretű eltávolítható eszköz, amely hordozható számítógépek PCMCIA-aljzatába (Personal Computer Memory Card International Association - a személyi számítógépek memóriakártyáival foglalkozó nemzetközi szövetség) dugható be. A PCMCIA-eszközök lehetnek például modemek, hálózati kártyák vagy merevlemez-meghajtók.

Lásd még: modem.


A számítógép rendszere által biztosított lehetőségek elosztása a feladat végrehajtása érdekében a feladatban részt vevő különböző összetevők részére.


A Hewlett Packard által kifejlesztett nyomtató-parancsnyelv, amely a nyomtatási munkák szintjén teszi lehetővé a nyomtató vezérlését. A PJL-parancsok segítségével módosíthatók az alapértelmezett nyomtatóbeállítások, például a nyomtatandó példányszám. A PJL-parancsok lehetővé teszik két nyomtatási feladat között a nyomtatónyelvek közötti, a felhasználó beavatkozása nélkül történő váltást is. Ha a kétirányú kommunikációt is támogatja a rendszer, a PJL-kompatibilis nyomtatók képesek olyan információkat küldeni a nyomtatókiszolgálónak, mint például a nyomtató típusa, vagy a feladat végrehajtásának pillanatnyi állása. A Printer Job Language rövidítése PJL.

Lásd még: PCL; PDL; PostScript.


Az alkalmazásprogramozási felületek (API-k) GDI-könyvtárában (Graphics Device Interface - grafikus eszközillesztő felületek) lévő objektumok grafikus kimeneti eszközökhöz.

A Feladatkezelőben az egy folyamat által pillanatnyilag használt GDI-objektumok száma.

Lásd még: Windows 2000 Feladatkezelő.


A Feladatkezelőben az egy folyamat által az indítása óta igénybe vett fizikai memória legnagyobb mennyisége.

Lásd még: lapozófájl; RAM; Windows 2000 Feladatkezelő.


A felhasználó által használható lemezterület nagysága.

Lásd még: figyelmeztetési szint.


Objektum az Ablakkezelőben, ablakokat, menüket, kurzorokat, ikonokat, hookokat, gyorsítókat, monitorokat, billentyűzetkiosztásokat és egyéb belső objektumokat tartalmaz.

A Feladatkezelőben az egy folyamat által pillanatnyilag használt USER objektumok száma.

Lásd még: Windows 2000 Feladatkezelő.


A Feladatkezelőben a folyamat által használható virtuális memória vagy címterület nagysága.

Lásd még: virtuális memória; Windows 2000 Feladatkezelő.


Az a pont, amelyet elérve a felhasználó közel kerül a számára megszabott kvótakorláthoz.

Lásd még: kvótakorlát.


Olyan program, amelyet egy másik program hibáinak felismerésére, behatárolására és javítására terveztek. Lehetővé teszi, hogy a programozó lépésenként végigmenjen a programon, megvizsgálja az adatokat és ellenőrizze a feltételeket (például a változók értékeit).


Annak a nyelvnek a megadása, amelyen a beírást szeretné végezni. Egyes Windows 2000 alá tervezett programok felismerik ezt a beállítást. Amikor új nyelvet vesz fel, az ahhoz tartozó billentyűzetkiosztást is automatikusan hozzáadja a program.

Lásd még: billentyűzetkiosztás.


A számítógép és egy másik számítógép vagy eszköz közötti, vezeték nélküli fájlátvitel infravörös fény használatával.

Lásd még: infravörös.


Közvetlen vagy bejövő hálózati kapcsolat egy infravörös portot használó távelérés-kiszolgálóval.

Lásd még: infravörös port.


Infravörös fény útján történő kommunikációra képes számítógép vagy számítógép-periféria, például nyomtató.

Lásd még: infravörös; infravörös port.


Optikai port olyan számítógépen, amely infravörös fény útján kommunikál az eszközökkel vagy más számítógépekkel. A kommunikáció kábelek használata nélkül jön létre. Az infravörös porttal ellátott eszközök lehetnek hordozható számítógépek, nyomtatók, kamerák és egyéb eszközök. Az infravörös port hozzárendelhető olyan infravörös fény útján kommunikáló külső eszközhöz is, amely a soros vagy párhuzamos portra vagy közvetlenül az alaplaphoz csatlakozik.

Lásd még: infravörös eszköz.


A színspektrumban a vörösön túl lévő fény. Az infravörös fény az emberi szem számára láthatatlan, az infravörös adók és vevők azonban képesek infravörös jelek küldésére és fogadására. Az infravörös angol rövidítése IR.

Lásd még: infravörös eszköz; infravörös port; IrDA.


Vezetékek használata nélküli kommunikáció a számítógép és az eszközök vagy egy másik számítógép között. A Windows 2000 operációs rendszer által biztosított vezeték nélküli kommunikációs forma infravörös fényt használ a fájlok átvitelére. A vezeték nélküli kommunikáció másik formája a rádióhullámok útján történő adatátvitel (mint a rádiótelefonok vagy a vezeték nélküli telefonok esetében).

Lásd még: infravörös; infravörös eszköz; infravörös port.


Számítógépek, alkatrészek és távközlési eszközök gyártóinak ipari szervezete, amely a számítógépek és a perifériák (például nyomtatók) közötti infravörös kommunikációra vonatkozó szabványokat állít fel. Az Infrared Data Association rövidítése IrDA.

Lásd még: infravörös; infravörös eszköz; infravörös port.


Az a sáv az Asztal alján, amelyen a Start gomb is található. A Tálcán lévő gombokra kattintva váltani lehet a futó programok között. A Tálca el is rejthető vagy áthelyezhető az Asztal oldalára vagy tetejére, és egyéb módon is testre szabható.

Lásd még: Asztal; gomb a Tálcán; állapotterület.


A Tálcán megjelenő, valamelyik futó alkalmazást jelképező gomb.

Lásd még: Tálca.


Módosíthatatlan adatokat tartalmazó félvezető-áramkör. A csak olvasható memória angol rövidítése ROM.


A megváltozott munkaképességű embereket segítő technikákra vonatkozó ajánlásokat készítő szolgálat.


A Táskában tárolt fájl, amely nincs kapcsolatban a Táskán kívüli egyetlen fájllal sem. A fájlok frissítésekor az árvafájlok nem lesznek más fájlokkal szinkronizálva.


A Táska egyik parancsa, amely elválasztja egymástól a fájl Táskában lévő és Táskán kívüli példányát.


Aszinkron kommunikációban egy plusz bit, amelyet a számítógéprendszeren belül vagy számítógéprendszerek között átvitt adatbit-csoportok hibáinak ellenőrzésére használnak. A modemek közötti kommunikációban a paritásbitet gyakran az egyes karakterek átviteli pontosságának ellenőrzésére használják.

Lásd még: aszinkron kommunikáció; bit; paritás.


Az optikai lemezes tárolási technikák egyik fajtája. A digitális képlemez (DVD) hasonlít a CD-ROM-lemezre, de több adatot képes tárolni. A DVD-lemezeket általában teljes hosszúságú mozifilmek és egyéb nagy tárolóterületet igénylő multimédiás tartalom tárolására használják.

Lásd még: DVD-dekóder; DVD-meghajtó.


Olyan hardver- vagy szoftverkomponens, amely lehetővé teszi, hogy a DVD-meghajtóval filmeket lehessen megtekinteni a számítógép képernyőjén.

Lásd még: DVD; DVD-meghajtó.


A DVD-dekóderek egyik típusa, amely lehetővé teszi, hogy a DVD-meghajtóval filmeket lehessen megtekinteni a számítógép képernyőjén. A szoftveres dekóderek csak szoftvert használnak a filmek megjelenítésére.

Lásd még: DVD-dekóder; DVD-meghajtó; hardveres dekóder.


A DVD-dekóderek egyik típusa, amely lehetővé teszi, hogy a DVD-meghajtóval filmeket lehessen megtekinteni a számítógép képernyőjén. A hardveres dekóderek szoftvert és hardvereszközöket is használnak a filmek megjelenítésére.

Lásd még: DVD-dekóder; DVD-meghajtó; szoftveres dekóder.


A digitális képlemez (DVD) technikát használó lemezes tárolóeszköz. A DVD-meghajtó olvassa a CD-ROM-okat és a DVD-ket is, ha azonban DVD-filmeket szeretne megtekinteni a számítógép képernyőjén, rendelkeznie kell egy DVD-dekóderrel is.

Lásd még: DVD; DVD-dekóder.


A fájlallokációs táblával ellátott (FAT) fájlrendszer származéka. A FAT32 lehetővé teszi a FAT által megengedettnél kisebb szektorcsoportok használatát, amelynek eredménye a FAT32-meghajtók jobb lemezterület-kihasználása.

Lásd még: foglalási egység mérete; FAT; NTFS fájlrendszer.


A hang- vagy képjelek analóg és digitális formák közötti átalakítását végző hardvereszköz (az angol coder/decoder - kódoló/dekódoló - szavak rövidítése), illetve hang- vagy képadatok tömörítését és kibontását végző szoftver vagy hardvereszköz (az angol compression/decompression - tömörítés/kibontás - szavak rövidítése), vagy e kettő kombinációja. Általánosságban elmondható, hogy kodekek tömörítik a tömörítetlen digitális adatokat, hogy azok kevesebb memóriát használjanak.


Az az illesztőtípus, amelyhez az ISDN-eszköz kapcsolódik. A központtípust központnak is nevezik.

Lásd még: B csatorna; D csatorna, ISDN.


Az ISDN-vonal különálló csatornája, amelyet ISDN-jelzésekre használnak. Az alapsebességű illesztő (BRI) esetén a D csatorna átviteli sebessége 16 kilobit/másodperc (kb/s), a primer sebességű illesztő (PRI) esetén pedig 64 kb/s. A D csatornát nevezik adatcsatornának is.

Lásd még: ISDN.


Az ISDN-vonal egyik csatornája, amely beszéd- vagy adatinformáció átvitelére használható. Az alapsebességű ISDN-illesztő (BRI) két B csatornát tartalmaz, míg a primer sebességű illesztő (PRI) Magyarországon 30 B csatornát. A primer sebességű illesztő (PRI) Észak-Amerikában és Japánban 23, a világ többi részén 30 B csatornát tartalmaz. A B csatornát vonalkapcsolt csatornának is nevezik.

Lásd még: ISDN.


8-14 jegyű szám, amely az egyes B csatornákra megrendelt szolgáltatásokat azonosítja. Ha például alapsebességű ISDN-csatornát rendel, két telefonszámot és két SPID-számot kap az Internet-szolgáltatótól. Az ISDN-csatolók a SPID-számok megadása nélkül általában nem működnek. A szolgáltatásprofil-azonosító angol rövidítése SPID.

Lásd még: B csatorna; ISDN; szolgáltatás.


Két számítógép I/O portjai közötti, egyszerű kábellel - nem modemmel vagy más illesztőeszközzel - létrehozott kapcsolat. A közvetlen kábelkapcsolatot legtöbbször nullmodem-kábellel hozzák létre.

Lásd még: I/O port, nullmodem-kábel.


A számítógépben lévő eszközök kezelésére használható felügyeleti eszköz. Az Eszközkezelővel megtekinthetők és módosíthatók az eszközök tulajdonságai, frissíthetők az eszközillesztők, megadhatók az eszközök beállításai és eltávolíthatók az eszközök.

Lásd még: eszköz; eltávolítás.


Bedugható kazettában tárolt betűtípus, amely lézer-, tintasugaras és modern tűs nyomtatók betűkészletének bővítésére használható. A kazettás betűtípusok nem azonosak sem a belső betűtípusokkal, amelyek a nyomtató ROM memóriájában mindig elérhetők, sem a letölthető (lemezes) betűtípusokkal, amelyek lemezen vannak tárolva, és akkor küldi őket a számítógép a nyomtatóra, amikor szükség van rájuk.

Lásd még: letölthető betűtípusok; betűtípus; betűkészlet-kazetta; ROM.


A fogadó faxkészülék által bejövő fax vételekor elküldött, a hívott felet azonosító karakterlánc, amely általában a fax- vagy telefonszám és a cégnév kombinációjából áll. Ez gyakran azonos a küldő előfizető-azonosítójával. A hívott előfizető-azonosítójának angol rövidítése CSID.

Lásd még: karakterlánc; TSID-karakterlánc.


A faxkészülék által fax küldésekor a fogadó faxkészüléknek elküldött, a küldő felet azonosító karakterlánc, amely általában a fax- vagy telefonszám és a cégnév kombinációjából áll. Ez gyakran azonos a hívott fél előfizető-azonosítójával. A küldő előfizető-azonosítójának angol rövidítése TSID.

Lásd még: CSID-karakterlánc; karakterlánc.


Olyan rendszer, amely egy kommunikációs csatornán egy időben csak egyirányú információtovábbításra képes.

Lásd még: kétirányú; teljes kétirányú.


Olyan rendszer, amely egy kommunikációs csatornán keresztül mindkét irányú információátvitelre képes.

Lásd még: teljes kétirányú; váltakozó kétirányú.


Olyan rendszer, amely egy kommunikációs csatornán keresztül egy időben mindkét irányú információátvitelre képes.

Lásd még: kétirányú; váltakozó kétirányú.


Alkalmazásprogramozási felületekre (API) vonatkozó szabvány Windows alatt TCP/IP-illesztőfelületet biztosító szoftverekhez. A Winsock teljes neve Windows Sockets.

Lásd még: TCP/IP.


Olyan memóriarész az operációs rendszerben, amely sosem kerül lemezen lévő lapozófájlba. A lapozás az a művelet, amikor a program áthelyezi munkamemóriájának ritkábban használt részeit a RAM memóriából egy másik tároló adathordozóra, általában a merevlemezre.

A Feladatkezelőben a folyamat által használt memória mérete kilobájtban.

Lásd még: lapozófájl; RAM; Windows 2000 Feladatkezelő.


A Windows 2000 egyik segédprogramja, amely a számítógépen futó programokról és folyamatokról szolgál információval. A Feladatkezelővel leállíthat vagy futtathat programokat, leállíthat folyamatokat és megjeleníthet egy, a számítógép teljesítményét mutató, dinamikusan változó képet.


Az az eljárás, amellyel a rendszer érvényesíti a felhasználó bejelentkezési adatait. A felhasználónevet és a jelszót egy jóváhagyott listával hasonlítja összes a rendszer. Ha egyezőnek találja az adatokat, engedélyezi az engedélylistában az adott felhasználóra megadott mértékig történő hozzáférést. Ha a felhasználó Windows 2000 Professional operációs rendszert futtató számítógépen lévő fiókba jelentkezik be, a hitelesítést a munkaállomás hajtja végre. Windows 2000 Server tartományban lévő fiókba történő bejelentkezéskor a hitelesítést a tartományban lévő bármelyik kiszolgáló elvégezheti.

Lásd még: kiszolgáló; meghatalmazotti kapcsolat.


Program, rutin vagy folyamat, amely egy adott funkciót hajt végre a rendszerben más programok támogatása céljából, többnyire alacsony (hardverközeli) szinten. Amikor a szolgáltatások hálózaton keresztül zajlanak le, közzétehetők az Active Directoryban, ami megkönnyíti a szolgáltatásközpontú felügyeletet és használatot. A Windows 2000 néhány szolgáltatása például a Biztonsági fiókkezelő szolgáltatás, a Fájlreplikációs szolgáltatás és az Útválasztás és távelérés szolgáltatás.

Lásd még: Active Directory.


Az AppleTalk Phase 2 protokollok rétege, amely a hálózaton a rendeltetési helyükre továbbítja az adatokat.

Lásd még: AppleTalk.


A felhasználó helyzete, miután a telefonos kapcsolat létrejött, és ő helyes felhasználónevet és jelszót adott meg. Ha a felhasználónak van visszahívási engedélye, és visszahívást kért, a kapcsolatfelvételt a visszahívás követi.

Ha a visszahívási fázist várakozás hívásra fázis követi, az azt jelenti, hogy a kiszolgáló nem tudta elérni a felhasználót a megadott számon. Lehet, hogy a felhasználó rossz visszahívási számot adott meg (Hívó által beállított számon típusú visszahívás esetén), vagy valaki éppen a hálózat jogosulatlan elérésével próbálkozik (Előre beállított számon típusú visszahívás esetén).

Lásd még: visszahívás előre beállított számon ; visszahívás a hívó által beállított számon.


A felhasználó helyzete, miután a telefonos kapcsolat létrejött, de a hitelesítés még nem történt meg. Lehet, hogy a felhasználó a biztonsági engedélyeit próbálja érvényesíteni, vagy a rendszer üresjáratban van. Ha ez a helyzet áll elő, majd azt a Várakozás hívásra fázis követi, akkor a felhasználó nem tudott helyes felhasználónevet vagy jelszót megadni. Ha ez a fázis megismétlődik, és ezt ismét a Várakozás hívásra fázis követi, valószínűleg a hálózat jogosulatlan elérésére történik kísérlet éppen.

Lásd még: Várakozás hívásra.


A ciklikus redundanciaellenőrzés sikertelensége miatt bekövetkezett hiba. A CRC-hiba azt jelzi, hogy a kapott adatcsomag egy vagy több karakterét beérkezéskor hibásnak találta a rendszer.


Olyan állapot, amikor a küldő számítógép gyorsabban küldi a karaktereket, mint ahogy a fogadó számítógép el tudja azokat tárolni. Ha ez a probléma jelentkezne, csökkentse az átviteli sebességet (b/s).

Lásd még: b/s.


Macintosh környezetben olyan mappa, amelyhez a felhasználónak Make Changes (módosítás) engedélye van, See Files (fájlok megtekintése) vagy See Folders (mappák megtekintése) engedélye ellenben nincs. A fájlokat a felhasználó ekkor bemásolhatja egy bedobós mappába, de nem tudja megtekinteni, milyen fájlok és almappák vannak ott.

Lásd még: Make Changes.


Macintosh környezetben egy felhasználói kategória, amelyhez mappaelérési jogok rendelhetők. A mindenki számára megadott engedélyek a kiszolgálót használó összes felhasználóra érvényesek, a vendégeket is beleértve.

Lásd még: engedély.


Közvetlenül a hálózati kártyával együttműködő eszközillesztő, amely közvetítő szerepet tölt be a kártya és a protokoll illesztőprogramja között. Az AppleTalk hálózati integráció esetében (korábban Szolgáltatások Macintosh rendszerhez) a kiszolgálón lévő AppleTalk protokollverem szolgál protokoll-illesztőprogramként, és egy vagy több hálózatikártya-illesztőprogramhoz van kötve.

Lásd még: AppleTalk; eszközillesztő.


Macintosh környezetben az a felhasználói kategória, amelyhez egy mappa vagy Macintosh-kötet tulajdonosi jogai vannak rendelve.


Az adatvédelem egyik formája, amelyben a távelérés-kiszolgáló úgy ellenőrzi a felhasználót, hogy visszahívja azon a számon, amelyet a rendszergazda a felhasználói jogok beállításakor megadott. Az előre megadott visszahívási számot csak a rendszergazda tudja megváltoztatni. Ez biztosítja, hogy senki se tudja kölcsönvenni egy felhasználó jelszavát, és a nevében ne tudjon máshonnan a kiszolgálóra csatlakozni, csak arról a helyről, ahonnan a felhasználó csatlakozni szokott.

Lásd még: visszahívási szám; távelérés-kiszolgáló.


Telefonos visszajelző protokoll, melynek lényege, hogy a beérkező hívásokra kicsöngési hang helyett csend válaszol. Egyes telefonközpont-rendszerek csendes visszajelzést használnak. Ezek a telefonközpont-rendszerek azt várják, hogy a hívó fél a csendes válasz után egy másik telefonszámot, kódot vagy melléket tárcsázzon.


A Hálózati és telefonos kapcsolatok szolgáltatásban a visszahívás egyik formája, amelyben a felhasználó adja meg, hogy melyik telefonszámot hívja vissza a távelérés-kiszolgáló. Ezzel a beállítással a távolsági hívás díját takarítja meg a felhasználó.

Lásd még: visszahívási szám; távelérés-kiszolgáló.


Szöveges párbeszédpanel az ügyfélszámítógép és egy közvetítő eszköz között. Ez a párbeszédpanel-típus nem igényli a felhasználó válaszát.

Lásd még: ügyfél.


Olyan helyzet, amikor egy várt karakter nem érkezik meg időben. Amikor ez előfordul, a szoftver feltételezi, hogy az adatok elvesztek, és kéri azok ismételt elküldését.


Az ügyfél által kezdeményezett bújtatási alagút. A IP feletti PPP protokollt bújtatja az ügyféltől a bújtatókiszolgálóig, amely ezután a célállomásig továbbítja az adatokat.

Lásd még: IP; PPP; bújtatási alagút; bújtatókiszolgáló.


Telefonos jel, amely azt jelzi, hogy a Hálózati és telefonos kapcsolatok szolgáltatás Figyelés üzemmódba állította a modemet, és bejövő hívásra vár.

Lásd még: modem.


A Windows 2000 Server szoftverösszetevője, amely lehetővé teszi a Macintosh-felhasználók részére, hogy elérjék a Windows 2000 Server operációs rendszert futtató számítógépeket. Az ezen összetevő által biztosított szolgáltatások segítségével a személyiszámítógép- és a Macintosh-felhasználók fájlokat és erőforrásokat, például AppleTalk hálózaton lévő vagy Windows 2000 Server rendszerhez csatlakoztatott nyomtatókat oszthatnak meg.

Lásd még: Macintosh fájlkiszolgáló; Macintosh nyomtatókiszolgáló; szolgáltatás.


Az Apple Computer által kifejlesztett hálózati architektúra és hálózati protokollok. Az a hálózat, amelyben Macintosh ügyfelek és egy AppleTalk hálózati integráció (korábban Szolgáltatások Macintosh rendszerhez) szolgáltatással ellátott Windows 2000 Server operációs rendszert futtató számítógép van, AppleTalk hálózatként viselkedik.


A több kapcsolatot lehetővé tevő vonalak dinamikus használatát vezérlő protokoll. A Bandwidth Allocation protokoll (BAP) úgy küszöböli ki a túlzott sávszélesség-foglalást, hogy csak a szükséges mértékben foglalja le a vonalakat. A feltételek, amelyek teljesülésekor a BAP újabb vonalat tárcsáz, amikor arra szükség van, illetve megszakítja a kihasználatlan vonalakat, a Hálózati és telefonos kapcsolatok szolgáltatás segítségével adhatók meg.


A modem kommunikációs sebessége. Az átviteli sebesség azt jelzi, hányszor változik meg a vonal állapota. Ez a sebesség csak akkor azonos a b/s-ban mért adatátviteli sebességgel, ha mindegyik jel egy átvitt adatbitnek felel meg.

A modemek csak akkor tudnak kommunikálni, ha azonos átviteli sebességen működnek. Ha az egyik modem átviteli sebessége magasabb, mint a másiké, a gyorsabb modem általában lecsökkenti átviteli sebességét a lassabb modemére.

Lásd még: b/s; modem.


Az a szám, amelyen a távelérés-kiszolgáló visszahívja a felhasználót. Ezt a számot beállíthatja előre a rendszergazda, vagy megadhatja minden egyes híváskor a felhasználó, attól függően, hogy a rendszergazda milyen visszahívási beállítást adott meg. Visszahívási számként annak a vonalnak a telefonszámát kell megadni, amelyre a felhasználó modemje kapcsolódik.

Lásd még: távelérés-kiszolgáló.


A hálózati adatvédelem egyik formája, amelyben a távelérés-kiszolgáló a kapcsolat sikeres hitelesítése után egy előre megadott számon visszahívja a felhasználót.

Lásd még: visszahívás előre megadott számon; távelérés-kiszolgáló.


A Microsoft távelérési szolgáltatásai és a Hálózati és telefonos kapcsolatok szolgáltatás által használt hitelesítési protokoll. A CHAP segítségével a távelérésű ügyfél biztonságos formában tudja elküldeni hitelesítési adatait egy távelérés-kiszolgálóra. A Microsoft elkészítette a CHAP Windows-specifikus verzióját is, ennek neve MS-CHAP. A Challenge Handshake Authentication protokoll rövidítése CHAP.

Lásd még: távelérés; távelérés-kiszolgáló.


A számítógép egyik portja, amely bitenkénti aszinkron kommunikációt tesz lehetővé. A kommunikációs portot nevezik soros portnak is.

Lásd még: aszinkron kommunikáció; soros port.


A számítógép soros portjára vonatkozó üzemeltetési paraméterek (például a b/s-ben mért átviteli sebesség vagy a modemtípus).

Lásd még: b/s; modem.


Az átvitt karakterek számának adatvesztés nélküli csökkentésére használt technika. A küldő modem tömöríti az adatokat, a fogadó modem pedig kibontja eredeti formájukba.

Lásd még: modem.


Macintosh környezetben az a fizikai hálózat, amelyben a kiszolgáló folyamatai csomópontként vannak jelen, és amelyben a kiszolgáló a felhasználóknak megjelenik. Egy kiszolgáló alapértelmezett hálózatának olyan hálózatnak kell lennie, amelyhez az adott kiszolgáló csatlakozik. Csak az AppleTalk Phase 2 alapú internet-hálózatokon lévő kiszolgálóknak van alapértelmezett hálózatuk. Ne feledje, hogy az AppleTalk alapú internet és a Transport Control protokoll/Internet protokoll (TCP/IP) alapú Internet nem azonos fogalmakat takar. A legtöbb nagy AppleTalk alapú hálózat nem egyszerű fizikai hálózat, hanem internet, amely útválasztókkal összekapcsolt több kisebb fizikai hálózatból áll.

Lásd még: AppleTalk; internet; csomópont; útválasztó; TCP/IP.


A hálózattal a telefonhálózatot használó eszköz útján létesített kapcsolat. Ide tartoznak a normál telefonvonalakat használó modemek, a nagy sebességű ISDN-vonalakat használó ISDN-kártyák és az X.25-hálózatok.

Egy átlagos felhasználónak többnyire egy vagy két telefonos hálózati kapcsolata van, egy az Internethez és esetleg egy másik cége belső hálózatához. Összetettebb felépítésű kiszolgálók esetén több hálózatot összekötő modemes kapcsolatok használatával fejlett útválasztás érhető el.

Lásd még: ISDN.


A Point-to-Point protokoll (PPP) egyik kiterjesztése, amely más adatvédelmi eszközök útján teszi lehetővé a távelérésű felhasználó hitelesítését. Lehetőség van további hitelesítési sémák támogatásának hozzáadására is. Ezek a sémák lehetnek biztonsági kártyát, telefonos hálózatot, a Kerberos V5 protokollt, egyszeri jelszót használó sémák, illetve intelligens kártyát, hitelességi bizonyítványokat vagy mást használó, nyilvános kulcsú hitelesítések. Az EAP használható telefonos hálózati, PPTP- és L2TP-ügyfelekkel. Az EAP a biztonságos virtuális magánhálózatok alapvető fontosságú eleme, mivel biztonságosabb az erőszakos és a szólistán alapuló feltörési kísérletekkel (utóbbinál a karakterek összes lehetséges kombinációjával kísérlik meg a feltörést), valamint a jelszótalálgatásokkal szemben, mint más hitelesítési módszerek, például a CHAP. Az Extensible Authentication protokoll rövidítése EAP.

Lásd még: CHAP; Kerberos V5; L2TP; PPP; PPTP; VPN.


Zavarossá tett jelszó. A titkosított jelszavak biztonságosabbak, mint a sima szövegesek, amelyeket a hálózatelemző programok könnyebben el tudnak fogni.

Lásd még: titkosítás.


Kommunikációban olyan számítógép, amely a kommunikációs vonalak és a fő számítógép (állomás) között helyezkedik el, és arra szolgál, hogy tehermentesítse az állomást a kommunikációval kapcsolatos feladatoktól. Néha a kommunikációvezérlő szinonimájaként használják. Az előfeldolgozó számítógép kizárólag az átvitt információ kezelésével foglalkozik, beleértve a hibaérzékelést és -kezelést, az adatküldést és -fogadást és az üzenetek esetleges kódolását, valamint az egyéb eszközökhöz menő vagy azoktól bejövő vonalak kezelését. Az előfeldolgozó számítógép angol rövidítése FEP.


Az AppleTalk hálózati integráció (korábban Szolgáltatások Macintosh rendszerhez) nevű szoftverkomponens egyik szolgáltatása, amely lehetővé teszi, hogy a Macintosh-ügyfelek és a személyi számítógépen futó ügyfélprogramok fájlokat osszanak meg. A Macintosh fájlkiszolgáló MacFile néven is ismert.

Lásd még: AppleTalk; szolgáltatás.


Jelsorozat, amely azt igazolja vissza, hogy két számítógép vagy egyéb eszköz között létrehozható a kapcsolat. A hardveres kézfogás egy (a jelvezetékektől eltérő) kijelölt vezetékeken át történő jelváltás, amelynek során mindegyik eszköz jelzi, hogy készen áll az adatok küldésére, illetve fogadására. A szoftveres kézfogás az adatok átvitelére használt vezetékeken - például modemek közötti kommunikáció esetében telefonvonalon - át küldött jelekből áll.


A hálózati kapcsolat és a távelérés-kiszolgáló között elhelyezkedő eszköz, de nem modem vagy X.25 PAD. Ez az eszköz általában egy modemkészlet-központ vagy biztonsági állomás, és statikus vagy interaktív párbeszédpanel használatát igényli önmaga és az ügyfél között.

Lásd még: interaktív párbeszédpanel; PAD; távelérés-kiszolgáló; statikus párbeszédpanel.


A felhasználó válaszát igénylő párbeszédpanel. A közvetítő eszközöknek, például a biztonsági állomásoknak ilyen párbeszédpanelekre van szükségük az ügyfél és a távelérés-kiszolgáló közötti biztonság kiegészítésére. Az ilyen párbeszédpanelekbe a felhasználónak be kell írnia egy elérési kódot vagy felhasználónevet és jelszót a távelérésű terminál képernyőjén.

Lásd még: közvetítő eszköz; távelérés-kiszolgáló; statikus párbeszédpanel.


Hálózati bejelentkezés a számítógép billentyűzetéről, amikor a felhasználó a számítógép operációs rendszere által megjelenített Bejelentkezési információ párbeszédpanelbe írja be a megfelelő adatokat.


Két vagy több fizikai hálózat, amelyet útválasztók kötnek össze. Az útválasztók tárolják az internetre kapcsolódó fizikai hálózatok térképét, és továbbítják az egyik fizikai hálózat által küldött adatokat más fizikai hálózatokba. Az internetek hálózati felhasználói képesek információk és hálózati eszközök megosztására.

Lásd még: útválasztó.

Az AppleTalk hálózati integráció (korábban Szolgáltatások Macintosh rendszerhez) használata esetén két vagy több AppleTalk-hálózatnak egy Windows 2000 Server operációs rendszert futtató számítógéppel való összekapcsolásával lehet internetet létrehozni.

Lásd még: AppleTalk.

A Microsoft TCP/IP használata esetén két vagy több IP-hálózatnak egy Windows 2000 Server vagy Windows 2000 Professional operációs rendszert futtató, többhelyű számítógéppel való összekapcsolásával lehet internetet létrehozni. Az internetek közötti, TCP/IP protokollt használó hatékony útválasztáshoz IP-elérési utakat kell felvennie, vagy engedélyeznie kell az IP-továbbítást.

Lásd még: TCP/IP.


A Novell NetWare hálózatokban használt átviteli protokollok, amelyek együtt megfelelnek annak, aminek a TCP és IP protokollok kombinációja a TCP/IP protokollkészletben. A Windows 2000 az NWLink protokollon keresztül valósítja meg az IPX-protokollt.

Lásd még: IPX; NWLink; TCP/IP.


Számítástechnikai szabványú internetes bújtatóprotokoll. A Point-to-Point Tunneling protokolltól (PPTP) eltérően az L2TP nem igényel IP-összekapcsolhatóságot az ügyfél-munkaállomás és a kiszolgáló között. Az L2TP csak azt követeli meg, hogy a csatornaként használt közegben lehessen csomagorientált pont-pont típusú összeköttetést teremteni. A protokoll a következő közegekben használható: ATM, Frame Relay és X.25. Az L2TP ugyanazokat a funkciókat biztosítja, mint a PPTP. A Layer 2 Forwarding (L2F) és a PPTP előírásain alapul, és lehetővé teszi, hogy az ügyfelek bújtatási alagutakat hozzanak létre a köztes hálózatokon keresztül. A Layer 2 Tunneling protokoll rövidítése L2TP.

Lásd még: ATM; IP; PPTP; bújtatási alagút.


Helyi szövegfájl, amely az IP-címeket a Windows 2000-hálózatban részt vevő, helyi alhálózaton kívüli számítógépnevekhez rendeli. A Windows 2000 operációs rendszerben ez a fájl a rendszergyökér\System32\Drivers\Etc mappában található.

Lásd még: IP-cím.


A számítógép valamelyik portjához közvetlenül kapcsolódó nyomtató.

Lásd még: nyomtató.


Engedély a Macintosh rendszerben, amely lehetővé teszi a felhasználó számára a mappák tartalmának megváltoztatását, például fájlok módosítását, átnevezését, áthelyezését, létrehozását és törlését. Amikor az AppleTalk hálózati integráció (korábban Szolgáltatások Macintosh rendszerhez) Windows 2000 Server engedélyekké alakítja a hozzáférési jogokat, a Make Changes (módosítás) joggal rendelkező felhasználó Írás és Törlés engedélyt kap.

Lásd még: AppleTalk; engedély.


128 bites vagy 40 bites kulcsú titkosítási algoritmus, amely az RSA RC4 eljárásait használja. Az MPPE a távelérésű ügyfél és a távelérés-kiszolgáló vagy a bújtatókiszolgáló között biztosítja a csomagok titkosságát, és akkor nagyon hasznos, amikor az IP-biztonság (IPSec) nem használható. Az MPPE 40 bites kulcsai a szoftver készítésekor érvényes észak-amerikai exportkorlátozásoknak megfelelően kerültek a csomagba. Az MPPE kompatibilis a Hálózati címfordítással (NAT). A Microsoft pont-pont típusú titkosítás angol rövidítése MPPE.

Lásd még: távelérés-kiszolgáló; bújtatókiszolgáló.


Ha két vagy több fizikai kommunikációs kapcsolat sávszélességét a Multilink távelérés használatával egyesíti egy logikai kapcsolattá, az növeli a táveléréshez használható sávszélességet és az átviteli sebességet. Az Internet Engineering Task Force (IETF) RFC 1990-es számú szabványát követve a Multilink használható analóg modemes vonalak, ISDN B csatornák és vegyes (analóg és digitális) kommunikációs kapcsolatok egyesítésére mind az ügyfél-, mind a kiszolgáló-számítógépen. Ez egyaránt növeli az internetes és az intranetes elérési sebességet, és csökkenti a távoli számítógéppel való kapcsolatfelvétel idejét.

Lásd még: B csatorna; sávszélesség; ISDN; távelérés; RFC.


A Microsoft Networking saját hálózati protokollja. Általában kis, osztályszintű, 1-200 ügyféllel rendelkező helyi hálózatokban használják. Útválasztási módszerként csak Token Ring forrásútválasztás használható hozzá. A NetBIOS Enhanced User Interface rövidítése NetBEUI. Ez a NetBIOS-szabvány Microsoft-féle megvalósítása.

Lásd még: LAN; NetBIOS; útválasztó.


Macintosh környezetben az AppleTalk Phase 2 útválasztók által az adatoknak a megfelelő hálózatra irányításához használt fizikai hálózathoz rendelt útválasztási cím vagy címtartomány. A hálózati számot nevezik hálózati címtartománynak vagy vezetékes címtartománynak is.

Lásd még: AppleTalk.


Speciális kábel, amely szükségtelenné teszi a modem használatát két egymáshoz közel található számítógép közötti aszinkron kommunikáció esetén. A nullmodem-kábel modemes kommunikációt emulál.

Lásd még: aszinkron kommunikáció; modem.


Az Internetwork Packet Exchange (IPX), Sequenced Packet Exchange (SPX) és NetBIOS protokollok egyik megvalósítási formája, amelyet Novell-hálózatokban használnak. Az NWLink egy szabványos hálózati protokoll, amely lehetővé teszi az útválasztás használatát, és támogatja azokat a NetWare ügyfél-kiszolgáló alkalmazásokat, amelyekben a NetWare-használatot megengedő Socket alapú alkalmazások IPX/SPX Socket alapú alkalmazásokkal kommunikálnak.

Lásd még: IPX/SPX; NetBIOS.


Olyan eszköz, amely összekapcsol egy nem X.25-eszközt (például egy modemet) egy X.25 csomagkapcsolt hálózattal. Az adatcsomag-összeállító/kicsomagoló angol rövidítése PAD.


A bejelentkezési nevek felhasználói fiókokra korlátozását, valamint a számítógép rendszereihez és erőforrásaihoz való hozzáférés szabályozását lehetővé tevő adatvédelmi eszköz. A jelszó egy egyedi karakterlánc, amelyet a bejelentkezési név vagy a hozzáférés engedélyezése előtt kell megadni. A Windows 2000 operációs rendszerben a felhasználói fiókok jelszava 14 karakterből állhat, és a kis- és nagybetűk különböző karakternek számítanak.

Lásd még: felhasználói fiók.

Az AppleTalk hálózati integráció (korábban Szolgáltatások Macintosh rendszerhez) esetén a Macintosh-felhasználók felhasználói jelszót használva tudják elérni a Windows 2000 Server kiszolgálót. A Macintosh rendszer által elérhető kötetekhez kötetjelszót is lehet rendelni, amit minden felhasználónak be kell írnia, ha el szeretné érni az adott kötetet.

Lásd még: AppleTalk; kötet.


A merevlemez-partíció egy része, amely a lemez fájlrendszerére vonatkozó adatokat tartalmaz, valamint egy rövid gépi nyelvű programot, amely a Windows operációs rendszert tölti be.

Lásd még: partíció; rendszerkötet.


Számítástechnikai szabványú keretképző és hitelesítési protokollokat tartalmazó csoport, amely a Windows 2000 távelérési szolgáltatásának része, és feladata a más távelérési szoftverekkel való együttműködés biztosítása. A PPP egyezteti a különféle hálózati protokollokkal (mint például a TCP/IP, az IPX vagy az AppleTalk) a konfigurációs paramétereket. A Point-to-Point protokoll rövidítése PPP.

Lásd még: AppleTalk; IPX; távelérés; TCP/IP.


A többprotokollos virtuális magánhálózatok (VPN-ek) használatát támogató hálózatkezelési technika, amely lehetővé teszi, hogy a felhasználók biztonságosan érjék el cégük belső hálózatát az Interneten vagy egyéb hálózaton keresztül, egy Internet-szolgáltatót felhívva vagy közvetlenül az Internetre kapcsolódva. A Point-to-Point Tunneling protokoll (PPTP) bújtatja - más szóval beágyazza - az IP-csomagokban lévő, IP, IPX vagy NetBEUI protokollokkal továbbított adatokat. Ez azt jelenti, hogy a felhasználó távolról tud futtatni olyan alkalmazásokat, amelyek működése egy adott hálózati protokolltól függ.

Lásd még: IP; IPX; ISP; NetBEUI; csomag; szolgáltatás; bújtatási alagút; VPN.


Alapszolgáltatást nyújtó telefonkapcsolat a nyilvános kapcsolt vonalas hálózathoz, értéknövelő szolgáltatások és funkciók nélkül. A hagyományos régi telefonszolgáltatást és az azzal használt végkészülékeket angol rövidítéssel POTS néven is ismerik.


A nyomtatandó adatokat és a nyomtatási parancsokat egyaránt tartalmazó forráskód. A nyomtatási feladatok az alapján vannak osztályozva, hogy milyen módosításokat kell elvégeznie - ha kell egyáltalán - a nyomtatásisor-kezelőnek az adott feladaton, hogy az megfelelő módon jelenjen meg nyomtatásban.

Lásd még: nyomtatási várólista.


A világon mindenütt használt szabványos analóg telefonvonalak neve. A nyilvános kapcsolt telefonhálózat angol rövidítése PSTN.


A tárcsázás egyik formája, amely különböző számú impulzusokkal jelöli az egyes számokat a telefonon. A felhasználó általában kattogásokat hall tárcsázás közben. A régi tárcsás telefonok impulzusos tárcsázást használnak.

Lásd még: hangfrekvenciás tárcsázás.


Az Internet-szolgáltatók által a nem Microsoft-fejlesztésű távelérés-kiszolgálókon elterjedten használt, az ügyfél-kiszolgáló rendszeren alapuló biztonsági hitelesítő protokoll. A RADIUS jelenleg a legnépszerűbb módszer a telefonos és bújtatott hálózati kapcsolatok felhasználóinak hitelesítésére és kapcsolatfelvételük engedélyezésére. A Remote Authentication Dial-In User Service rövidítése RADIUS.

Lásd még: hitelesítés; ISP; bújtatási alagút.


Bármely Windows 2000 alapú számítógép, amely be lett állítva távelérésű kapcsolatok elfogadására.

Lásd még: távelérés.


A Windows 2000 távelérési szolgáltatásában az eszköztől várt karakterláncok, amelyek makrókat is tartalmazhatnak.

Lásd még: távelérés; karakterlánc.


Windows 2000 környezetben segíti a helyi (LAN) és nagy kiterjedésű (WAN) hálózatok együttműködését és összekapcsolhatóságát, illetve össze lehet vele kapcsolni eltérő hálózati felépítést használó helyi hálózatokat (például egy Ethernet és egy Token Ring hálózatot). Az útválasztók a csomagfejlécet egy LAN-hálózatrésznek feleltetik meg, és kiválasztják a legjobb útvonalat a csomag számára, optimálissá téve ezzel a hálózat teljesítményét.

Lásd még: LAN; csomagfejléc; WAN.

Macintosh környezetben a különböző fizikai hálózatokon lévő számítógépek csak útválasztók útján képesek egymással kommunikálni. Az útválasztók tartalmazzák a Macintosh internetre (hálózatra) csatlakozó fizikai hálózatok térképét, és továbbítják az egyik fizikai hálózatból kapott adatokat más fizikai hálózatokba. Az AppleTalk hálózati integrációval (korábban Szolgáltatások Macintosh rendszerhez) ellátott Windows 2000 Server operációs rendszert futtató számítógépek használhatók útválasztóként, de az AppleTalk hálózati integrációt alkalmazó hálózatokon más útválasztó hardver is használható.

Lásd még: Internet.


Olyan hitelesítő eszköz, amely ellenőrzi, hogy a távelérésű ügyfélgépről telefonáló hívónak jogosult-e a távelérés-kiszolgálóhoz kapcsolódni. Ez az ellenőrzés a távelérés és a Windows 2000 Server operációs rendszer által már kialakított biztonságot egészíti ki.

Lásd még: hitelesítés, távelérés, távelérés-kiszolgáló.


A távelérésű Windows 2000-ügyfél részét képező régi számítástechnikai szabvány, amelynek feladata, hogy biztosítsa az együttműködést más távelérési szoftverekkel. A Serial Line Internet protokoll rövidítése SLIP.

Lásd még: távelérés.


Kettős vagy többszörös indítású rendszerekben a konfigurációs beállítások, amelyek meghatározzák, melyik rendszer induljon el és hogyan.

Lásd még: kettős indítás; többszörös indítás.


A tárcsázás egyik fajtája, amely több hangfrekvenciás jelből álló hanggal tárcsáz. A felhasználó tárcsázás közben különböző magasságú hangokat (csipogást) hall. A nyomógombos telefonok általában hangfrekvenciás tárcsázást használnak.

Lásd még: impulzusos tárcsázás.


Logikai kapcsolat, amelyen keresztül az adatok be vannak ágyazva. Az adatok általában be is vannak ágyazva és titkosítva is vannak, és a bújtatási alagút személyes, biztonságos kapcsolatot teremt a távoli felhasználó vagy állomás és a magánhálózat között.

Lásd még: telefonos kapcsolat; bújtatókiszolgáló.


A bújtatási alagutak végpontján elhelyezkedő kiszolgáló vagy útválasztó, amely a célhálózaton lévő állomásokra továbbítja a megfelelő adatokat.

Lásd még: bújtatási alagút.


Egy speciális csoport, amelynek tagja az összes olyan felhasználó, akinek felhasználói engedélye van a kiszolgálón. Amikor egy Macintosh-felhasználó mindenki számára engedélyezi a hozzáférést, az engedélyeket a csoport vendégei és felhasználói kapják.

Lásd még: mindenki kategória; vendég; engedély.


Azonos munkán dolgozó felhasználók csoportja, akik megosztva használják az egymással - gyakran helyi hálózatban (LAN) - összekapcsolt számítógépeken lévő információkat.

Lásd még: LAN.


Olyan logikai csoportosítást jelent Macintosh környezetben, amely erőforrások (például kiszolgálók vagy nyomtatók) keresésekor egyszerűsíti a hálózaton való böngészést. Ez hasonlít a Windows 2000 Server hálózatokban használt tartományokhoz.

DNS-adatbázisokban a zóna a DNS-adatbázis egyik részfája, amely önálló egységként, DNS-kiszolgálóként van felügyelve. Ez a felügyeleti egység egyszerű tartomány vagy altartományokkal rendelkező tartomány lehet. A DNS-zóna rendszergazdája egy vagy több névkiszolgálót hoz létre a zónához.

Lásd még: DNS; DNS-kiszolgáló; tartomány.


Adattároló adathordozók logikai csoportja, amely a Windows 2000 Biztonsági mentés szolgáltatás számára van fenntartva. A Biztonsági mentés a Cserélhető tároló szolgáltatást használja az egyes tárakban lévő adott adathordozókhoz való hozzáférés vezérlésére.

Lásd még: tár; adathordozó-készlet; Cserélhető tároló.


Adattároló adathordozók logikai csoportja, amelyet nem katalogizált a Cserélhető tároló. Az importált adathordozó-készletet a lehető leghamarabb katalogizálni kell, hogy az alkalmazások használni tudják.

Lásd még: adathordozó-készlet; Cserélhető tároló.


Használaton kívüli adattároló adathordozók logikai csoportja, amelyet az alkalmazások vagy más adathordozó-készletek használhatnak. Amikor az alkalmazásnak már nincs szüksége az adathordozóra, az visszakerül a szabad adathordozók készletébe, hogy más alkalmazás is használhassa.

Lásd még: adathordozó-készlet; Cserélhető tároló.


A Start menü programlistáján a számítógépbe bejelentkező összes felhasználó számára megjelenő csoportok. Közös csoportokat csak a rendszergazdák hozhatnak létre és módosíthatnak.

Lásd még: csoport.


Az összes felhasználói profil alapjaként szolgáló profil. Minden felhasználói profil az alapértelmezett felhasználói profil másolataként jön létre. Az alapértelmezett felhasználói profil a Windows 2000 Professional vagy Windows 2000 Server operációs rendszert futtató mindegyik gépen megtalálható.


A nyomtatóba telepített betűtípusok. Ezek lehetnek magába a nyomtatóba beépített, illetve betűkészlet-kazettában vagy betűkészletkártyán lévő betűtípusok is.

Lásd még: betűkészlet; betűkészlet-kazetta; nyomtató-betűtípus.


Egy objektum adott felhasználók és csoportok engedélyeinek elfogadását vagy elutasítását végző biztonsági leírójának egy részét jelképező lista. A tulajdonosi hozzáférés-szabályozási lista angol rövidítése DACL.

Lásd még: ACE; csoport; objektum; engedély; SACL; biztonsági leíró.


Olyan számítógép-konfiguráció, amelyen két különböző operációs rendszert lehet elindítani.

Lásd még: többszörös indítás.


A nagy kapacitású merevlemezekhez, hajlékonylemez-meghajtókhoz és szalagos meghajtókhoz használható szabvány, amely lehetővé teszi, hogy ezek az eszközök nagy sebességgel kommunikáljanak a számítógéppel. Az enhanced small device interface (bővített kis eszközcsatoló) rövidítése ESDI.


Az eseményeket a rendszer vagy az alkalmazás naplójába vagy a biztonsági naplóba bejegyző szolgáltatás. Az Eseménynapló szolgáltatás az Eseménynaplóban érhető el.

Lásd még: szolgáltatás.


Az aktív ablakban - a legfelül lévő, kiemelt címsorú ablakban - futó program. Az előtérben futó program reagál a felhasználó által kiadott parancsokra.

Lásd még: háttérben futó program; címsor.


A FAT fájlrendszerben szabványos 8.3 karakternél (legfeljebb nyolc karakterből álló név, amit egy pont, majd egy legfeljebb három karakterből álló kiterjesztés követ) hosszabb mappa- vagy fájlnév. A Windows 2000 lehetőséget ad a hosszú fájlnevek használatára egészen 255 karakternyi hosszig.

Lásd még: FAT.

Macintosh környezetben a felhasználók hosszú fájlneveket adhatnak a kiszolgálón lévő fájloknak és mappáknak, és az AppleTalk hálózati integráció (korábban Szolgáltatások Macintosh rendszerhez) szolgáltatást használva hosszú fájlnevek adhatók a Macintosh rendszer által elérhető köteteknek is azok létrehozásakor. A Windows 2000 az MS-DOS- és a Windows 3.x-felhasználók számára automatikusan átalakítja a hosszú fájl- és mappaneveket 8.3 formátumú nevekké.

Lásd még: AppleTalk; MS-DOS.


A szünetmentes áramforrás (UPS) egyik szolgáltatása, amely eltávolítja a tápfeszültségből a tüskéket, feszültséglökéseket, feszültségeséseket és a brummfeszültséget.

Lásd még: UPS szolgáltatás.


Az az összetevő, amely a nyomtatóillesztővel együttműködve fogadja és az adattípustól függően szükség szerint módosítja a nyomtatási feladatokat, hogy biztosítsa azok helyes kinyomtatását.

Lásd még: nyomtatási feladat; nyomtatóillesztő.


Olyan program, melynek célja, hogy lehetővé tegye más programok számára az együttműködést egy adott típusú nyomtatóval anélkül, hogy foglalkozniuk kellene a nyomtató hardveres felépítésével vagy belső nyelvével. Az egyes nyomtatók felépítési finomságait kezelő nyomtatóillesztők segítségével az alkalmazások számos nyomtatóval képesek helyesen kommunikálni.

Lásd még: eszközillesztő; PCL; PostScript.


A Nyomtató ablakban - más néven a nyomtatási várólista nézetben - a nyomtatóra küldött, de még nyomtatásra váró nyomtatási feladatokat lehet megtekinteni. Minden olyan nyomtatóra, amely telepítve van a számítógépre, vagy amelyhez a számítógép csatlakozik, megtekinthetőek olyan információk, hogy hány dokumentum várakozik nyomtatásra, ki azok tulajdonosa, és mekkora a méretük.

Lásd még: nyomtatási feladat.


Két vagy több, egy nyomtatókiszolgálóhoz csatlakozó, azonos típusú nyomtató, amely egy nyomtatóként jelenik meg a felhasználók előtt. Ilyen esetben a nyomtatandó dokumentumot tartalmazó nyomtatási feladat a készlet első szabad nyomtatójára kerül.

Lásd még: nyomtatási feladat; nyomtató.


A számítógép rendszergazda általi felügyelete egy másik, az előzőhöz hálózaton keresztül kapcsolódó számítógépről.

Lásd még: rendszergazda.


Felhasználói, csoport- vagy számítógép-fiókot azonosító egyedi szám. A fiókok első alkalommal történő létrehozásakor a hálózaton lévő mindegyik fiók kap egy egyedi SID-számot. A Windows 2000 belső folyamatai a fiókfelhasználó vagy a csoport neve helyett a fiók SID-számára hivatkoznak. Ha létrehoz egy fiókot, törli, majd ugyanazzal a felhasználónévvel ismét létrehoz egy fiókot, az új fiókhoz tartozó engedélyek nem lesznek azonosak az előzőleg törölt fiókéival, mivel a két fióknak más a SID-száma. A biztonsági azonosító angol rövidítése security ID vagy SID.

Lásd még: csoportfiók; csoportnév; felhasználói fiók; felhasználónév.


NTFS-kötetek esetében egyedileg összeállított engedélykészlet. A fájlokra és könyvtárakra vonatkozó engedélyek testreszabásakor a szabványos engedélykészletekből lehet kijelölni az egyes összetevőket.

Lásd még: NTFS fájlrendszer; engedély; kötet.


A felhasználói fiókban tárolt jelszó. Általában minden felhasználónak egyedi felhasználói jelszava van, amelyet bejelentkezéskor vagy a kiszolgálóhoz való hozzáféréskor meg kell adnia.

Lásd még: jelszó; felhasználói fiók.


Olyan objektum, amely nem képes más objektumok logikai tárolására. A fájl például egy nem tároló objektum.

Lásd még: tárolóobjektum, objektum.


Egy objektum biztonsági leírójának egy részét jelképező lista, amely megadja, mely eseményeket kell naplózni az egyes felhasználókra vagy csoportokra vonatkozóan. A naplózandó események lehetnek például a fájlelérés, a bejelentkezési kísérlet vagy a rendszerleállítás. A rendszerszintű hozzáférés-szabályozási lista angol rövidítése SACL.

Lásd még: ACE; naplózás; DACL; objektum; biztonsági leíró.


Egy másik objektumban elhelyezkedő objektum. A gyermekobjektum a két objektum közötti kapcsolatra utal. Gyermekobjektum lehet például egy fájl, amely egy mappában - a szülőobjektumban - található.

Lásd még: objektum; szülőobjektum.


A számítógépek naprakész listáját vezető és az alkalmazások kérésére a listát részükre átadó szolgáltatás. A Hálózatok, a Számítógép kiválasztása és a Tartomány kiválasztása párbeszédpanelen, valamint (csak Windows 2000 Server operációs rendszerben) a Kiszolgálókezelő ablakban megjelenő listák a Számítógéptallózó szolgáltatástól származnak.

Lásd még: szolgáltatás.


Olyan objektum, amely képes más objektumok logikai tárolására. A mappa például egy tárolóobjektum.

Lásd még: nem tároló objektum; objektum.


A kiosztott meghajtóbetűjelekre, illetve egyszerű, csíkozott, tükrözött, átnyúló és RAID-5 kötetekre vonatkozó információ a Windows 2000 rendszerleíró adatbázisában. A lemezkonfiguráció a Lemezkezelés segítségével módosítható.

Lásd még: tükrözött kötet; RAID-5 kötet; rendszerleíró adatbázis; egyszerű kötet; átnyúló kötet; csíkozott kötet.


Az alaplemez egy része, amely logikai meghajtókat tartalmazhat. Ha négynél több kötetet szeretne létrehozni az alaplemezen, használjon kiterjesztett partíciót. A fizikai lemezeken engedélyezett négy partícióból csak egy lehet kiterjesztett partíció, és a létrehozásához nem kell elsődleges partíciót beállítani. Kiterjesztett partíciókat csak alaplemezeken lehet létrehozni.

Lásd még: alaplemez; logikai meghajtó; partíció; elsődleges partíció; rendszerpartíció; lefoglalatlan terület.


Az operációs rendszerekben a fájlok elnevezését, tárolását és szervezését meghatározó általános rendszer. Az NTFS, a FAT és a FAT32 fájlrendszertípusok.

Lásd még: FAT; FAT32; NTFS fájlrendszer.


A felhasználó teljes neve, amely általában a vezeték- és utónevet (illetve ha van, akkor a középső nevet vagy annak kezdőbetűjét) tartalmazza. A teljes név olyan adat, amelyet a Helyi felhasználók és csoportok vagy az Active Directory - felhasználók és számítógépek szolgáltatás a felhasználói fiókot azonosító és meghatározó információ részeként tart nyilván.

Lásd még: Active Directory - felhasználók és számítógépek; felhasználói fiók.


A Windows 2000 operációs rendszert futtató számítógépek beépített felhasználói fiókja, amelyet akkor használnak bejelentkezésre, amikor a felhasználónak nincs felhasználói fiókja az adott számítógépen vagy tartományban, illetve azokban a tartományokban, amelyeket megbízhatónak minősít az a tartomány, amelynek a számítógép tagja.


Mappa az Asztalon. Kényelmes tárolóhely azon dokumentumok, képek és egyéb fájlok részére, amelyeket gyorsan el szeretne érni. Amikor egy programból, például a WordPadből vagy a Paintből ment egy fájlt, a rendszer automatikusan a Dokumentumok mappába menti azt, ha a felhasználó nem választ másik mappát.

Lásd még: kezdőkönyvtár.


Az IEEE (Institute of Electrical and Electronics Engineers - az amerikai Elektromérnöki Intézet) egyik szabványa, amely operációs rendszeri szolgáltatások egy csoportját határozza meg. A POSIX szabványnak megfelelő programoknak egyszerűen hordozhatóaknak (egyik rendszerről a másikra átvihetőeknek) kell lenniük. A POSIX a UNIX rendszer szolgáltatásain alapszik, de oly módon van kialakítva, hogy lehetővé tegye a más operációs rendszereken való megvalósítást is. A Portable Operating System Interface for UNIX (Hordozható operációsrendszer-illesztő UNIX-hoz) rövidítése POSIX.

Lásd még: szolgáltatás.


Az MS-DOS indításához nélkülözhetetlen MS-DOS-rendszerfájlokat tartalmazó lemez.

Lásd még: MS-DOS.


Olyan program, amely megpróbál egyik számítógépről a másikra terjedni, és károkat okoz (adatokat töröl vagy rongál meg) vagy csak bosszúságot okoz a felhasználóknak (üzeneteket nyomtat ki vagy megváltoztatja a képernyő tartalmát).


A rendszerleíró adatbázis egy kulcsának megnyitásakor látható összes alkulcs. Az alsóbbrendű kulcs ugyanaz, mint az alkulcs.

Lásd még: kulcs; alkulcs.


Átviteli egység az OSI (Open Systems Interconnection - Nyílt rendszerek összekapcsolása) ajánlás szerinti hálózati rétegekből felépülő hálózatban. Bináris adatokból áll, amelyek részben a hasznos adatokat, részben az azonosító számot, a forrás- és rendeltetési címeket és a hibakezelési adatokat tartalmazó fejlécet jelképezik.

Lásd még: bináris; csomagfejléc.


A hálózati protokollokkal megvalósított kommunikációban egy meghatározott számú bitből álló fenntartott mező, amely a csomag elejére van csatolva, és a vezérlőinformációkat tartalmazza. Amikor a csomag megérkezik a rendeltetési helyére, ezt a mezőt az egyes hálózati rétegekben a csomagösszeállításhoz képest fordított sorrendben történő kicsomagolás és feldolgozás során leválasztják és eldobják a protokollok.

Lásd még: csomag; protokoll.


Az Active Directory napi felügyeleti feladatainak végrehajtására szolgáló felügyeleti eszköz. Ilyen feladatok a címtárban tárolt objektumokra vonatkozó engedélyek létrehozása, törlése, módosítása, áthelyezése és beállítása, az érintett objektumok pedig a szervezeti egységek, felhasználók, kapcsolatok, csoportok, számítógépek, nyomtatók és megosztott fájlobjektumok.

Lásd még: Active Directory; objektum; engedély.


A nyomtatókiszolgáló egyik szolgáltatása, amely az ügyfélrendszereken futó Line Printer Remote (LPR) segédprogramokból érkező dokumentumokat (nyomtatási feladatokat) fogadja. A Line Printer Daemon rövidítése LPD, magyarul LPD démonként is ismert.

Lásd még: LPR; nyomtatási feladat; nyomtatókiszolgáló; szolgáltatás.


Az ügyfélrendszereken futó kapcsolati segédprogram, amelynek feladata a nyomtatandó fájlok LPD-kiszolgálót futtató számítógépre történő nyomtatása. A Line Printer Remote rövidítése LPR, magyarul LPR parancsként is ismert.

Lásd még: LPD.


Vonalakkal összekötött pontokból álló betűket tartalmazó betűkészlet. A rajzgépes betűtípusok bármekkorára méretezhetők, és leggyakrabban rajzgépeken való nyomtatásra használják őket. Egyes mátrixnyomtatók is támogatják a rajzgépes betűtípusokat.

Lásd még: betűtípus.


PostScript nyomtatókban a memóriának a betűtípus-információkat tároló része. A PostScript nyomtatókban a memória két részre van osztva: rétegzett és virtuális memóriára. A rétegzett memória a dokumentumok kinyomtatásához szükséges grafikai és oldalbeállítási adatokat tartalmazza, a virtuális memória pedig a dokumentum nyomtatásakor vagy a betűtípusok letöltésekor a nyomtatóra küldött betűtípus-információkat.

Lásd még: PostScript nyomtató; virtuális memória.


Más számítógép vagy program szolgáltatásait igénylő, illetve más számítógéphez vagy programhoz kapcsolódó számítógép vagy program. A Windows 2000 Professional például az Active Directory ügyfele. Ügyfélnek nevezik azt a szoftvert is, amely képessé teszi a számítógépet vagy programot arra, hogy kapcsolatot alakítson ki. Ha például Windows 95 alapú számítógéppel szeretne a Windows 2000 Active Directoryhoz kapcsolódni, telepítenie kell a Windows 95 operációs rendszert futtató számítógépre a Windows 95 Active Directory-ügyfelet.

Lásd még: Active Directory; kiszolgáló.


Az a nyomtató, amelyikre a számítógép a Nyomtatás parancsot kiadva a dokumentumokat küldi akkor, ha a felhasználó nem adja meg, melyik nyomtatót használja a program. Csak egy alapértelmezett nyomtató lehet. Érdemes azt a nyomtatót beállítani alapértelmezettként, amelyiket a felhasználó a leggyakrabban használja.

Lásd még: nyomtató.


A képernyő vagy a nyomtató felbontásának mérésére használt mértékegység. Azt mutatja meg, hogy hány pontot tud az eszköz megjeleníteni vagy kinyomtatni egy hüvelyknyi (25,4 mm) hosszban. Minél nagyobb a dpi (pont/hüvelyk) érték, annál jobb a felbontás. A pont per hüvelyk Magyarországon is elterjedten használt angol rövidítése DPI.


A PostScript oldalleíró nyelv (PDL) szabályainak megfelelő feltételekkel definiált betűtípusok, amelyek PostScript-kompatibilis nyomtatókon való nyomtatásra készültek.

Amikor a képernyő-betűtípusokkal megjelenített dokumentumot PostScript nyomtatóra küldik, a nyomtató az adott betűtípus PostScript-változatát használja, amennyiben az létezik. Ha nincs ilyen betűkészlet a nyomtatóban, de a számítógépen van, akkor letöltődik a nyomtatóba. Ha sem a nyomtatóban, sem a számítógépre telepítve nem érhető el ilyen PostScript betűtípus, a bitképes (raszteres) betűtípust alakítja át a rendszer PostScript betűtípussá, és a nyomtató a bitképes betűtípussal nyomtatja ki a szöveget. A PostScript betűtípusok könnyen megkülönböztethetők a bitképesektől, mert több részletet tartalmaznak, éleik lágyabbak, és a nyomdászatban használt minőségi szabványokat hívebben követik.

Lásd még: letölthető betűtípusok; betűtípusok; PDL; PostScript; nyomtató; raszteres betűtípusok.


A nyomtatásra használt anyagon (például papíron vagy fólián) a szöveg és a képek megjelenítéséhez PostScript oldalleíró nyelvet (PDL) használó nyomtató. PostScript nyomtatók például az Apple LaserWriter, a NEC LC-890 és a QMS PS-810.

Lásd még: PDL; PostScript.


A nyomtatóban található vagy a nyomtató számára készített betűtípusok. Ezek a betűtípusok, amelyek általában a nyomtató csak olvasható memóriájában (ROM) találhatók, lehetnek belső, letölthető vagy betűtípus-kazettában beépíthető betűtípusok.

Lásd még: eszköz-betűtípusok; letölthető betűtípusok; betűtípus; betűkészlet-kazetta; ROM.


A felhasználók vagy csoportok által a nyomtató használatához kapott hozzáférés típusa. A nyomtatóengedélyek a következők: Nyomtatás, Nyomtatókezelés és Dokumentumok kezelése.

Lásd még: engedély.


Végrehajtásra várakozó programok vagy feladatok listája. A Windows 2000 nyomtatási terminológiájában a várólista a nyomtatásra váró dokumentumok csoportját jelenti.

NetWare és OS/2 környezetben a várólisták az elsődleges szoftveres illesztőfelületek az alkalmazások és a nyomtató között, a felhasználók a várólistára küldik a dokumentumokat. A Windows 2000 rendszerben azonban ennek az illesztőnek a nyomtató felel meg, így a dokumentumok elküldés után nem egy várólistára, hanem a nyomtatóra kerülnek.

Lásd még: nyomtató.


Az Asztalon megjelenő mintázat. A felhasználó létrehozhat saját mintát, de választhat a Windows 2000 által biztosítottak közül is.

Lásd még: Asztal.


Egy szín fényereje a képernyőn egy fehértől feketéig terjedő skálán.


Olyan számítógép-konfiguráció, amelyen két vagy több különböző operációs rendszer futtatható. Például a Windows 98, az MS-DOS és a Windows 2000 operációs rendszer telepíthető ugyanarra a számítógépre. A számítógép indításakor bármelyik operációs rendszer választható.

Lásd még: kettős indítás; MS-DOS.


A kiszolgáló és az erőforrások használatával kapcsolatos riasztás. Olyan problémákról értesítik a felhasználókat, amelyek a biztonsággal és a hozzáféréssel, a felhasználói munkamenetekkel, a kiszolgáló áramkimaradás miatti leállásával (ha van szünetmentes áramforrás), a könyvtárreplikációval és a nyomtatással kapcsolatba hozható területeket érintik. Amikor a számítógép felügyeleti riasztást ad ki, üzenetet küld felhasználók és számítógépek egy előre megadott csoportjának.

Lásd még: riasztási szolgáltatás.


Egyes párbeszédpaneleken a panel megjelenésekor kijelölt vagy kiemelt parancsgomb. Az alapértelmezett gomb szegélye vastag, jelezve, hogy az Enter billentyű lenyomása azzal lesz egyenértékű, mintha a felhasználó erre a gombra kattintana. Az alapértelmezett gomb a Mégse gombra vagy egy másik parancsgombra kattintva felülbírálható.


A DNS ügyfél-kiszolgáló modellben az a kiszolgáló, amely a DNS-adatbázisnak a számítógépneveket az ügyfelek - az Interneten át névhozzárendelést kérő - névhozzárendelői számára elérhetővé tevő részére vonatkozó információkat tartalmazza.

Lásd még: DNS.


Az a név, amelyen a tartomány a hálózatban megjelenik. A DNS (Domain Name System - Tartománynévrendszer) elnevezési rendszer szerinti tartománynevek egymást követő, pontokkal tagolt névcímkékből állnak.

Lásd még: DNS; tartomány.


A DNS (Domain Name System - Tartománynévrendszer) által használt adatbázis-szerkezet.

Lásd még: DNS.


Statikus, hierarchikus felépítésű névszolgáltatás TCP/IP-állomások részére. A rendszergazda állít be egy állomásneveket és IP-címeket tartalmazó listát a DNS-en, lehetővé téve ezzel a DNS-lekérdezésre beállított munkaállomások felhasználóinak, hogy a távoli rendszerek címének megadásakor az IP-címek helyett állomásneveket használjanak.

Ha a tavoliallomas nevű rendszer névhozzárendelését tartalmazza a DNS-adatbázis, akkor a DNS-névhozzárendelés használatára beállított munkaállomások a tavoliallomas nevű rendszer lekérdezésére a ping 1.2.3.4 helyett használhatják a ping tavoliallomas parancsot. A DNS-tartományokat nem szabad összekeverni a Windows 2000 hálózati tartományaival.

Lásd még: DNS-név; tartomány; IP-cím; szolgáltatás; TCP/IP.


A folyamatközi kommunikációnak (IPC) a Microsoft Windows operációsrendszer-családban megvalósított formája. A dinamikus adatcserét (DDE) támogató két vagy több program adatokat és parancsokat tud egymással cserélni.


A Windows 2000 által használható jelképes névhez társított környezeti információt, például meghajtónevet, elérési utat vagy fájlnevet tartalmazó karakterlánc. A környezeti változók a Vezérlőpult Rendszer párbeszédpaneljéről vagy a Windows 2000 parancssorba írt Set paranccsal adhatók meg.

Lásd még: karakterlánc; változó.


Az IBM személyi számítógépekbe (utólag is) beépíthető memóriatípus. A bővített memória használatát az Expanded Memory Specification (EMS - A bővített memóriára vonatkozó előírások) definiálja, amely lehetővé teszi a szoftveres úton engedélyezhető vagy letiltható, RAM memóriát tartalmazó memóriakártyák használatát.

Lásd még: kiterjesztett memória; RAM.


Az egy megabájt (1 MB) fölötti memória a 80286-os, 80386-os, 80486-os és Pentium processzoros számítógépekben. A Windows 2000 futtatásához 80486-os vagy annál újabb számítógép szükséges.

Lásd még: bővített memória.


Az operációs rendszert érintő súlyos hiba, amely adatvesztéssel járhat. Az operációs rendszer ilyenkor egy szembeötlő üzenetet, egy STOP hibát jelző képernyőt állít elő, és nem működik tovább, mert az esetleg veszélyeztetné az adatokat. A STOP hibaüzenetet helyrehozhatatlan rendszerhibának is nevezik.


A szín helye a színképben. A zöld például a sárga és a kék között van. Ezt az attribútumot a Vezérlőpult Megjelenítés ikonjára kattintva lehet beállítani.

Lásd még: telítettség.


A hálózat napi működésének tervezéséért, beállításáért és kezeléséért felelős személy. A hálózati rendszergazdát nevezik egyszerűen rendszergazdának is.


Az adatok alkalmazások közötti átvitele és megosztása oly módon, hogy az egyik alkalmazásban létrehozott információt beillesztik egy másik alkalmazásban létrehozott dokumentumba, például táblázatkezelő- vagy szövegszerkesztőfájlba.

Lásd még: beágyazott objektum; csatolt objektum.


Egy több ezer pontból álló, egymásra merőleges egyenesek által alkotott rács egyik pontja. Ezekből a pontokból áll össze a kép a számítógép képernyőjén, illetve nyomtatáskor a papíron. A képpont a legkisebb elem, amit a kijelzést vagy nyomtatást végző hardver és szoftver betűk, számok vagy képek kialakításakor kezelni tud. A képpontra a pixel, illetve a pel elnevezést is használják, mindkettő az angol „picture element" (képelem) kifejezés rövidítése.


A mikroprocesszorok egyik fajtája, amelyet viszonylag kis számú utasítást tartalmazó utasításkészlet gyors és hatékony feldolgozására terveztek. A RISC-architektúra korlátozza a mikroprocesszorba beépíthető utasítások számát, de ezek mindegyikét optimalizálja, így az utasításokat a processzor nagyon gyorsan hajtja végre, rendszerint egyetlen óraciklus alatt. A Compaq Alpha az egyetlen olyan RISC alapú rendszer, amelyet a Windows 2000 támogat. A RISC a Reduced instruction set computing (csökkentett utasításkészletű számítás) szavakból származó betűszó.


Színkezelésben az árnyalat színének tisztasága, a szürkétől a tiszta szín felé haladva.

Lásd még: árnyalat.


Mozgó kép vagy minta, amely akkor jelenik meg a képernyőn, ha egy előre megadott ideig nem mozdította meg az egeret, illetve nem ütött le billentyűt. A képernyőkímélő kiválasztásához kattintson duplán a Vezérlőpultban a Megjelenítés ikonra, vagy kattintson a jobb gombbal az Asztalon, majd kattintson a Tulajdonságok parancsra.


Programozásban egy elnevezett tárolóhely, amely képes egy adott típusú, a program végrehajtása során módosítható adatot tárolni.

A rendszer környezeti változóit a Windows 2000 Server határozza meg, és ezek a változók a rendszerbe bejelentkező személytől függetlenül mindig ugyanazok. A Rendszergazdák csoport tagjai azonban új változókat vehetnek fel, illetve módosíthatják a meglévő változók értékeit.

A felhasználó környezeti változói egy adott számítógép minden felhasználójánál különbözőek lehetnek. Ide tartoznak a felhasználó által megadható környezeti változók, illetve az alkalmazások által meghatározott változók (például az alkalmazásfájlok elérési útjai).

Lásd még: környezeti változó.


Lemezre nem menthető (nem „lapozható") memóriarész. A lapozás az a művelet, amikor a program áthelyezi munkamemóriájának ritkábban használt részeit a RAM memóriából egy másik tároló adathordozóra, általában a merevlemezre.

Lásd még: lapozófájl.


A rendszerleíró adatbázis számára felhasználható terület egyetemes maximuma, amely megakadályozza, hogy egy alkalmazás telítse a lapozható készletet a rendszerleíró adatbázis adataival. A rendszerleíró adatbázis adatai (a kaptárak) által felhasználható összterület méretét a rendszerleíró adatbázis méretkorlátja szabja meg. A rendszerleíró adatbázis méretkorlátjának angol rövidítése RSL.

Lásd még: kaptár; lapozható készlet; lapozófájl; rendszerleíró adatbázis.


Az a rövid időtartam, ameddig megosztott idejű többfeladatos környezetben egy adott feladat megkapja a processzor vezérlését. Az az idő, ameddig a számítógép processzorát egy alkalmazás használja, általában ezredmásodpercekben mérhető. Az időszeletet kvantumnak is nevezik.


A nyomtató által elérhető legnagyobb felbontással nyomtatódó fájl. Az EPS-fájlok nyomtatása időnként gyorsabb, mint más típusú grafikus ábrázolásoké. Egyes Windows 2000 és nem Windows 2000 alapú grafikus alkalmazások képesek EPS-fájlokat importálni. Az Encapsulated PostScript rövidítése EPS.

Lásd még: PostScript.


Olyan körvonalas betűtípusok, amelyek előállítása vonal- és görberajzolási utasítások alapján történik. Az ilyen típusú betűk méretezhetők és elforgathatók. Az OpenType betűtípusok minden méretben és minden, a Windows 2000 által támogatott kimeneti eszközön tetszetősek. Az OpenType a TrueType betűtípus-technika kiterjesztése. Az OpenType betűtípusok közé például a következők tartoznak: Arial, Courier New, Lucida Console, Times New Roman, Symbol és Wingdings.

Lásd még: betűtípus; TrueType betűtípusok.


Titkosítási módszer, amely két eltérő titkosítási kulcsot használ: egy nyilvános kulcsot az adatok titkosítására, és egy személyes kulcsot a titkosított adatok visszafejtésére. A nyilvános kulcsú titkosítást aszimmetrikus titkosításnak is nevezik.


Az írással rendelkező távol-keleti nyelvek több ezer különböző karakterének 101 gombos billentyűzetről történő bevitelét lehetővé tevő program. Az IME programok tartalmaznak egy, a billentyűleütéseket fonetikus és ideografikus karakterekké átalakító programmagot, valamint egy, a gyakran használt szavak ideografikus formáit tartalmazó szótárat. Amikor a felhasználó leüti a megfelelő billentyűket, az IME-programmag megpróbálja azonosítani, milyen karaktert vagy karaktereket jelent a billentyűleütések adott sorozata. Az Input Method szerkesztő angol rövidítése IME.


Annak a helynek az országhívó kódja, körzetszáma és speciális tárcsázási követelményei, ahonnan éppen telefonál. Ha létrehozott egy hívási helyet, kijelölheti, hogy annak a tárcsázási követelményeit alkalmazza a rendszer minden híváshoz. A hívási hely megváltoztatásához jelöljön ki vagy hozzon létre egy másikat.


Bitképeket reprodukálni nem tudó eszközökhöz, például rajzgépekhez használt betűtípus. A karakterek megrajzolása vonalrészek elrendezésével történik, nem pontséma alapján. A karakterek bármilyen arányban, bármilyen méretre nagyíthatók vagy kicsinyíthetők. A három vektoros betűtípus a Modern, a Roman és a Script.

Lásd még: betűtípus; rajzgépes betűtípus.


A fájlok tárolására kijelölhető legkisebb lemezterület. A Windows 2000 által használt összes fájlrendszer a foglalási egységek mérete alapján szervezi a merevlemezeket. Minél kisebb a szektorcsoport mérete, annál gazdaságosabban tárolja a lemez az információt. Ha a formázás közben nem lett megadva szektorcsoport-méret, a Windows 2000 kiválasztja a kötet méretének megfelelő alapértelmezett értéket. Ezek az alapértelmezett értékek úgy vannak kiválasztva, hogy csökkentsék a kötetben a területveszteséget és a töredezettséget. A foglalási egység méretét szektorcsoport-méretnek is nevezik.

Lásd még: fájlrendszer.


Windows 2000 operációs rendszerben a hálózatra kapcsolt eszköz DNS-neve. Ezeknek a neveknek a segítségével lehet megtalálni a számítógépeket a hálózatban. Ha egy másik számítógépet szeretne megkeresni, a számítógép állomásnevének szerepelnie kell a Hosts fájlban, vagy a nevet ismernie kell a DNS-kiszolgálónak. A legtöbb Windows alapú számítógép esetében az állomásnév és a számítógép neve megegyezik.

Lásd még: DNS; DNS-kiszolgáló.


Adatátviteli forma, amelyben rendszertelen időközökben történik az adatok karakterenkénti küldése és fogadása. Mivel az adatok rendszertelen időközökben érkeznek, a vevő modem számára jelezni kell, hogy mikor kezdődnek és érnek véget egy karakter adatbitjei. Ez start- és stopbitek segítségével van megoldva.

Lásd még: modem.


Az objektumokhoz csatolt információ, amely a felhasználók és csoportok engedélyeit, valamint a naplózandó biztonsági eseményeket adja meg.

Lásd még: DACL; csoport; objektum; engedély; SACL.


A kommunikációs programok által a telefonos és hálózati szolgáltatásokkal való együttműködésre használt alkalmazásprogramozási felület (API). A kommunikációs programok, például a HyperTerminal és a Tárcsázó a TAPI segítségével tárcsáz, fogadja a hívásokat és irányítja át a hagyományos telefonos eszközökön, például helyi alközpontokon, modemeken és faxkészülékeken átmenő hívásokat. A TAPI 3.0 támogatja az Internet-protokollt (IP) használó telefonszolgáltatásokat, ezért a Tárcsázó és más programok  valós idejű hang- és képjelek IP alapú hálózatokon (például az Interneten) át történő továbbítására, átirányítására és vezérlésére használják. A Telefonos szolgáltatások fejlesztői felülete angol rövidítéssel TAPI.

Lásd még: IP; modem; szolgáltatás.


A TCP/IP üzenetkezelő protokollja, amely az IP-csomagok címzéséért és a hálózaton át történő továbbításáért felelős. Az IP egy hatékony, kapcsolat nélküli kézbesítő rendszer, amely nem garantálja, hogy a csomagok megérkeznek a rendeltetési helyükre, illetve hogy abban a sorrendben érkeznek meg, amelyben küldték azokat. Az Internet protokoll rövidítése IP.

Lásd még: csomag; TCP/IP.


A számítógép által kezelt legkisebb információegység. Egy bit egy 0 vagy 1 értékű bináris számot jelent, illetve egy igaz (true) vagy hamis (false) logikai feltételt. Egy 8 bitből álló csoport egy bájtot alkot, amely már sokféle információt jelképezhet, például az ábécé egyik betűjét, egy tízes számrendszerbeli számot vagy egyéb karaktert. A bit szó a binary digit (bináris számjegy) angol kifejezés rövidülésével jött létre.

Lásd még: bináris.


Olyan számítógép, amelyen Windows 2000 Server operációs rendszer fut, ám nem tartományvezérlő egy Windows 2000 tartományban sem. A tagkiszolgálók tagjai a tartománynak, de nem tárolnak példányt a címtár-adatbázisból. Tagkiszolgálók esetében az erőforrásokra vonatkozó engedélyeket lehet megadni, amelyek lehetővé teszik a felhasználók számára, hogy a kiszolgálóhoz kapcsolódjanak és annak erőforrásait használják. Erőforrásokra vonatkozó engedélyek a tartomány globális csoportjai és felhasználói, valamint helyi csoportjai és felhasználói részére adhatók.

Lásd még: tartományvezérlő; globális csoport; helyi csoport; engedély.


Olyan számítógép, amelyen Windows 2000 Server operációs rendszer fut, de nem tagja egy tartománynak sem. Az önálló kiszolgáló csak saját felhasználói adatbázisát tudja használni, és saját maga dolgozza fel a bejelentkezési kérelmeket. A fiókinformációkat nem osztja meg egy számítógéppel sem, és nem tud elérést biztosítani tartományi fiókokhoz.

Lásd még: tartomány; tagkiszolgáló.


Üzenetátadási képesség, amely lehetővé teszi, hogy az elosztott alkalmazások a hálózat különböző számítógépein elérhető szolgáltatásokat hívjanak meg. A számítógépek távfelügyelete során használják. A távoli eljáráshívás angol rövidítése RPC.

Lásd még: szolgáltatás.


A Message Queuing szolgáltatásban egy üzenetosztály, amely azt jelzi, hogy az üzenet megérkezett a célalkalmazáshoz (pozitív visszajelzés), illetve hogy hiba történt, mielőtt az eredeti üzenet megérkezett volna (negatív visszajelzés). Ezek az üzenetek a forrás-számítógép felügyeleti várólistáira kerülnek.

Lásd még: felügyeleti várólista; üzenetosztály.


A Message Queuing szolgáltatásban a visszajelzés-üzeneteket tároló várólista.

Lásd még: visszajelzés-üzenet.


A Message Queuing szolgáltatásban a számítógépen tárolt üzenetekre vonatkozó méretkorlát. Az üzenetek összmérete számít. A számítógépkvóta elérése után a Message Queuing nem tud további üzeneteket küldeni az adott számítógépre egész addig, míg egy vagy több üzenetet el nem távolítanak a várólistákról. A Message Queuing először a számítógépkvótát vizsgálja meg és csak azután a várólistakvótát.

Lásd még: várólistakvóta.


A Message Queuing szolgáltatásban az összekötő alkalmazást futtató kiszolgálón létrehozott várólista. Az összekötő alkalmazással olyan számítógépekkel lehet üzeneteket váltani, amelyeken más üzenetsor-kezelési termékek futnak.

Lásd még: összekötő alkalmazás; idegen számítógép.


A Message Queuing szolgáltatásban olyan várólista, amely azokat a nem tranzakcióval kapcsolatos üzeneteket tartalmazza, amelyek kézbesíthetetlenek vagy elévültek. A várólisták azon a számítógépen tárolják a kézbesítetlen üzeneteket, amelyen az üzenet elévült. Az ilyen üzeneteket a rendszer lemezre írja, ahonnan így helyreállíthatók.

Lásd még: tranzakciós üzenet; kézbesítetlen tranzakciós levelek várólistája.


A Message Queuing szolgáltatásban olyan üzenet, amely kevesebb erőforrást használ és gyorsabb, mint egy helyreállítható üzenet. Mivel azonban az expressz üzenetek a memóriában vannak tárolva, elvesznek, ha az őket tároló számítógép meghibásodik.

Lásd még: helyreállítható üzenet.


Másféle üzenetsor-kezelési rendszert használó, de összekötő alkalmazás segítségével a Message Queuing szolgáltatást futtató számítógépekkel üzenetváltásra képes számítógép.

Lásd még: összekötő alkalmazás; Message Queuing.


A Message Queuing szolgáltatásban a naplóüzeneteket tároló várólista.

Lásd még: naplóvezetés.


A Message Queuing szolgáltatásban a napló-várólistában felgyülemlő naplóüzenetek méretének korlátját megadó tulajdonság. A korlát a naplóüzenetek összméretére vonatkozik. A naplóra megszabott várólistakvóta elérése után nem tárol több üzenetet a szolgáltatás.

Lásd még: napló-várólista; naplóvezetés; forrásnapló vezetése; célnapló vezetése.


A Message Queuing szolgáltatásban a Message Queuing szolgáltatást futtató számítógépek között küldött információ egysége. Az üzenet tartalmazhat szöveget és bináris adatokat is, ezt a küldő alkalmazás határozza meg. Minden üzenet, az állapotüzeneteket is beleértve, a Message Queuing szolgáltatást futtató számítógépeken várólistákban van tárolva.

Lásd még: üzenetosztály; üzenetcímke; Message Queuing.


A több erőforrás-kezelőre (például Message Queuing és Microsoft SQL Server) átnyúló tranzakciókat koordináló tranzakciókezelő. Az MS DTC telepítése a Message Queuing telepítésekor automatikusan megtörténik.

Lásd még: Message Queuing; tranzakció.


A Windows 2000 üzenetsor-kezelő és üzenet-útválasztó rendszere, amely lehetővé teszi, hogy az eltérő időben futó elosztott alkalmazások kommunikálni tudjanak heterogén hálózatokon keresztül, valamint a hálózatról lekapcsolható számítógépekkel. A Message Queuing szolgáltatás garantálja az üzenetek kézbesítését, valamint hatékony útválasztást, adatvédelmet és prioritáson alapuló üzenetküldést biztosít. A Message Queuing neve régebben MSMQ volt.

Lásd még: MSMQ.


A Message Queuing szolgáltatásban olyan számítógép, amelynek szinkronizált hozzáférésre van szüksége a Message Queuing kiszolgálóhoz a szabványos üzenetsor-kezelési műveletek végrehajtása, például üzenetek küldése és fogadása vagy várólisták létrehozása érdekében.

Lásd még: független ügyfél; Message Queuing kiszolgáló.


A Message Queuing szolgáltatásban olyan alkalmazás, amely lehetővé teszi, hogy a Message Queuing szolgáltatást futtató számítógépek kommunikálni tudjanak másféle üzenetkezelő szolgáltatást használó számítógépekkel.

Lásd még: idegen számítógép.


A Message Queuing szolgáltatásban a Message Queuing kiszolgáló egyik szolgáltatása, amely üzenet-útválasztási szolgáltatásokat tesz lehetővé. Megfelelő beállítás esetén a Message Queuing kiszolgáló ezen szolgáltatása a következőkre használható:

Különböző hálózati protokollokat használó számítógépek közti kommunikáció engedélyezése.

A kapcsolatok számának csökkentése, átjáróként működve a független ügyfelek számára bejövő és tőlük kimenő összes üzenet vonatkozásában.

Üzenetek útválasztási kapcsolat segítségével történő átirányítása a helyek között.

Lásd még: független ügyfél; Message Queuing kiszolgáló; útválasztási kapcsolat; szolgáltatás.


A Message Queuing szolgáltatásban egy Windows 2000 Professional operációs rendszert futtató számítógép, amely várólistákat tud létrehozni, és képes helyileg tárolni az üzeneteket anélkül, hogy szinkronizált hozzáférése lenne a Message Queuing kiszolgálóhoz. A független ügyfelek a hatékony üzenet-útválasztáshoz Message Queuing kiszolgálókat is használhatnak.

Lásd még: függő ügyfél; Message Queuing kiszolgáló; útválasztási szolgáltatások.


A Message Queuing szolgáltatásban az Active Directoryban közzé nem tett várólista, amelyet csak olyan alkalmazások érhetnek el, amelyeknek hozzáférése van a várólista teljes formátumnevéhez.

Lásd még: Active Directory; formátumnév; nyilvános várólista.


A Message Queuing szolgáltatásban az Active Directoryban közzétett és a teljes Windows 2000 tartományban replikált várólista. A nyilvános várólisták ezért a tartomány bármely Message Queuing szolgáltatást futtató számítógépén elhelyezhetők.

Lásd még: Active Directory; privát várólista.


A Message Queuing szolgáltatásban a nyilvános várólistákban tárolt üzenetek méretének korlátja. A várólistakvóta elérése után a Message Queuing nem tud további üzeneteket küldeni az adott várólistára mindaddig, míg arról egy vagy több üzenetet el nem távolítanak. A Message Queuing először a számítógépkvótát vizsgálja meg és csak azután a várólistakvótát.

Lásd még: számítógépkvóta.


A Message Queuing szolgáltatásban egy, a várólistát létrehozó alkalmazás által megadott, globálisan egyedi azonosító (GUID).


A Message Queuing szolgáltatásban egy olyan üzenet, amely helyreállítható attól függetlenül, hogy melyik számítógép romlott el, de amely több erőforrást használ és lassabb, mint az expressz üzenet.

Lásd még: expressz üzenet.


A Message Queuing szolgáltatásban egy olyan várólista a forrás-számítógépen, amely jelentési üzeneteket tartalmaz. A jelentési várólisták tesztüzenetek küldésére és üzenetek útvonalának nyomon követésére használhatók.

Lásd még: jelentési üzenet.


A Message Queuing szolgáltatásban egy olyan várólista, amelyet a küldő alkalmazás hozott létre, és a fogadó alkalmazás üzenetek megválaszolására használ. Egy alkalmazás válaszüzenetet küldhet például egy válaszvárólistára minden alkalommal, amikor üzenetet kap.

Lásd még: válaszüzenet.


A Message Queuing szolgáltatásban olyan szolgáltatás, amely általában csökkenti a hely hálózati sávszélességét és a helyek közötti kapcsolatok számát. Kapcsolatsűrítés a speciálisan beállított, útválasztási szolgáltatásokkal ellátott Message Queuing kiszolgálókon érhető el.

Lásd még: Message Queuing kiszolgáló; útválasztási szolgáltatások.


A Message Queuing szolgáltatásban a Windows 2000-helyek között üzenet-útválasztási célokra kialakított kommunikációs kapcsolat. A helyek közötti útválasztási kapcsolatok létrehozására speciálisan beállított, útválasztási szolgáltatásokkal ellátott Message Queuing kiszolgálókat használnak.

Lásd még: Message Queuing; útválasztási szolgáltatások; az útválasztási kapcsolat költsége.


A Message Queuing szolgáltatásban azon útvonal meghatározására használt szám, amelyen az üzenetek két hely között haladhatnak. Ez a szám az egy adott kapcsolaton át megvalósított kommunikáció viszonylagos költségét mutatja. Az útválasztási kapcsolatoknak van egy alapértelmezett költsége, amelynek értéke 1, és ez nem módosítható, kivéve, ha a két hely között több útválasztási kapcsolaton megy át az üzenet, és a felhasználó mindenképp egy adott útválasztási kapcsolaton át szeretné megvalósítani az üzenetküldést.

Lásd még: helyközi útválasztás; útválasztási kapcsolat.


A Message Queuing szolgáltatásban a kimenő üzenetek egy példányának tárolása. A forrásnapló vezetése üzenetenkénti alapon állítható be, amit a küldő alkalmazás végez el. Ha a forrásnapló vezetése engedélyezve van, az üzenet egy példánya akkor kerül a forrásszámítógép forrásnapló-várólistájára, amikor az üzenet megérkezik a rendeltetési hely (cél) várólistájára.

Lásd még: napló-várólista; célnapló vezetése.


A Message Queuing szolgáltatásban egy olyan számítógép, amely üzenetsor-kezelést, üzenet-útválasztást és címtárszolgáltatásokat biztosít az ügyfélszámítógépek számára. A Message Queuing kiszolgálók a következőkre használhatók:

Üzenet-útválasztás és kapcsolatsűrítés független ügyfelek számára.

A helyek közötti üzenet-útválasztás útválasztási kapcsolatokon át.

Várólisták létrehozása és üzenetek tárolása függő ügyfelek számára.

Az Active Directoryban lévő információ elérése (ha Windows 2000-tartományvezérlőre van telepítve).

Lásd még: Active Directory; függő ügyfél; független ügyfél; útválasztási kapcsolat; útválasztási szolgáltatások; kapcsolatsűrítés.


A Message Queuing szolgáltatásban a bejövő üzenetek egy példányának tárolása. A célnapló vezetése várólistánként állítható be. Ha engedélyezve van, akkor minden bejövő üzenet egy példánya a célnapló-várólistára kerül, amikor az üzenetet a rendeltetési hely várólistájáról lekérik (elolvassák).

Lásd még: napló-várólista; forrásnapló vezetése.


A Message Queuing szolgáltatásban két vagy több olyan, egyetlen műveletként végrehajtott művelet összekapcsolása, amelyek végrehajtása együtt minősül sikeresnek vagy sikertelennek. A Microsoft elosztott tranzakciók koordinátora (MS DTC) biztosítja, hogy vagy mindegyik művelet végrehajtása sikeresen fejeződjön be, vagy egyik se legyen végrehajtva.

Lásd még: MS DTC.


A Message Queuing szolgáltatásban olyan tranzakciós üzeneteket tároló várólista, amelyek nem tudják elérni a rendeltetési várólistájukat. A kézbesítetlen tranzakciós levelek várólistája azon a számítógépen tárolja a kézbesítetlen üzeneteket, amelyen az üzenet elévült. Az ilyen üzeneteket a rendszer lemezre írja, ahonnan így helyreállíthatók.

Lásd még: kézbesítetlen levelek várólistája; tranzakció.


A Windows NT 4.0, a Windows 95 és a Windows 98 üzenetsor-kezelő és üzenet-útválasztási rendszere. A Windows 2000 operációs rendszerben Message Queuing a neve.

Lásd még: Message Queuing.


A Message Queuing szolgáltatásban olyan üzenet, amely állapotinformációt tartalmaz, és a forrásszámítógép jelentési várólistáira lett küldve. Ilyenek például a tesztüzenetek és az útvonalkövetési üzenetek.

Lásd még: jelentési várólista.


A Message Queuing szolgáltatásban a különféle felügyeleti üzeneteket tároló várólista. A Message Queuing legfeljebb öt rendszer-várólistát használhat, amelyek mindegyike privát várólista. A rendszer-várólistákat nem lehet törölni.

Lásd még: privát várólista.


A Message Queuing szolgáltatásban az elküldött tesztüzeneteket tároló várólista.


A Message Queuing szolgáltatásban kizárólag tranzakcióból küldhető és abból fogadható üzenet. Ha a tranzakció váratlanul szakad meg, ez a fajta üzenet felveszi korábbi állapotát. A tranzakciós üzenet csak akkor kerül le a várólistáról, ha a tranzakció végrehajtása sikeresen megtörténik, egyéb esetben a várólistán marad, és a következő tranzakcióig akár többször is elolvasható.

Lásd még: várólista; tranzakció.


A Message Queuing szolgáltatásban olyan üzenet, amelyet a fogadó alkalmazás küld a küldő alkalmazás által megadott válaszvárólistára. Válaszvárólistaként minden elérhető várólista megadható.

Lásd még: válasz-várólista.


Adatbázis a Novell NetWare 3.x rendszerben. A felhasználókra és a csoportokra vonatkozó, a szervezéssel és az adatvédelemmel kapcsolatos információkat tartalmaz.


Novell NetWare hálózatokban a kiszolgáló- és az ügyfélszámítógépek közötti NDS-műveleteket, valamint az erőforrásokkal (például a lemezekkel vagy a nyomtatóval) és a binderyvel történő kommunikációt vezérlő fájlmegosztási protokoll. Az ügyfélszámítógépek kéréseit az IPX-protokoll továbbítja. A kiszolgáló az NCP-előírásoknak megfelelően válaszol. A NetWare Core protokoll rövidítése NCP.

Lásd még: bindery; IPX; NDS.


Címzési és útválasztási célokra használt négybájtos hexadecimális szám. A külső hálózati szám fizikai hálózati csatolókhoz és hálózatokhoz társul, ellentétben a virtuális hálózatokhoz társuló belső hálózati számmal. Az egymás közötti kommunikációhoz az azonos hálózathoz tartozó, egy adott kerettípust használó összes számítógépnek azonos külső hálózati számmal kell rendelkeznie. Az összetett IPX-hálózatokban az összes külső hálózati számnak egyedinek kell lennie.

Lásd még: kerettípus; belső hálózati szám; IPX.


A Novell NetWare és a NetWare-kompatibilis kiszolgálókon és útválasztókon belül létező, de fizikai csatolóhoz nem kapcsolódó logikai hálózat. A felhasználó számára a virtuális hálózat külön hálózatként jelenik meg. A Windows 2000 Server operációs rendszert futtató kiszolgálókon a programok saját helyüket nem a fizikai, hanem virtuális hálózaton jelölik meg. A belső hálózati számok a számítógépen belüli virtuális hálózatokat azonosítják.

Lásd még: külső hálózati szám; belső hálózati szám.


Címzési és útválasztási célokra használt négybájtos hexadecimális szám. A belső hálózati számok a számítógépen belüli virtuális hálózatokat azonosítják. A Windows 2000 Server operációs rendszert futtató kiszolgálókon a programok nem a fizikai hálózaton jelölik meg a saját helyüket, hanem a virtuális hálózat belső hálózati számával. Ha belső hálózati számokat használ, sokkal hatékonyabb útválasztással tudja elérni a több hálózati csatolóval több, egymással összekötött hálózathoz csatlakozó számítógépeken található programokat. A külső hálózati számokhoz hasonlóan a belső hálózati számoknak is egyedieknek kell lenniük az összetett IPX-hálózatokban. A belső hálózati számokat virtuális hálózati számoknak is nevezik.

Lásd még: külső hálózati szám; IPX.


Az a mód, ahogyan egy hálózattípus, például az Ethernet formázza a hálózaton át történő küldésre szánt adatokat. Ha egy hálózattípusban többféle kerettípus használata is meg van engedve, a csomagok különféle módon lesznek felépítve, és emiatt nem lesznek egymással kompatibilisek. A kommunikációhoz a hálózatban lévő összes számítógépnek azonos kerettípust kell használnia. A kerettípus másik neve keretformátum.

Lásd még: csomag.


Az Indexelő szolgáltatásban a fájlrendszerek könyvtárainak egy adott csoportjával kapcsolatos összes indexelési információ és tárolt tulajdonság. Az Indexelő szolgáltatás alapértelmezés szerint a merevlemezen lévő System és Web katalógusokat indexeli.

Lásd még: tulajdonság.


Valamilyen alkalmazással készített, önmagában teljes munka, amely lemezre mentésekor egyedi fájlnevet kap, amelynek segítségével újra beolvasható.


Az Indexelő szolgáltatásban egy olyan szoftver, amely az indexelés érdekében kivonatolja a dokumentum tartalmát, és kiemeli a dokumentumban lévő tulajdonságértékeket.

Lásd még: dokumentum; tulajdonságérték.


Az Indexelő szolgáltatásban olyan szó vagy karakter, amely a lekérdezésben lévő elemek közti viszonyt adja meg.

Lásd még: lekérdezés.


Objektum- vagy eszközosztályok jellemzője vagy paramétere. Egy Microsoft Word fájl néhány tulajdonsága például a Méret, a Létrehozás dátuma és a Karakterek száma.

Lásd még: tulajdonságérték.


Az Indexelő szolgáltatásban olyan fájl, amely dokumentumok tulajdonságainak értékeit tárolja.

Lásd még: dokumentum; tulajdonság.


Egy tulajdonságot meghatározó speciális jellemző vagy paraméter. Egy adott Microsoft Word dokumentum néhány tulajdonságértéke például a Méret = 10 000 bájt, a Létrehozás dátuma = 1999. január 2. és a Karakterek száma = 5250.


Az Indexelő szolgáltatásban olyan strukturált utasítás, amely azt adja meg, hogy melyek a keresett dokumentumok. A legegyszerűbb lekérdezés egyetlen szóból áll.


Az Indexelő szolgáltatásban egy vagy több olyan feltétel, amely a lekérdezés egyes elemeit azonosítja. Ilyen például a súlyozás, a nyelvi fordulat, tulajdonság vagy szabályos kifejezés. A {prop name=created} kód például azt adja meg, hogy a lekérdezés tartalmazza a Létrehozás dátuma tulajdonságot.

Lásd még: tulajdonság; lekérdezés.


Az Indexelő szolgáltatásban a lekérdezésben használt szavak vagy számok valamilyen elv szerint rendezett sorrendje. Egy egyszerű dokumentumban például a (Lakatos Gáspár; Kovács János; Szabó Emerencia) lehet a társzerzőket mutató vektor.

Lásd még: lekérdezés.


A billentyűzetről bevihető, a lekérdezés végrehajtásakor egy vagy több karakter helyettesítésére használható karakter. A kérdőjel (?) egy, a csillag (*) egy vagy több karaktert helyettesít.

Lásd még: lekérdezés.


Olyan eljárások csoportja, amelyek lehetővé teszik a szoftverösszetevők hálózatos környezetben való együttműködését, függetlenül attól, hogy milyen nyelvet használ a másik szoftverösszetevő.


Parancssori illesztő, amely korlátozott számú, a számítógép javításakor hasznos felügyeleti parancs használatát teszi lehetővé. A Helyreállítási konzol például a szolgáltatások elindítására és leállítására, adatoknak a helyi meghajtókra írására és onnan történő olvasására (beleértve az NTFS fájlrendszerűre formázott meghajtókat is), a fő rendszertöltő rekord (MBR) javítására és meghajtók formázására használható. A Helyreállítási konzol a Windows 2000 telepítőlemezekről vagy a Winnt32.exe parancs /cmdcons kapcsolóval történő kiadásával indítható el.

Lásd még: MBR; NTFS fájlrendszer; szolgáltatás.


Minden merevlemez első szektora. Az MBR kis mennyiségű végrehajtható kód mellett a lemez elsődleges partícióival és kiterjesztett partíciójával kapcsolatos információkat tároló partíciós táblát tartalmazza. A fő rendszertöltő rekord angol rövidítése MBR.

Lásd még: Helyreállítási konzol; a partíció indítószektora.


Egy vagy több helyi hálózaton lévő állomások logikai csoportja, amely oly módon teszi lehetővé az állomások közti kommunikációt, mintha azok ugyanazon a fizikai helyi hálózaton lennének. A virtuális helyi hálózat angol rövidítése VLAN.

Lásd még: LAN.


Kulcson belül lévő kulcs. A rendszerleíró adatbázis struktúrájában az alkulcsok a részfák és a kulcsok alatt találhatók. A kulcsok és alkulcsok szerepe hasonló, mint a szakaszfejléceké az .ini fájlokban, de az alkulcsok funkciókat is végrehajthatnak.

Lásd még: alsóbbrendű kulcs; kulcs; rendszerleíró adatbázis; részfa.


Csomópont a fán, a hozzá csatlakozó alsóbb csomópontokkal együtt. A rendszerleíró adatbázis struktúrájában a részfák az elsődleges csomópontok, és kulcsokat, alkulcsokat és értékbejegyzéseket tartalmazhatnak.

Lásd még: kulcs; rendszerleíró adatbázis; alkulcs; értékbejegyzés.


Szöveges számítógépes adatokhoz használt szabványos egybájtos karakterkódolási séma. Az ASCII hét vagy nyolc bit kombinációját használja a 128 vagy 256 lehetséges karakter előállítására. A szabványos ASCII hét bittel állítja elő az amerikai angolban használt összes kis- és nagybetűt, a számokat 1-től 9-ig, a központozási jeleket és a speciális vezérlőkaraktereket. A legtöbb jelenleg használt Intel alapú rendszer támogatja a bővített (vagy „felső") ASCII-karakterek használatát. A bővített ASCII engedélyezi a nyolcadik bit használatát, amivel további 128 jelkaraktert lehet előállítani, köztük betűket az angoltól eltérő különböző nyelvekhez, valamint grafikai jeleket. Az ASCII az American Standard Code for Information Interchange (amerikai szabványos információcsere-kód) szabványnév rövidítése.

Lásd még: Unicode.


Az .inf kiterjesztésű fájlok a hardverelemek működésének vezérléséhez szükséges eszközinformációkat vagy parancsfájlokat tartalmaznak.


A Novell NetWare 4.0 operációs rendszert futtató hálózatokban egy elosztott adatbázis, amely a hálózat erőforrásaival kapcsolatos információkat tartja karban, valamint lehetővé teszi ezen erőforrások elérését. A Novell címtárszolgáltatások angol rövidítése NDS.


A Windows 2000 Server részét képező szolgáltatás, amely lehetővé teszi, hogy a Windows 2000 Server operációs rendszert futtató számítógépek NetWare-kiszolgálókhoz csatlakozzanak. Az átjáró létrehozásával lehetővé válik, hogy azon át a kizárólag Microsoft ügyfélszoftvert futtató ügyfélszámítógépek is hozzáférjenek a NetWare-erőforrásokhoz.

Lásd még: szolgáltatás.


Egy erőforrás vagy hálózat Windows 2000 rendszerbeli teljes neve. Megfelel a \\kiszolgálónév\megosztási_név szintaxisnak, ahol a kiszolgálónév a kiszolgáló neve, a megosztási_név pedig a megosztott erőforrásé. A címtárak vagy fájlok UNC-neve a megosztási név alatti elérési utat is tartalmazhatja, a következő szintaxis szerint:

\\kiszolgálónév\megosztási_név\címtár\fájlnév.

Az univerzális elnevezési konvenció angol rövidítése UNC.


Általában a Világháló (World Wide Web) vagy egy csatorna által frissített dinamikus tartalom, például tőzsdei árfolyamjegyzék, időjárási térkép vagy hírcsoport.

Lásd még: csatorna.


A lemezmeghajtók elnevezési szabálya az IBM és az IBM-kompatibilis számítógépeken. A meghajtók neve egy betű - kezdve az A-val -, amit egy kettőspont követ.


Az Interneten lévő erőforrások címei, amelyeket a webböngészők az adott erőforrás megkeresésére használnak. Az internetes cím általában a protokoll nevével kezdődik, amit a webhelyet fenntartó szervezet neve követ, míg a nevet lezáró toldalék azt azonosítja, melyik országról (Észak-Amerikában: milyen típusú szervezetről) van szó. A http://www.bme.hu/ (illetve észak-amerikai változatban a http://www.yale.edu/) cím például a következő információkat nyújtja:

http	Ez a webkiszolgáló a Hypertext Transfer protokollt használja.
www	A hely a Világhálón (World Wide Weben) található.
bme, illetve yale	A webkiszolgáló a Budapesti Műszaki Egyetemen (illetve a Yale Egyetemen) van.
edu	Oktatási intézmény.
Az internetes címet nevezik URL-nek vagy URL-címnek is (az angol Uniform Resource Locator - egységes erőforrás-elérési útvonal - rövidítése).

Lásd még: protokoll; webkiszolgáló.


Mappa a webkiszolgálón. A webkiszolgálón lévő fájlokat és mappákat éppen úgy lehet megtekinteni, ahogy a hálózati kiszolgálókon találhatóakat. Amikor azonban webmappába ment egy fájlt, a fájl a webkiszolgálóra lesz mentve, nem a saját számítógépe merevlemezére. Webmappákat a Hálózati hely hozzáadása varázsló segítségével lehet létrehozni, ami a Hálózati helyek ablakban érhető el.

Webmappák csak a Web Extender Client (WEC), FrontPage extensions és Distributed Authoring and Versioning (DAV) protokollokat támogató webkiszolgálókon érhetők el.

Lásd még: webkiszolgáló.


Rendszergazda vagy Internet-szolgáltató által gondozott számítógép, amely a felhasználók böngészőinek lekéréseire válaszol.

Lásd még: internetes cím; ISP.


A Microsoft Windows részeként biztosított alkalmazásprogramozási felület. A CryptoAPI számos olyan függvényt tartalmaz, amelyek lehetővé teszik az alkalmazások számára az adatok rugalmas titkosítását és digitális aláírását, miközben biztosítják a felhasználó személyes kulcsára vonatkozó bizalmas adatatok védelmét. A tulajdonképpeni titkosítási műveleteket a titkosításszolgáltató (CSP) néven ismert független modulok végzik. A CryptoAPI CAPI néven is ismert.

Lásd még: CSP; személyes kulcs.


Megbízhatósági modell, amelyben a bizonyítványlánc a hitelesítő szervezetek közötti szülő-gyermek viszony kialakításával jön létre.

Lásd még: hitelesítő szervezet; bizonyítványlánc.


Hitelesítésre és nem biztonságos hálózatokon (például az Interneten) át történő biztonságos adatcserére használt adatok gyűjteménye. A hitelességi bizonyítvány egy nyilvános titkosítási kulcsot kapcsol biztonságosan az entitáshoz, amely rendelkezik a megfelelő személyes titkosítási kulccsal. A hitelességi bizonyítványokat a kibocsátó hitelesítő szervezet digitálisan aláírja. Kiadható felhasználó, számítógép vagy szolgáltatás számára. A legszélesebb körben elfogadott bizonyítványformátumok az ITU-T X.509 nemzetközi szabványban vannak definiálva.

Lásd még: hitelesítő szervezet; ITU-T; személyes kulcs; nyilvános kulcs; szolgáltatás.


Folytonos megbízhatósági lánc egy olyan nyilvános kulcstól, amelyben egy hitelesítő megbízik, egy olyan nyilvános kulcsig, amelyet egy hitelesítő megbízhatónak szeretne minősíteni.

Lásd még: nyilvános kulcs.


Hitelesítő szervezet által kiadott és gondozott dokumentum, amelyben a visszavont hitelességi bizonyítványok vannak felsorolva. A visszavont bizonyítványok listájának angol rövidítése CRL.

Lásd még: hitelességi bizonyítvány; hitelesítő szervezet.


Általában állandó tárolóhely, ahol hitelességi bizonyítványokat, valamint a megbízható, illetve visszavont bizonyítványok listáit tárolják. Bizonyítványtárolót létre lehet azonban hozni és meg lehet nyitni kizárólag a memóriában is, amikor olyan bizonyítványokkal dolgozik, amelyeket nem kell állandó tárolóhelyen tartani. A bizonyítványtároló a Windows 2000 operációs rendszerben a hitelességi bizonyítványokkal kapcsolatos legtöbb funkció esetében központi szerepet tölt be.

Lásd még: hitelességi bizonyítvány; visszavont bizonyítványok listája; megbízható bizonyítványok listája.


A Windows 2000 egyik szolgáltatása, amely a szándékolt felhasználási terület alapján előre meghatározza a hitelességi bizonyítványok formátumát és tartalmát. Amikor bizonyítványt igényel a Windows 2000 valamelyik hitelesítő szervezetétől (CA), a bizonyítványigénylőnek a hozzáférési engedélyei függvényében képesnek kell lennie arra, hogy válasszon a különféle, bizonyítványsablonokon (például „Felhasználó" vagy „Kód aláírása") alapuló bizonyítványtípusok közül.

Lásd még: hitelességi bizonyítvány; hitelesítő szervezet.


A legfelső szintű hitelesítő szervezetek aláírt listája, amelyet a rendszergazdák adott célokra (például ügyfél-hitelesítéshez vagy biztonságos elektronikus levelezéshez) megbízhatóként elfogadnak. A megbízható bizonyítványok listájának angol rövidítése CTL.

Lásd még: hitelességi bizonyítvány; hitelesítő szervezet; gyökérbizonyítvány; legfelső szintű hitelesítő szervezet.


A felhasználókhoz (entitásokhoz) vagy más hitelesítő szervezetekhez tartozó nyilvános kulcsok hitelesnek minősítéséért és azok hitelességének tanúsításáért felelős entitás. A hitelesítő szervezetek tevékenységének része a nyilvános kulcsok megkülönböztető nevekhez kapcsolása aláírt bizonyítványok segítségével, valamint a hitelességi bizonyítványok sorszámainak kezelése és a bizonyítványok visszavonása. A hitelesítő szervezet angol rövidítése CA.

Lásd még: hitelességi bizonyítvány; nyilvános kulcs.


Az X.509v3 hitelességi bizonyítvány lehetséges kiterjesztése, amely az információszerzés módját adja meg. Másrészt jelenthet még címtárbejegyzést vagy a visszavont bizonyítványok listájának más elosztási forrását is. A CRL terjesztési pont angol rövidítése CDP.

Lásd még: hitelességi bizonyítvány; visszavont bizonyítványok listája; X.509v3 hitelességi bizonyítvány.


Az üzenetek és adatok biztonságosan tartásának eljárásai, művészete és tudománya. A titkosítás az adatok bizalmas kezelésének, épségének és hitelességének (az entitást és az adatok eredetét tekintve egyaránt) és a letagadhatatlanságnak a lehetővé tétele és biztosítása.


A hitelesítési, kódolási és titkosítási szolgáltatásokat végrehajtó kód, melyet a Windows alapú alkalmazások a CryptoAPI felületen át érnek el.

A CSP a kulcsok létrehozásáért, megsemmisítéséért és a titkosítási műveletek különféle fajtáinak végrehajtásáért felelős. Mindegyik CSP más-más formában valósítja meg a CryptoAPI felületet. Némelyik erősebb titkosítási algoritmusokat biztosít, míg mások hardverelemeket, például intelligens kártyákat tartalmaznak. A titkosításszolgáltató angol rövidítése CSP.

Lásd még: CryptoAPI; szolgáltatás; intelligens kártya.


Eszköz az üzenet, fájl vagy egyéb digitális kódolású információ készítője számára, hogy saját kilétével megjelölje az információt. Az információ aláírása annak átalakítását vonja maga után, és ez az átalakított információ, valamint a feladó által birtokolt egyes titkos információk egy aláírásnak nevezett címkébe kerülnek be. A digitális aláírásokat nyilvános kulcsú környezetben használják, és letagadhatatlanságot, valamint integritási szolgáltatásokat nyújtanak.

Lásd még: nyilvános kulcsú titkosítás; szolgáltatás.


Aláírási algoritmusként a Digital Signature Algorithm (DSA) algoritmust, az üzeneteket ujjlenyomattal ellátó algoritmusként az SHA-1-et használó szabvány. A DSA egy nyilvános kulcsú titkosítókulcs, amelyet kizárólag digitális aláírások titkosítására használnak, adattitkosításra nem használható. A Digital Signature Standard rövidítése DSS. Lásd még: digitális aláírás; SHA-1.


Az üzenetek vagy adatok álcázása tartalmuk elrejtésével.


Egy „Security Requirements for Cryptographic Modules" (A titkosítási modulokkal szemben támasztott biztonsági követelmények) nevű szabvány. A FIPS 140-1 a Sensitive but Unclassified (bizalmas kezelésű, de nem minősített) használat követelményeit kielégítő hardveres és szoftveres titkosítómodulokkal szemben támasztott (amerikai) kormányzati előírásokat ismerteti. A Federal Information Processing Standard 140-1 (140-1. számú Szövetségi információfeldolgozási szabvány) FIPS 140-1 néven is ismert.


Adatvédelmi termékcsalád, amelyben találhatók PCMCIA-kártyák, a soros portra csatlakozó kompatibilis eszközök, kombinált kártyák (például a FORTEZZA/Modem és a FORTEZZA/Ethernet kombinációja), nyomtatott áramkörök kiszolgálókhoz és sok egyéb. A FORTEZZA a National Security Agency (az amerikai Nemzetbiztonsági Hivatal) bejegyzett védjegye.


Egyes adatcsoportok, például egy üzenet vagy egy munkamenetkulcs ujjlenyomat-értékét előállító algoritmus. A jó ujjlenyomat-készítő algoritmusra jellemző, hogy a bemenő adatok megváltozásával megváltozik a kapott ujjlenyomat minden bitjének értéke is. Ennek következtében az ujjlenyomatok hasznosak a nagy adatobjektumok, például üzenetek módosításainak észlelésében. Ezenkívül a jó ujjlenyomat-készítő algoritmus lehetetlenné teszi, hogy számítástechnikai úton létre lehessen hozni két egymástól független olyan végeredményt, amelynek azonos lenne az ujjlenyomata. Jellegzetes ujjlenyomat-készítő algoritmusok az MD-2, az MD4, az MD5 és az SHA-1. Az ujjlenyomat-készítő algoritmusokat ujjlenyomat-függvényeknek is nevezik.

Lásd még: MD-2; MD4; MD5; üzenetkivonatolás; SHA-1.


A titkosítási ujjlenyomat-függvények segítségével történő üzenethitelesítéshez alkalmazott mechanizmus. A HMAC bármely ismétlődő titkosítási ujjlenyomat-függvénnyel (mint például az MD5 vagy az SHA-1) használható, titkos megosztott kulccsal kombinálva. A HMAC-titkosítás erőssége az alapjául szolgáló ujjlenyomat-függvénytől függ. A Hash-based Message Authentication Code (ujjlenyomat alapú üzenethitelesítő kód) algoritmus rövidítése HMAC.

Lásd még: ujjlenyomat-készítő algoritmus; MD5; SHA-1.


Adatblokkok minőségét biztosító algoritmus. A Message Authentication Code rövidítése MAC.


128 bites ujjlenyomat-értéket előállító ujjlenyomat-készítő algoritmus. Kifejlesztője az RSA Data Security, Inc.

Lásd még: ujjlenyomat-készítő algoritmus.


128 bites ujjlenyomat-értéket előállító ujjlenyomat-készítő algoritmus. Kifejlesztője az RSA Data Security, Inc.

Lásd még: ujjlenyomat-készítő algoritmus.


Számítástechnikai szabványú egyirányú, 128 bites ujjlenyomat-készítési séma, amelyet az RSA Data Security, Inc. fejlesztett ki, és számos Point-to-Point protokollt (PPP) alkalmazó gyártó használ titkosított hitelesítésekhez. Az ujjlenyomat-készítési séma olyan adatátalakító módszer, amely során egyedi eredmény jön létre, és az átalakított adatot nem lehet visszaállítani eredeti alakjára. A CHAP hitelesítési protokoll a válaszadáskor például kihívás-válasz eljárást használ egyirányú MD5 ujjlenyomattal. Ily módon anélkül bizonyíthatja a kiszolgálónak, hogy ismeri a saját jelszavát, hogy a hálózaton el kellene azt küldeni.

Lásd még: CHAP; ujjlenyomat-készítő algoritmus; PPP.


Tetszőleges mennyiségű adatból egyirányú matematikai függvény (amit ujjlenyomat-készítő algoritmusnak is neveznek) használatával kapott, egységes méretű eredmény. Ha a bemenő adatok megváltoznak, az üzenetkivonatolás eredményeként kapott érték is megváltozik. Az üzenetkivonatot más néven ujjlenyomatnak is nevezik.

Lásd még: ujjlenyomat-készítő algoritmus.


Üzenettitkosítási szintaxist leíró szabvány. Ez egy titkosítható adatokra (mint amilyen a digitális aláírás és/vagy a titkosítás) vonatkozó általános szintaxis, amit az RSA Data Security, Inc. fejlesztett ki és gondoz. A széles körben terjesztett hitelességi bizonyítványokra és a visszavont bizonyítványok listáira vonatkozó szintaxist is tartalmaz.

Lásd még: hitelességi bizonyítvány; visszavont bizonyítványok listája; titkosítás; PKCS.


A bizonyítványkérelmi szintaxisra vonatkozó szabvány, amelyet az RSA Data Security, Inc. fejlesztett ki és gondoz.

Lásd még: hitelességi bizonyítvány, PKCS.


A személyes információcsere szintaxisára vonatkozó szabvány, amelyet az RSA Data Security, Inc. fejlesztett ki és gondoz. Ez a szintaxisszabvány a felhasználók személyes kulcsainak, a hitelességi bizonyítványoknak és a különféle titkoknak a tárolására és átvitelére vonatkozóan egy hordozható formátumot szab meg.

Lásd még: hitelességi bizonyítvány, PKCS.


A titkosításhoz használt kulcspár közül a titkos kulcs, amelyet egy nyilvános kulcs képzési algoritmusával együtt kell használni. A személyes kulcsokat általában a szimmetrikus munkamenetek kulcsainak vagy a megfelelő nyilvános kulccsal titkosított adatoknak a visszafejtésére, illetve adatok digitális aláírására használják.

Lásd még: nyilvános kulcs.


A titkosításhoz használt kulcspár közül a nem titkos kulcs, amelyet egy nyilvános kulcs képzési algoritmusával együtt kell használni. A nyilvános kulcsokat általában a munkamenetkulcs titkosítására, digitális aláírás hitelesítésére vagy adatoknak a megfelelő személyes kulccsal visszafejthető titkosításra használják.

Lásd még: személyes kulcs.


A nyilvános kulcsú titkosításra vonatkozó szabványcsalád, amelybe beletartozik az RSA-titkosítás, a Diffie-Hellman kulcscsere, a jelszón alapuló titkosítás, a kiterjesztett szintaxis, az üzenettitkosítási szintaxis, a nyilvános kulcsú információk szintaxisa és a bizonyítványkérelmi szintaxis, valamint a kiválasztott attribútumok. Kifejlesztőjük, tulajdonosuk és gondozójuk az RSA Data Security, Inc. A nyilvános kulcsú titkosításokra vonatkozó szabványokat PKCS néven is ismerik.

Lásd még: hitelességi bizonyítvány; nyilvános kulcs.


Két, egymással matematikai kapcsolatban lévő titkosítási kulcsot használó titkosítási módszer. Az egyik kulcs neve személyes kulcs, és ez a kulcs titkos. A másik kulcsot nyilvános kulcsnak nevezik, és minden lehetséges levelezőpartner szabadon megkaphatja. A jellegzetes forgatókönyv úgy néz ki, hogy a feladó a címzett nyilvános kulcsával titkosítja az üzenetet. Az üzenet visszafejtéséhez megfelelő személyes kulcsot viszont csak a címzett ismeri. A nyilvános és a személyes kulcs közötti bonyolult kapcsolat biztosítja - feltételezve, hogy a kulcsok elég hosszúak -, hogy számítástechnikai úton lehetetlen azokat egymásból meghatározni. A nyilvános kulcsú titkosítást aszimmetrikus titkosításnak is nevezik.

Lásd még: titkosítás; személyes kulcs; nyilvános kulcs; szimmetrikus titkosítás.


A hitelességi bizonyítványok, valamint a nyilvános és személyes kulcsok szabályozását és kezelését végző törvények, irányelvek, szabványok és szoftverek leírására általánosan használt kifejezés. A gyakorlatban a digitális hitelességi bizonyítványok, a hitelesítő szervezetek és más regisztrációs szervezetek rendszere, amely az elektronikus tranzakcióban részt vevő felek érvényességének ellenőrzésére és hitelesítésére szolgál. A PKI szabványait még a mai napig is fejlesztik, ugyanakkor már széles körben használják azokat, mint az elektronikus kereskedelem nélkülözhetetlen elemeit. A nyilvános kulcsok infrastruktúrájának angol rövidítése PKI.

Lásd még: hitelességi bizonyítvány; hitelesítő szervezet; nyilvános kulcs.


A hitelesítési hierarchia csúcsán elhelyezkedő hitelesítő szervezet.

Lásd még: hitelesítő szervezet; hitelesítési hierarchia.


A hitelesítő szervezet által önmagának aláírt hitelességi bizonyítvány. Azért hívják gyökérbizonyítványnak, mert a legfelső szintű hitelesítő szervezet számára kiállított bizonyítvány, és ez a szervezet - a mappahierarchia gyökérmappájához hasonlóan - a hierarchia gyökerében helyezkedik el. A legfelső szintű hitelesítő szervezet hitelességi bizonyítványait önmagának kell aláírnia, mert a definíció szerint nincs magasabb szintű hitelesítő szervezet a hitelesítési hierarchiában.

Lásd még: hitelességi bizonyítvány; hitelesítő szervezet; hitelesítési hierarchia; legfelső szintű hitelesítő szervezet.


Széles körben használt algoritmus nyilvános és személyes kulcsok képzésére. A Microsoft Windows rendszerben ez az alapértelmezett titkosításszolgáltató (CSP). Az RSA Data Security, Inc. szabadalmaztatta 1977-ben.

Lásd még: CSP.


Az Interneten át történő biztonságos elektronikus levelezéshez kifejlesztett protokoll. A Secure Multipurpose Internet Mail Extensions rövidítése S/MIME.


A biztonságos hálózati kommunikációhoz használt protokoll, amely a nyilvános és titkos kulcsok eljárásainak kombinációját alkalmazza. A Secure Sockets Layer rövidítése SSL.


Üzenetkivonatolást segítő ujjlenyomat-készítő algoritmus, amely 160 bites ujjlenyomatértéket állít elő. Az SHA-1 algoritmust többek között a Digital Signature Standard (DSS) szabványban meghatározott Digital Signature Algorithm (DSA) algoritmussal együtt használják. A Secure Hash Algorithm rövidítése SHA-1.

Lásd még: DSS; ujjlenyomat-készítő algoritmus; üzenetkivonat.


Nyilvános és személyes kulcsok, jelszavak és egyéb személyes információk tárolására használt, hitelkártya-méretű eszköz. Az intelligens kártyák használatához a számítógéphez csatlakoztatott intelligenskártya-olvasóra, valamint az intelligens kártyához tartozó PIN-számra van szükség.

A Windows 2000 operációs rendszerben az intelligens kártyákat a hitelességi bizonyítványon alapuló hitelesítés és a vállalathoz történő egyszerű bejelentkezés engedélyezésére lehet használni.

Lásd még: hitelesítés; hitelességi bizonyítvány; egyszerű bejelentkezés; intelligenskártya-olvasó.


Szabványos eszköz az intelligenskártyás alrendszerben. Az intelligenskártya-olvasó egy illesztőeszköz, amely kétirányú adatmozgást (ki- és bemenetet) támogat az intelligens kártya használatához.

Lásd még: intelligens kártya.


Olyan titkosítási algoritmus, amelyben a titkosításhoz és a titkosított dokumentum visszafejtéséhez egyazon titkos kulcsot kell használni. Gyors szimmetrikus titkosítása miatt általában olyankor használják, amikor az üzenet feladójának nagy mennyiségű adatot kell titkosítania. A szimmetrikus titkosítást nevezik titkos kulcsú titkosításnak is.

Lásd még: nyilvános kulcsú titkosítás.


Megbízható külső cég által kiadott hitelességi bizonyítvány, amely azt adja meg, hogy egy adott üzenet egy adott időpontban létezett-e vagy sem. Digitális környezetben a megbízható külső cégek megbízható időbélyegzéssel látják el az üzeneteket. Az időbélyegzést egy időbélyegző szolgáltatás állítja elő, amely egy időpontértéket fűz az üzenethez, majd digitálisan aláírja az eredményt.

Lásd még: digitális aláírás; szolgáltatás.


Két, a hálózaton át kommunikáló alkalmazás között az üzenetek titkosságát és biztonságát szavatoló protokoll. A Transport Layer Security rövidítése TLS.


A szintaxisokra és formátumokra vonatkozó ITU-T X.509 számú ajánlás 3. verziója. Először az X.509 1995-ben módosított verziójában jelent meg. Ez a Windows 2000 hitelességi bizonyítványon alapuló eljárásainak szabványos bizonyítványformátuma.

Az X.509 formátumú bizonyítvány adatokat tartalmaz a bizonyítvánnyal rendelkező személyről vagy entitásról, a bizonyítványról, valamint a bizonyítványt kibocsátó hitelesítő szervezetről. Ezek az információk tartalmazhatják az entitás nevét, a nyilvános kulcsot, a nyilvános kulcs képzési algoritmusát, valamint egy tetszőleges egyedi tárgyazonosítót.

Lásd még: hitelességi bizonyítvány; hitelesítő szervezet; ITU-T; nyilvános kulcs.


A Windows 2000 egyik kezelési infrastruktúrája, amely egy közös illesztőfelület-készlet útján teszi lehetővé a rendszererőforrások figyelését és vezérlését, és a Windows működésének, konfigurációjának és állapotának logikai úton szervezett modelljét állítja elő.


Szolgáltatás, amely észleli, ha egy számláló értéke az előre megadott küszöbérték fölé emelkedik vagy az alá süllyed, és az Üzenetkezelő szolgáltatáson keresztül értesíti erről a felhasználót.

Lásd még: Üzenetkezelő szolgáltatás.


Naplótípus, amely akkor jön létre, amikor a felhasználó a Teljesítmény konzolon kiválaszt egy követésiadat-szolgáltatót. A követési napló abban tér el a számlálóadat-naplótól, hogy folyamatosan rögzíti az adatokat, nem csak rendszeres időközönként vett minták alapján.


A Windows 2000 Microsoft Management Console (MMC) beépülő modulja, ami a felhasználók által használt Asztalok viselkedésének beállítására szolgál. A csoportházirend-objektum, amelyet a rendszergazda a Csoportházirend szolgáltatás segítségével hoz létre, az Asztal beállításainak megadására szolgáló mechanizmus.

Lásd még: Asztal; csoportházirend-objektum; MMC; házirend; beépülő modul.


Az a mechanizmus, amelynek segítségével az Asztal beállításainak megadása automatikusan megtörténik a rendszergazda által meghatározott formában. A környezettől függően vonatkozhat a Windows 2000 Csoportházirendre, a Windows NT 4.0 Rendszerházirendre vagy egy csoportházirend-objektum valamelyik speciális beállítására.

Lásd még: Csoportházirend; csoportházirend-objektum; Rendszerházirend.


Csoportházirend-beállítások csoportja. A csoportházirend-objektumok alapvetően azok a dokumentumok, amelyeket a Csoportházirend beépülő modul, a Windows 2000 egyik segédprogramja hoz létre. A csoportházirend-objektumok tárolása tartományi szinten történik, és ezek az objektumok a helyeken, tartományokban vagy szervezeti egységekben található felhasználókat és számítógépeket érintik. Emellett mindegyik Windows 2000 operációs rendszerű számítógépen található pontosan egy helyileg tárolt beállításcsoport, amelynek a neve helyi csoportházirend-objektum.

Lásd még: Csoportházirend; objektum; házirend.


A rendszerleíró adatbázisnak a Poledit.exe, azaz a Rendszerházirend-szerkesztő segítségével létrehozott beállításain alapuló Windows NT 4.0 stílusú házirend.


A kiszolgálófürtök és csomópontjaik, csoportjaik és erőforrásaik beállítására használt alkalmazás. A Fürtfelügyelő a megbízható tartomány bármely tagján futhat, függetlenül attól, hogy az adott számítógép fürtcsomópont-e.

Lásd még: Fürtfelügyelő-bővítő; Cluster.exe; csomópont; erőforrás; kiszolgálófürt.


A Fürtfelügyelő számára új erőforrások beállítását lehetővé tevő Fürtfelügyelő-bővítő alkalmazásprogramozási felületet (API-t) nyújtó szoftverösszetevő.

Lásd még: Fürtfelügyelő; erőforrás; kiszolgálófürt.


A Fürtfelügyelő helyett használható alternatíva, segítségével a Windows 2000 parancssorból lehet felügyelni a kiszolgálófürtöket. A Cluster.exe parancsfájlokból is meghívható, ily módon számos fürtfelügyeleti feladat automatizálható.

Lásd még: Fürtfelügyelő.


Az a napló, amelyben a fürtállapot-erőforrás tárolja az adatait. Ezeket az adatokat a fürtképző szoftver tartja napra készen.

Lásd még: fürtállapot-erőforrás; kiszolgálófürt.


Egyetlen rendszerként üzemelő független számítógéprendszerek - más néven csomópontok - olyan csoportja, amely biztosítja az ügyfelek számára, hogy a létfontosságú alkalmazások és erőforrások elérhetőek maradjanak. A kiszolgálófürt egy, a Fürtszolgáltatás által megvalósított fürttípus.

Lásd még: Fürtszolgáltatás; csomópont; erőforrás.


A kiszolgálófürt működésének összes területét vezérlő és a fürtadatbázisokat kezelő, alapvető fontosságú szoftverösszetevő. A Fürtszolgáltatásnak a kiszolgálófürt minden csomópontján fut egy példánya.

Lásd még: csomópont.


Két erőforrás közötti bizalmi viszony, amely szükségessé teszi, hogy a két erőforrás ugyanazon csomópont ugyanazon csoportjában fusson. Egy alkalmazás például függ azoktól a lemezektől, amelyen adatforrásai találhatók.

Lásd még: csomópont; erőforrás.


Az erőforrások egyenként vagy csoportosan történő visszahelyezése a csomópont meghibásodása, majd ismételt hálózatra kapcsolódása után arra a csomópontra, ahol eredetileg voltak.

Lásd még: csomópont; on-line; erőforrás.


Fürtben lévő erőforrás vagy csomópont állapota. Az erőforrás vagy csomópont akkor kerül meghibásodott állapotba, ha a hálózatra kapcsolására tett kísérlet sikertelen.

Lásd még: csomópont; on-line; erőforrás.


Az erőforrások egyenként vagy csoportosan történő átvétele egy hálózatról lekapcsolt csomóponttól, és újbóli megjelentetésük a hálózat egy másik csomópontján. A hálózatról lekapcsolás és a hálózatra kapcsolás előre meghatározott sorrendben történik, mégpedig úgy, hogy a más erőforrásoktól függő erőforrásokat azok előtt az erőforrások előtt kapcsolják le, amelyektől függenek, és felkapcsoláskor azok után kapcsolják vissza.

Lásd még: csomópont; off-line; on-line; erőforrás.


Állapot, amely azt jelzi, hogy a fürt adott eleme nem érhető el. Az off-line állapotú csomópont vagy inaktív, vagy ki van kapcsolva. Erőforrások és csoportok is lehetnek off-line állapotban.

Lásd még: csoport; csomópont; on-line; felfüggesztve; erőforrás.


Állapot, amely azt jelzi, hogy a fürt adott eleme elérhető. Amikor egy csomópont on-line állapotban van, akkor aktív tagja a tartománynak, csoportok tulajdonosa lehet és képes csoportokat futtatni, valamint fürtadatbázis-frissítéseket végezhet, szerepel a fürtállapot-rögzítő algoritmusban, és gondozhatja a szívveréseket. Erőforrások és csoportok is lehetnek on-line állapotban.

Lásd még: csoport; csomópont; off-line; felfüggesztve; erőforrás.


Fürtben lévő csomópont állapota. A csomópont a fürt teljesen aktív tagja, de nem tud új erőforrás-csoportokat fogadni (a felfüggesztett csomópont képes például erőforráscsoportok feladatának átvételére, és nem lehet azokat felfüggesztett csomópontról visszaállítani). A felfüggesztett csomópontok felügyelhetők és karbantarthatók.

Lásd még: visszaállás; feladatátvétel; csomópont; off-line.


Fürt erőforrásának állapota akkor, amikor az erőforrás a hálózatra felkapcsolódás vagy az onnan történő lekapcsolódás fázisában van.

Lásd még: off-line; on-line; erőforrás.


A fürt azon csomópontjainak listája, amelyek képesek az adott erőforrás futtatására. Alapértelmezés szerint mindkét csomópont lehetséges tulajdonosként jelenik meg, tehát az erőforrás bármelyiken futtatható. A legtöbb esetben érdemes az alapértelmezés szerinti beállítást használni. Ha azt szeretné, hogy az erőforrás képes legyen a feladatátvételre, mindkét csomópontot lehetséges tulajdonosként kell megjelölni.

Lásd még: feladatátvétel; csomópont; erőforrás.


Az a csomópont, amelyen inkább szeretné futtatni az egyes csoportokat.

A statikus terheléselosztási modell például akkor a leghatékonyabb, amikor a csoportok megfelelően vannak elosztva a két csomópont között. Ha az egyik csomópont meghibásodik, a másik átveszi tőle a csoportokat, de a teljesítménye csökken. Ha beállítja, hogy ezek a csoportok visszaálljanak arra a kiszolgálóra, amely számukra az elsődleges kiszolgáló volt (azaz a meghibásodott csomópontra), a visszaállás után automatikusan ismét helyreáll a maximális teljesítmény. Ha elsődleges tulajdonos nincs kijelölve, a csoport nem áll vissza.

Nem mindig kell elsődleges tulajdonost kijelölni, hiszen van, amikor nem fontos, hogy hol található egy adott csoport, csak az számít, hogy a két csomópont egyikén továbbra is fusson. Előfordulhat az is, hogy a csomópontok egyformán képesek az erőforrások egy részének vagy egészének használatához szükséges terhelés kezelésére.

Lásd még: visszaállás; csoport; csomópont; erőforrás.


A fürtállapot rögzítésére kijelölt erőforrás, amely a fürt helyreállításához szükséges konfigurációs adatok naprakészen tartásárára szolgál. Ezek az adatok részletesen tartalmazzák a fürt adatbázisán végzett összes módosítást. A fürtállapot-erőforrás általában elérhető a fürt más erőforrásai számára, hogy a fürt bármelyik csomópontja hozzáférhessen a legfrissebb adatbázis-módosításokhoz. Alapértelmezés szerint fürtönként csak egy fürtállapot-erőforrás van.

Lásd még: csomópont.


Olyan dinamikus csatolású függvénytár, amely az Erőforrás alkalmazásprogramozási felület (API) egy adott erőforrástípushoz készült változatát tartalmazza. Az Erőforrás DLL az Erőforrás-figyelőjének címterületébe töltődik be.

Lásd még: DLL; erőforrás; Erőforrás-figyelő.


A csomópont kiszolgálófürtje és annak egy vagy több erőforrása közötti kommunikációt megkönnyítő fürtszoftver-összetevő.

Lásd még: csomópont; erőforrás; kiszolgálófürt.


A kiszolgálófürt által szervezett erőforrásosztályok (ide tartozó erőforrások például a nyomtatási várólista, a fizikai lemez és a megosztott fájl). A Windows 2000 Advanced Server a legtöbb szokásos erőforrástípushoz tartalmaz Erőforrás DLL-eket. A Microsoft Platform Software Development Kit (SDK) készletben lévő alkalmazásprogramozási felületek (API-k) segítségével más gyártók más erőforrástípusokhoz is tudnak támogatást készíteni.

Lásd még: nyomtatási várólista; Erőforrás DLL; kiszolgálófürt.


Az AppleTalk hálózati integráció egyik szolgáltatása, amely lehetővé teszi, hogy a Macintosh-ügyfelek dokumentumokat tudjanak küldeni a Windows 2000 Server operációs rendszert futtató számítógéphez csatlakozó nyomtatókra, illetve sorba állítsák a dokumentumokat. Ezenkívül lehetővé teszi, hogy az ügyfelek dokumentumokat küldjenek az AppleTalk hálózatra kapcsolt számítógépekre. A Macintosh nyomtatókiszolgáló MacPrint néven is ismert.

Lásd még: AppleTalk; szolgáltatás.


Nulla vagy több csoportos küldési csoportot kezelő és az ügyfelek által egy pontból több pontba irányuló kapcsolatokon át ezen csoportoknak küldött csoportos küldésű adatokat elosztó szolgáltatás. A csoportos küldési kiszolgáló angol rövidítése MCS.

Lásd még: szolgáltatás.


A csoportos IP-címeket a csoportos küldési csoporthoz csatlakozó ügyfelek ATM-címeihez hozzárendelő szolgáltatás. A MARS az egy pontból több pontba irányuló kapcsolatokon át küldött csoportos küldésű adatok elosztásában együtt tud működni az MCS-szel és az ügyfelekkel. A csoportos címeket hozzárendelő szolgáltatás angol rövidítése MARS.

Lásd még: ATM; IP-cím; MCS; szolgáltatás.


Nagy sebességű kapcsolatorientált protokoll többféle forgalom hálózaton át történő átvitelére. Az ATM 53 bájtos, állandó mezőhosszúságú csomagokat készít az adatokból, amelyeket gyorsan lehet a hálózat logikai kapcsolatain át cserélni. Az aszinkron átviteli mód angol rövidítése ATM.

Lásd még: protokoll.


A TCP/IP készlet egyik protokollja, amely IP-címről MAC-címre történő átalakítást végez az IP-csomagokon. Az Address Resolution protokoll rövidítése ARP.

Lásd még: IP; MAC; csomag; TCP/IP.


A hardverre vonatkozó, a Windows 2000 betöltéséhez szükséges fájlokat (például Ntldr, Osloader, Boot.ini, Ntdetect.com) tartalmazó partíció.

A rendszerpartíció lehet azonos a rendszerindító partícióval, de nem feltétlenül az.

Lásd még: rendszerindító partíció; partíció.


A Windows 2000 operációs rendszert és kiegészítő fájljait tartalmazó partíció.

A rendszerindító partíció lehet azonos a rendszerpartícióval, de nem feltétlenül az.

Lásd még: partíció; rendszerpartíció.


A Windows NT 4.0 vagy annál korábbi verzióval létrehozott, egy vagy több fizikai lemezen található területet magába foglaló partíció. A kötetkészleteket Windows 2000 operációs rendszerrel csak törölni lehet. Ha több lemezre átnyúló köteteket szeretne létrehozni, használjon átnyúló köteteket (dinamikus lemezeken).

Lásd még: alaplemez, dinamikus lemez; átnyúló kötet.


A Windows NT 4.0 vagy annál korábbi verzióval létrehozott partíció, amely csíkokban tárolja az adatokat két vagy több fizikai lemezen. A csíkkészleteket Windows 2000 operációs rendszerrel csak törölni lehet. Ha új, csíkokból álló köteteket szeretne létrehozni, használjon csíkozott köteteket (dinamikus lemezeken).

Lásd még: alaplemez, dinamikus lemez; csíkozott kötet.


A Windows NT 4.0 vagy annál korábbi verzióval létrehozott hibatűrő partíció, amely két fizikai lemezen, két példányban tárolja az adatokat. A tükörkészleteket Windows 2000 operációs rendszerrel csak javítani, újraszinkronizálni, széttörni és törölni lehet. Ha új, tükrözéssel létrehozott köteteket szeretne létrehozni, használjon tükrözött köteteket (dinamikus lemezeken).

Lásd még: alaplemez; dinamikus lemez; hibatűrés; tükrözött kötet.


A Windows NT 4.0 vagy annál korábbi verzióval létrehozott hibatűrő partíció, amely három vagy több fizikai lemezen váltakozva elhelyezett csíkokban tárolja az adatokat. A paritásos csíkkészleteket Windows 2000 operációs rendszerrel csak javítani vagy törölni lehet. Ha új, csíkozott, hibatűrő köteteket szeretne létrehozni, használjon RAID-5 köteteket (dinamikus lemezeken).

Lásd még: alaplemez; dinamikus lemez; hibatűrés; paritás; RAID-5 kötet.


A csoportoscím-beállításoknak a hálózati ügyfelek részére történő elosztását automatizáló protokoll. A MADCAP az MDHCP-t váltja fel a DHCP protokollokban. A kiszolgáló-ügyfél modellre épül, amely lehetővé teszi, hogy az állomások csoportos címeket kiosztó szolgáltatásokat kérjenek a csoportos címeket kiosztó kiszolgálóktól. Az ügyfél általában egyedi vagy csoportos küldéssel küldi el az üzeneteket egy vagy több kiszolgálóra, amelyek válasza szintén lehet csoportos, vagy az ügyfélnek szóló egyedi küldésű. Az ügyfelek akkor tudják a MADCAP konfigurációt használni, ha programjaik az új MADCAP alkalmazásprogramozási felületet (API) programhívásait használják, ami a Windows 2000 esetében fennáll. A Multicast Address Dynamic Client Allocation protokoll angol rövidítése MADCAP.

Lásd még: DHCP; szolgáltatás.


NTFS rendszerfájl az NTFS fájlrendszerűre formázott kötetekben. A kötet összes fájljára és mappájára vonatkozó információkat tartalmaz. Az MFT az NTFS-kötet első fájlja. A mesterfájltábla angol rövidítése MFT.

Lásd még: FAT; NTFS fájlrendszer; kötet.


Annak igazolása, hogy a felhasználó rendelkezik-e megfelelő engedélyekkel a tartomány erőforrásainak eléréséhez.

Lásd még: engedély.


Egyes elemek és információk, illetve adott vezérlőelemek elérésének korlátozása a felhasználók kiléte és bizonyos előre meghatározott csoportokban való tagsága alapján. A hozzáférés-vezérlést általában a rendszergazdák végzik. Célja, hogy szabályozza a felhasználók hozzáférését a hálózati erőforrásokhoz, például kiszolgálókhoz, könyvtárakhoz és fájlokhoz, és általában úgy van megvalósítva, hogy a felhasználók és csoportok hozzáférési engedélyeket kapnak egyes objektumokhoz.

Lásd még: csoport; hálózati rendszergazda; engedély.


A naplórendben meghatározott biztonsági eseményekre vonatkozó információkat tartalmazó eseménynapló.


Olyan eljárás, amely lehetővé teszi, hogy a tartományfiókkal rendelkező felhasználó jelszóval vagy intelligens kártyával egyszer bejelentkezzen a hálózatba, és hozzáférhessen a tartomány összes számítógépéhez.

Lásd még: intelligens kártya.


Többtartományos hálózatban felhasználói és csoportfiókok kezelésére használt Windows NT 4.0 tartomány.


Fájl-, nyomtató- és egyéb alkalmazáskiszolgálók elhelyezésére használt Windows NT 4.0 tartomány.

Lásd még: tartomány; szolgáltatás.


A hálózati rendszergazdának jelentendő biztonsági eseményeket meghatározó házirend.


A tartományvezérlő által felhasználói hitelesítés céljából kiadott, biztonsági irányelveket szolgáló azonosító adatok készlete. A Windows 2000 két jegyformája a jegymegadási jegy (TGT) és a szolgáltatásjegy.

Lásd még: hitelesítés; tartományvezérlő; szolgáltatásjegy; TGT.


Tartománykiszolgálón futó Kerberos V5 szolgáltatás. A tartományokban történő hálózati hitelesítéshez szükséges jegymegadási jegyeket (TGT-ket) és szolgáltatásjegyeket ad ki. A kulcskiosztó központ angol rövidítése KDC.

Lásd még: Kerberos V5; TGT.


A Kerberos V5 kulcskiosztó központ (KDC) által kiadott jegy, amellyel szolgáltatásjegy kérhető a jegykiadó szolgáltatástól (TGS). A jegymegadási jegy angol rövidítése TGT.

Lásd még: KDC; Kerberos V5; TGS.


A Kerberos V5 kulcskiosztó központ (KDC) által nyújtott egyik Kerberos V5 szolgáltatás. Szolgáltatásjegyeket ad ki, amelyek lehetővé teszik, hogy a felhasználók a tartományban lévő egyes szolgáltatások használatához hitelesítsék magukat. A jegymegadási szolgáltatás angol rövidítése TGS.

Lásd még: KDC; Kerberos V5; szolgáltatásjegy.


A Kerberos V5 jegymegadási szolgáltatása (TGS) által kiadott jegy, amelynek segítségével a felhasználó a tartomány egy adott szolgáltatásához jelentkezhet be.

Lásd még: Kerberos V5; TGS; jegy.


Nem Windows alapú hálózatos környezetben Kerberos hitelesítésre szolgáló biztonsági irányelvek.

Lásd még: Kerberos V5.


Az objektumra vonatkozó, annak létrehozásakor automatikusan kiosztott, vagy az objektum tulajdonosa által egyedileg kiosztott vagy módosított engedélyek.

Lásd még: objektum; engedély.


Az objektumra vonatkozó, a szülőobjektumtól automatikusan örökölt engedélyek. Az örökölt engedélyek nem módosíthatók.

Lásd még: objektum; szülőobjektum; engedély.


A felhasználónak adott engedély, amely meghatározza, hogyan jelentkezhet be az illető a rendszerbe. A bejelentkezési engedély egyik példája az, amikor a felhasználónak joga van távolról bejelentkezni a rendszerbe.


A felhasználónak adott engedély, amely meghatározza, milyen műveleteket hajthat végre az illető a hálózatban. Ilyen jog például az, hogy az illető leállíthatja a rendszert.


Rendszergazda, akinek nyilvános kulcsú bizonyítványa van, hogy helyre tudja állítani a titkosított fájlrendszerrel (EFS) titkosított felhasználói adatokat.

Lásd még: hitelességi bizonyítvány; EFS; nyilvános kulcs.


A felhasználók vagy rendszerek azonosítását és hitelesítését kezelő szabványos internetes biztonsági protokoll. A Kerberos V5 rendszert használva a hálózaton át küldött jelszavak titkosítva vannak, nem sima szöveg formájában történik az elküldésük. A Kerberos V5 további biztonsági szolgáltatásokat is tartalmaz.

Lásd még: KDC; jelszó; tartomány; szolgáltatásjegy; TGS; TGT; jegy.


Megjelenítési mód, amelyben a monitor betűket, számokat és más szövegkaraktereket tud megjeleníteni, grafikus képeket vagy karakterformázást (dőlt betűk, felső index stb.) viszont nem.


Megjelenítési mód, amelyben a képernyőn megjelenő vonalak és karakterek kirajzolása képpontonként történik. A grafikus kijelzők a pontokat alakzatokba - mint például az egérmutató nyila - csoportosítva jelenítik meg a képeket. A különböző karakterformázásokat (például félkövér vagy dőlt) is megjeleníti, úgy, ahogy azok nyomtatásban meg fognak jelenni.


Személyi számítógépeken és a velük kompatibilis számítógépeken használt operációs rendszer. Akárcsak a többi operációs rendszer, például az OS/2, a billentyűleütéseket átalakítja a számítógép által végrehajtható műveletekké. Az MS-DOS a Parancssorból egyszerűen elérhető, az MS-DOS alapú programok pedig az Asztalra helyezett parancsikonokkal indíthatók. A Microsoft Disk Operating System rövidítése MS-DOS.

Lásd még: Parancssor-ablak; MS-DOS alapú program; OS/2; parancsikon.


A RAM egy része, amely két terület - például egy alkalmazás adatterülete és valamelyik bemeneti/kimeneti eszköz - közötti átvitelre várakozó adatok ideiglenes tárolására van fenntartva.

Lásd még: RAM.


Az Asztalon megjelenő ablak, amely az MS-DOS operációs rendszerhez használható illesztőfelületként. Az MS-DOS parancsokat a villogó kurzorral jelölt beviteli pontba kell beírni.


Védett módot és virtuális memóriát használó, többfeladatos működésű operációs rendszer az Intel 80286-os, 80386-os, i486-os és Pentium processzoraira épülő számítógépekre. Az OS/2 képes a legtöbb MS-DOS alapú program futtatására, és az összes MS-DOS formátumú lemezt tudja olvasni.

Lásd még: MS-DOS; MS-DOS alapú program.